MITDC: Kameh neithi3aharu, Aamdhanee sumeh! | Mihaaru\nއެމްއައިޑީޓީސީން ތަރައްގީ ކުރުމަށް ނިންމި ލ ބަރެސްދޫގެ މޮޑެލްއެއް--ފޮޓޯ: ނިޝާން އަލީ/މިހާރު\nއެމްއައިޓީޑީސީ: ކަމެއް ނެތި ތިން އަހަރު، އާމްދަނީ ސުމެއް!\n25 ޖުލައި 2019 - 10:345comments\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން (އެމްއައިޓީޑީސީ) އުފައްދާފައި ވަނީ 2016 ވަނަ އަހަރު ކުރީގެ ރައީސް އަބްދުﷲ ޔާމީންގެ ސަރުކާރުންނެވެ. އެ ސަރުކާރުން މި ކުންފުނި އުފެއްދީ މެދުފަންތީގެ ޓޫރިޒަމް ތަރައްގީކޮށް، ޓޫރިޒަމްގެ ތަފާތު ޕްރޮޑަކްޓްތަކެއް ޕްރޮމޯޓް ކުރުމުގެ މަގްސަދުގަ އެވެ. އެމްއެމްޕީއާރްސީގެ ހިޔާނާތަށް ފަހު ކުރީ ސަރުކާރުން އުފެއްދި މި ކުންފުނި ފެށީ ބޮޑެތި ޕްރޮޖެކްޓްތަކަކާ އެކު އެވެ. އެހެން ނަމަވެސް މިއަދާ ހަމައަށް ވެސް މި ކުންފުންޏަކީ ރައްޔިތުންނަށް ފައިދާއެއް ކުރި، ނުވަތަ ނަތީޖާއެއް ނެރެވުނު ކުންފުންޏަކަށް ނުވި އެވެ.\nއެންމެ ފަހުގެ ތަފާސްހިސާބުތަކުން ދައްކާ ގޮތުން ވެސް އެ ކުންފުންޏަށް ބިޑް ސެކިއުރިޓީގެ ގޮތުގައި ވެސް ލިބުނު އާމްދަނީއެއް ނެތެވެ. މަސައްކަތްތަކެއް ޕްލޭން ކުރި ނަމަވެސް އެކަންކަން ވެސް މިހާރު ހުރީ ހުއްޓިފަ އެވެ. އެ ކުންފުނިން ފެށި ލ. ބަރެސްދު އާއި ކާށިދޫގެ ބޮޑު ސަރަހައްދެއްގައި ޓޫރިސްޓުންނަށް ހާއްސަ ވިލެޖެއް ތަރައްގީ ކުރުމުގެ މަސައްކަތް ވެސް މިހާރު ކުރިއަކަށް ނުދެ އެވެ.\nކުންފުންޏަށް އާމްދަނީއެއް ނުލިބުނު ނަމަވެސް އެ ކުންފުނީގެ އިދާރީ ކަންކަމަށާއި މުވައްޒަފުންގެ މުސާރަ އަށް ބޮޑު ހޭދައެއްކުރަން ޖެހެ އެވެ. އެސްއޯއީތަކާ ގުޅޭ ގޮތުން ނެރެފައިވާ ކުއާޓާލީ ރިޕޯޓުގައި ފާހަގަކޮށްފައިވާ ގޮތުގައި އެ ކުންފުންޏަށް ދެމެހެއްޓެނިވި ގޮތުގައި ކުރިއަށް ދިޔުމަށް ބޭނުންވާ އާމްދަނީއެއް ނުލިބެ އެވެ.\nއެކަމަކު އާމްދަނީ ސުމެއްގައި އޮވެ ކުންފުނި ހިންގަމުން ދިޔަޔަސް ޕްލޭންކޮށްފައިވާ ޕްރޮޖެކްޓްތައް ފެށުމުން ފައިދާވާނެ ކަމަށް އެ ކުންފުނިން ފޯކަސްޓް ކުރެ އެވެ. އެހެން ނަމަވެސް ހުރި ޕްރޮޖެކްޓްތައް ހިންގުމަށް ވެސް އެ ކުންފުންޏަށް އަދި އަލިމަގެއް ނުފެނެ އެވެ.\nލ.ބަރެސްދޫ ޕްރޮޖެކްޓްގެ ކުރެހުންތައް--ފޮޓޯ:ނިޝާން އަލީ/މިހާރު\nބަރެސްދޫ ޕްރޮޖެކްޓް: ހުސް ވާހަކައެއް\nއެމްއައިޓީޑީސީގެ މެނޭޖިން ޑިރެކްޓާ މުހައްމަދު ރާއިދު ވިދާޅުވީ، އެ ކުންފުންޏަށް 3.5 މިލިއަން ޑޮލަރު (53 މިލިއަން ރުފިޔާ) ލިބިފައިވާ ކަމަށެވެ. އެއީ ލ. ބަރެސްދޫގެ ޕްރޮޖެކްޓުން ބިން ކުއްޔަށް ނެގުމަށް އެކި ފަރާތްތަކުން ދައްކާފައިވާ ރީފަންޑަބަލް ޑިޕޮސިޓް ކަމަށް އޭނާ ވިދާޅުވި އެވެ.\nބުކިން ފީތަކެއް ލިބިފައިވާ ނަމަވެސް، ޕްރޮޖެކްޓްގެ އަމަލީ މަސައްކަތް ކުރިއަށް ނުދާތީ، އެ ފައިސާ ހޯދަން، އެ ފައިސާ ދެއްކި މީހުން އެދެމުން އަންނަ ކަމަށް އޭނާ ވިދާޅުވި އެވެ. އޭގެ ތެރެއިން މިހާތަނަށް ހަ ލައްކަ ޑޮލަރު ރީފަންޑު ކޮށްދީފައިވެ އެވެ. ބަރެސްދޫގައި ޓޫރިސްޓުންނަށް ހިދުމަތް ދޭ ތަންތަން ކުއްޔަށް ނަގަން 40 ފަރާތުން ބުކިން ފީ ދެއްކި އިރު މިހާތަނަށް 10 ފަރާތަކުން ފީ އަނބުރާ ހޯދާފައިވެ އެވެ.\n"މީގަ ދިމާވާ މައްސަލައަކީ މި ފައިސާއެއް މި ކުންފުންޏަކު ނެތް. ހިޔާނާތުގެ އެކިއެކި ކަންކަމުގައި މި ފައިސާ ވެސް ބޭނުން ކުރީ. ސިޔާސީ ޕާޓީއެއްގެ އޮފީސް ވެސް ހެދީ މިތަނުގެ ފައިސާއިން،" އޭނާ ވިދާޅުވި އެވެ.\nއެ ފައިސާ އަށް ވީ ގޮތް ބެލުމަށްޓަކައި އެންޓި ކޮރަޕްޝަން ކޮމިޝަން (އޭސީސީ) އަންނަނީ މައްސަލަ ބަލަމުންނެވެ. އެ މައްސަލަ ހުށަހަޅައިގެން އުޅޭތާ ހަތަރު ވަރަކަށް މަސް ވަނީ ވެފަ އެވެ.\nރާއިދު ވިދާޅުވީ، ޕްރޮޖެކްޓަކީ ފީޒިބަލް ޕްރޮޖެކްޓެއް ކަމަށާއި އެހެން ނަމަވެސް ކަންކަން ކޮށްފައި ވަނީ އެއްވެސް އުސޫލެއްގެ ތެރެއިން ނޫން ކަމަށެވެ.\nއެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު-- ފޮޓޯ: ހުސަިއން ވަހީދު/ މިހާރު\nރާއިދު ވިދާޅުވި ގޮތުގައި އެ ކުންފުންޏަށް ވެސް ދިމާވެގެން އުޅެނީ "ސީލައިފް" ކުންފުންޏަށް ދިމާވެގެން އުޅޭ ކަހަލަ މައްސަލައެކެވެ.\n"ފައިސާ ވަކި ކަމަކަށް ނަގާފައި، އެހެންކަމަކަށް ބޭނުން ކުރީމަ، ކިހިނެއްތޯ އެ ރަށް ހަދަނީ؟،" އޭނާ ވިދާޅުވި އެވެ.\nބަރެސްދޫގެ ޕްރޮޖެކްޓް ހުއްޓިފައިވާ އިރު އަލުން ފެށުމަށްޓަކައި މިހާރު ވެސް އަންނަނީ އިންވެސްޓަރުންނާ މަޝްވަރާ ކުރަމުންނެވެ. އަދި މި އަހަރުގެ ތެރޭގައި އަމަލީ މަސައްކަތް ފެށުމަކީ އެ ކުންފުނީގެ އަމާޒެވެ.\nބަރެސްދޫގައި 25 އެނދުން ފެށިގެން 50 އެނދާ ދެމެދުގެ 50 ވަރަކަށް ގެސްޓް ހައުސް އާއި 100 އެނދުގެ ބޮޑު ދެ ހޮޓާ ތަރައްގީ ކުރުމަށް ޕްލޭން ކުރި އެވެ. އޭގެ އިތުރުން ރެސްޓޯރަންޓްތަކާއި ކެފޭ، ބާ، ސްޕާ، ތީމް ޕާކް، ތިއޭޓަރު، ގޮލްފްކޯސް، ބޮޓޭނިކަލް ގާޑެން އަދި ޑައިވް ސެންޓަރު ފަދަ ތަންތަން ހެދުމަށް ނިންމާފައިވެ އެވެ.\nހުއްޓިފައިވާ މި ޕްރޮޖެކްޓް ކުރިއަށް ގެންދަން ބޭރުގެ ދެ ފަރާތަކާ މަޝްވަރާ ކުރަމުން ދަނީ އެ މީހުންގެ ފައިނޭންސްގައި ޕްރޮޖެކްޓް ގެންދިޔުމަށެވެ. ދެން ބަރެސްދޫގެ ބިންތައް ކުއްޔަށް ދޭން ހުޅުވާލާނީ ތަރައްގީ ކުރުމަށް ފަހު ކަމަށް ރާއިދު ވިދާޅުވި އެވެ.\nކާށިދޫ ޕްރޮޖެކްޓުގައި އޮޅުވާލުން\nކާށިދޫގައި އެމްއައިޓީޑީސީން ހިންގި ޕްރޮޖެކްޓަކީ ސަރުކާރުން އެއް މިލިއަން ޑޮލަރުގެ ލޯނެއް ނަގައިގެން ކުރިއަށް ގެންދިޔަ މަޝްރޫއެވެ. އެހެން ނަމަވެސް އެތަނުގައި ހަމައެކަނި ހުރީ ދަގަނޑު ސްޓްރަކްޗާއެއް އެކަންޏެއް ނޫނެވެ. އެތަނުގައި ކުރި މަސައްކަތަށް ދެ ލައްކަ ޑޮލަރު ވެސް ނާރާނެ ކަމަށް އޭނާ ވިދާޅުވި އެވެ.\n"ބާކީ ފައިސާއެއް ނެތް. އަޅުގަނޑުމެން މިވަނީ މިކަމުގައި ވެސް ކާށިދު އަށް ދަރަނި ވެރިވެފައި. މި މަސައްކަތް ކުރަން ފެށިއިރު މި ބިމަކީ އެމްއައިޓީޑީސީ އަށް ދީފައި އޮތް ބިމެއް ވެސް ނޫން،" އޭނާ ވިދާޅުވި އެވެ.\nމި ބިން އޮތީ ޓޫރިޒަމް މިނިސްޓްރީގެ ދަށުގަ އެވެ. އެހެންކަމުން އެމްއައިޓީޑީސީން ހަރަދުކުރީ ވެސް އެ ކުންފުންޏަށް ލިބިފަ އޮތް ބިމަކަށް ނޫނެވެ.\nއެމްއައިޓީޑީސީން ކާށިދޫގައި މިހާތަނަށް ކުރި މަސައްކަތް--ފޮޓޯ:އެމްއައިޓީޑީސީ\nއޭނާ ވިދާޅުވި ގޮތުގައި އެ ރަށުގައި ހިންގި މަޝްރޫއަކީ އިންތިހާބަކާ ދިމާކޮށް ހިންގި މަޝްރޫއެކެވެ. އެއްގޮތަކަށް ވެސް މި ޕްރޮޖެކްޓްގެ ފީޒިބިލިޓީއެއް ހަދައިފައެއް ނުވެ އެވެ.\nމިދިޔަ ސަރުކާރުން ނިމެއް އެއް ދުވަހަށް ވެފައި އޮއްވާ ޓޫރިޒަމުން މި ޕްރޮޖެކްޓާ ގުޅޭ ގޮތުން އެމްއައިޓީޑީސީ އަށް ސިޓީއެއް ފޮނުވާފައި އޮތެވެ.\n"މި ޕްރޮޖެކްޓަކީ ފީޒިބަލް ޕްރޮޖެކްޓަކަށް ނުވާތީ، މަސައްކަތް ހުއްޓާލަން އެދިފައި އޮތީ. އަޅުގަނޑަށް ހީވާ ގޮތުގައި ކުރީގެ މިނިސްޓަރު މޫސާ ޒަމީރު އެންމެ ފަހުން އޮފީހުން ނިކުންނަވަމުން ކުރެއްވި ސޮއިކަންނޭނގެ އެއީ،" އޭނާ ވިދާޅުވި އެވެ.\nމިކަމަށް ވެސް އަދި މިހާތަނަށް ހައްލެއް ލިބިފައެއް ނުވެ އެވެ.\nކުންފުންޏަށް ގާނޫނީ ގޮންޖެހުންތައް\nއެމްއައިޓީޑީސީ އަށް ދިމާވާ އެންމެ ބޮޑު ގޮންޖެހުމަކީ އެ ކުންފުންޏަށް ބިމުގެ ކުލީގެ ގޮތުގައި ބޮޑު އަދަދެއް ސަރުކާރަށް ދައްކަން ޖެހުމެވެ.\nއެމްއައިޓީޑީސީ އުފެއްދި އިރު އެ ކުންފުންޏަށް މަތިކޮށްފައި ވަނީ ތިން ކަމެކެވެ. އެއީ ރާއްޖޭގެ ޓޫރިޒަމް އިންޑަސްޓްރީން މުޖުތަމައުއަށް ކުރާ ލާބަ އާއި މަންފާ އިތުރުކުރުމާއި ކުދި އަދި މެދުފަންތީގެ ވިޔަފާރިތަކަށް ޓޫރިޒަމް އިންޑަސްޓްރީގައި ސީދާ ބައިވެރިވުމަށް މިހާރަށްވުރެ ބޮޑަށް މަގުފަހިކޮށްދިނުމާއި އިންޓަގްރޭޓެޑް ޓޫރިޒަމް ތައާރަފްކޮށް ހިންގުމެވެ.\nމިކަންކަން ހުރި ނަމަވެސް ޒިންމާ އަދާކުރުމަށް ބޮޑެތި ދަތިތައް އެބަހުއްޓެވެ.\n"ރާއްޖޭގެ ޓޫރިޒަމާ ބެހޭ ގާނޫނަށް 2016 ވަނަ އަހަރު ގެނައި އިސްލާހަކީ ގެސްޓްހައުސްތައް ނިކަމެތިކޮށްލުމަށް ގެނެވިފައި އޮތް އިސްލާހެއް،" އޭނާ ވިދާޅުވި އެވެ.\nހަތް ތަރީގެ ރިސޯޓެއްގެ ބިމުގެ ކުއްޔަށާއި ގެސްޓްހައުސްއެއް ހެދުމަށް ދައްކަންޖެހޭ ކުލި އެއް ހަމަވުމަކީ އިންސާފެއް ނޫން ކަމަށް އޭނާ ވިދާޅުވި އެވެ.\n"އަޅުގަނޑުމެން އެދެނީ ޓޫރިޒަމާ ބެހޭ ގޮތުން ހަދާފައިވާ ގަވައިދުތައް އިސްލާހުކޮށްދެއްވަން. ކުލި ދެއްކުމުގައި މީހުން ދިރިއުޅޭ ރަށްތައް އެއިން އިސްތިސްނާވާނެ ކޮންމެވެސް އުސޫލެއް އަންނަންޖެހޭ،" އޭނާ ވިދާޅުވި އެވެ.\nއޭނާ ވިދާޅުވީ، ޓޫރިޒަމާ ބެހޭ ގާނޫނު އޮތީ ގެސްޓްހައުސްތަކަށް އެންމެ ފަހިވާ ގޮތަށް ނޫން ކަމަށެވެ. އެކަން އިސްލާހުވާންޖެހޭ ކަމަށް އޭނާ ވިދާޅުވި އެވެ.\nކާށިދު އަށް ލޭންޑް އެކިއުޒިޝަން ކޮސްޓްގެ ގޮތުގައި 22 މިލިއަން ރުފިޔާ އެމްއައިޓީޑީސީން ދައްކަންޖެހޭ އިރު އެ ފައިސާ ދައްކާނެ ގޮތެއް ވެސް އެ ކުންފުންޏަކު ނެތެވެ.\nއެ ކުންފުންޏަށް ގާނޫނީ ގޮތުން ދިމާވާ އަނެއް ގޮންޖެހުމަކީ ޕްރޮޕޯސަލް ހުށަހެޅުމުގައި އޮތް އުސޫލެވެ. މީހުން ދިރިއުޅޭ ރަށަކަށް އިންވެސްޓް ކުރުމަށް އެމްއައިޓީޑީސީން ޖެހެނީ އެހެން ކުންފުނިތެކެކޭ އެއްގޮތަށް ބިޑަށް ކުރިމަތިލާށެވެ. ސަރުކާރުން މިކަން ކުރަން އޮތް ކުންފުންޏެއްގެ ގޮތުގައި އެމްއައިޓީޑީސީ އޮންނަ ނަމަ އެޔަށްވުރެ ލުއި ގޮތްތަކެއް އޮންނަންވާނެ ކަމަށް އޭނާ ދެކެވަޑައިގަންނަވަ އެވެ.\nއެކަމަކު މި ހާލަތުގައި ވެސް އެ ކުންފުނި ހިންގިދާނެ ކަމަށް ރާއިދު ދެކެވަޑައިގަންނަވަ އެވެ. ކުންފުންޏަށް ތިން އަހަރުވި އިރު އެ ކުންފުނި އަދި އޮތީ އިންފެންޓް ސްޓޭޖުގައި ކަމަށް އޭނާ ވިދާޅުވި އެވެ. އެ ކުންފުންޏަށް މި އަހަރުގެ ފުރަތަމަ ކުއާޓަރުގައި 1.1 މިލިއަން ރުފިޔާގެ ގެއްލުން ލިބިފަ އެވެ. މި ގެއްލުން ފައިދާ އަށް ބަދަލުކުރުމަށް ގިނަ މަސައްކަތްތަކެއް އަދި ކުރަންޖެހެ އެވެ.\nއިތުރު ލިޔުންތައް އެމްއައިޓީޑީސީ މުހައްމަދު ރާއިދު (އެމްޑީ، އެމްއައިޓީޑީސީ)


SunOnline: EPL: Lacazzette ge goal aa eku Liverpool athun Arsenal salaamaiy vejje\nލަކަޒެޓްގެ ގޯލާ އެކު ލިވަޕޫލް އަތުން އާސެނަލް ސަލާމަތްވެއްޖެ\nނަޖާހު މަސްއޫދު 04 Nov 2018, 11:55\nރޭ ލިވަޕޫލްއާ އާސެނަލް ބައްދަލު ކުރި މެޗުގެ ތެރެއިން--\nފަހު ވަގުތު ލަކަޒެޓް ޖެހި ގޯލާ އެކު ލިވަޕޫލް އަތުން ބަލި ނުވެ، އާސެނަލް ސަލާމަތް ވެއްޖެއެވެ.\nއިނގިރޭސި ޕްރިމިއަރ ލީގުގައި ރޭ އާސެނަލްއާ ލިވަޕޫލް ބައްދަލު ކުރި މެޗު ނިމިގެން ދިޔައީ 1-1 ގެ ނަތީޖާއިން އެއްވަރު ވެގެންނެވެ. މި މެޗުން ލިވަޕޫލްއަށް ޕޮއިންޓަކުން ފުއްދާލަން ޖެހުމުން، މިރޭ ސިޓީ ކުޅޭ މެޗުން މޮޅު ވެއްޖެ ނަމަ އެ ޓީމު ލީގު ތާވަލުގެ އެއްވަނައަށް ޖެހިލާނެއެވެ.\nފުރަތަމަ ހާފުގައި ގިނަ ވަގުތު މެޗު ކޮންޓްރޯލުކޮށްގެން ކުޅުނީ އާސެނަލް އިންނެވެ. ނަމަވެސް. ލިވަޕޫލްގެ ވާޖިލް ވެން ޑައިކަށް ލަނޑު ޖަހަން ދެ ފުރުސަތު ލިބި ވަނީ ބޭކާރުވެފައެވެ. އަދި ލިވަޕޫލްގެ ރޮބާޓޯ ފާމިނިއޯގެ ހަމަލާއެއް ވަނީ ގޯލުގެ ދަނޑިއާ އަމާޒުވެފައެވެ. އާސެނަލްގެ މިކިތާރިއަންއަށް ވެސް ފުރުސަތެއް ލިބުނު ނަމަވެސް އޭނާ ފޮނުވާލި ބޯޅަ ދިޔައީ ބޭރަށެވެ.\nފުރަތަމަ ހާފު ނިިމިގެން ދިޔައީ ދެ ޓީމަށް ވެސް ގޯލެއް ނުޖެހިއެވެ. މެޗުގައި ލިވަޕޫލް އިން ލީޑު ނެގީ 61 ވަނަ މިނެޓުގައެވެ. އެ ގޯލު އެ ޓީމަށް ކާމިޔާބު ކުރީ ރޭގެ މެޗުގައި ކެޕްޓަން ކަން ކުރި ޖޭމްސް މިލްނާއެވެ.\nއެއާ އެކު އާސެނަލްއިން މެޗުގެ ނަތީޖާ އަނބުރާލަން އާ ހިތްވަރެއްލިއެވެ. އެގޮތުން އެލެކްސް އިވޯބީ، އާރަން ރެމްސީ އަދި ޑެނީ ވެލްބެކް ބަދަލު ކުޅުންތެރިންގެ ގޮތުގައި އެރުވިއެވެ.\nއާސެނަލްއަށް މެޗުގެ ނަތީޖާ ހަމަހަމަކޮށްދިން ގޯލު ލަކަޒެޓް ކާމިޔާބުކޮށްދިނީ މެޗު ނިމެން އަށް މިނެޓަށް ވެފައި ވަނިކޮށެވެ. އޭނާ އެ ގޯލު ކާމިޔާބު ކުރީ ހަނި އޭންގަލަކުން ބާރު ޝޮޓެއް ފޮނުވާލައިގެންނެވެ.\nރޭގެ މެޗުން ލިބުނު ޕޮއިންޓާ އެކު ލިވަޕޫލް ލީގުގެ އެއް ވަނައަށް ޖެހިލީ 11 މެޗުން 27 ޕޮއިންޓާ އެކުއެވެ. ނަމަވެސް، ދެ ވަނައިގައި އޮތް މެންޗެސްޓާ ސިޓީއަށް 10 މެޗުން 26 ޕޮއިންޓު ލިބިފައިވާ އިރު މިރޭ އެ ޓީމު ކުޅޭ މެޗުން މޮޅުވެއްޖެ ނަމަ، ލީގުގެ އެއްވަނައިގައި ދެ ޕޮއިންޓުގެ ލީޑެއް އެ ޓީމަށް ލިބޭނެއެވެ.


Udha araane kamah lafaakoh Raajjey ge bodu bayakah hudhu samaalu nerefi - AO News\nއުދަ އަރާނެކަމަށް ލަފާކޮށް ރާއްޖޭގެ ބޮޑު ބަޔަކަށް ހުދު ސަމާލު ނެރެފި\n10 ޖުލައި 2020 ވަނަ ދުވަހު އައްޑޫ ސިޓީ މަރަދޫ އަށް އުދަ އަރަނީ - ފޮޓޯ: ޓްވިޓާ\nއުދަ އަރާފާނެ ކަމަށް ލަފާކޮށް ރާއްޖޭގެ ބޮޑު ބަޔަކަށް ހުދު ސަމާލު ނެރެފި އެވެ.\nއެގޮތުން މޫސުމާބެހޭ ޤައުމީ އިދާރާއިން ވަނީ ޅ. އަތޮޅުން ފެށިގެން އައްޑޫ ސިޓީއާއި ދެމެދުގެ ރަށްތަކަށް، މިއަދު 12:30 އިން ފެށިގެން 17:30 އާއި ހަމައަށް ހުދު ސަމާލު ނެރެފައެވެ. މެޓް އޮފީހުން ލަފާކުރާ ގޮތުގައި މި ވަގުތުތަކުގައި ބައެއް ރަށްތަކަށް އުދަ އަރާނެ ކަމަށް ލަފާކުރެވެއެވެ.\nމެޓް އޮފީހުން ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު، މިއަދު ހެނދުނު 10:00 އިން މާދަމާ ހެނދުނު 10:00 އާއި ހަމައަށް ބައެއް ރަށްތަކަށް ގުގުރުމާއެކު ކެރީގެ އަސަރު ފޯރިނަމަވެސް ރާއްޖޭގެ މޫސުން އާންމުގޮތެއްގައި ރަނގަޅު ވާނެއެވެ.\nމީގެ އިތުރުން އުތުރުގެ އަތޮޅުތަކުގައި ހުޅަނގާއި ހުޅަނގުއުތުރުން އަދި އެހެން ހިސާބުތަކަށް އިރާއި އިރުދެކުނުން ގަޑިއަކު3މޭލާއި 13 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް މެޓް އޮފީހުން ލަފާކުރެއެވެ.\nއަދި ރާއްޖޭގެ ކަނޑުތައް މަޑުވާނެ ކަމަށާއި، ރާޅުގެ އުސްމިނުގައި 1-3 ފޫޓު ހުންނާނެ ކަމަށްވެސް އެ އިދާރާއިން ލަފާކޮށްފައި ވެއެވެ. މެޓް އޮފީހުން އިތުރަށް ލަފާކުރާ ގޮތުގައި ދިޔަވަރު ބޮޑު ގަޑިތަކުގައި ބައެއް ރަށްތަކަށް އުދައިގެ އަސަރު ކުރުން އެކަށީގެންވެއެވެ.\nހުދު ސަމާލުއުދަ އެރުންމޫސުންމޫސުމާބެހޭ ޤައުމީ އިދާރާމެޓް އޮފީސް\nހޮނިހިރު , 31 އޮކްޓޯބަރ 2020


Civil Service'in Foreign Service Vakikuran Faaskohfi - Vaguthu\nފޮރިން މިނިސްޓްރީ ހިންގަމުންދާ ބިލްޑިން ފޮޓޯ: ރައީސް އޮފީސް\nސިވިލް ސާވިސް އިން ފޮރިން ސާވިސް ވަކިކޮށް ފޮރިން މިނިސްޓްރީގެ ބެލުމުގެ ދަށުން ފޮރިން ސާވިސްގ މުވައްޒަފުން ކަނޑައަޅާ ގޮތަށް ހުށަހަޅާފައިވާ ފޮރިން ސާވިސް ބިލު ރައްޔިތުންގެ މަޖިލީހުން ފާސްކޮށްފިއެވެ.\nރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ މެންބަރު އަދި އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު ހުސައިން ޝަހީމް (އަނދުން ހުސައިން) ހުށަހެޅުއްވި ބިލު މަޖިލީހުން ފާސްކުރީ 46 މެންބަރުންގެ ވޯޓުންނެވެ.\nފޮރިން ސާވިސްގެ ބާރުތަކެއް މިނިސްޓަރަށް\nބިލުގައިވާ ގޮތުން، ބިލު ގާނޫނަކަށްވެ ތަސްދީގު ކުރާތާ 90 ދުވަހުގެ ތެރޭގައި ފޮރިން ސާވިސްގެ ހިދުމަތް ގާއިމް ކުރަން ޖެހޭނެއެވެ. އެ ހިދުމަތުގެ އެންމެ އިސް މުވައްޒަފުގެ ގޮތުގައި ހުންނާނީ ފޮރިން ސެކްރެޓަރީއެވެ.\nފޮރިން ސެކްރެޓަރީއަށް ބޭފުޅަކު އައްޔަން ކުރައްވާނީ ފޮރިން މިނިސްޓަރުގެ ލަފައާއެކު ރައީސުލްޖުމްހޫރިއްޔާއެވެ. ތިން އަހަރުގެ ދެ ދައުރެއް އެކަކަށް އަދާ ކުރެވޭ އެ މަގާމަށް އައްޔަން ކުރެވޭނީ މިނިސްޓްރީގައި މަދުވެގެން 15 އަހަރު މަސައްކަތް ކުރައްވާފައިވާ ބޭފުޅެކެވެ.\nމިނިސްޓަރުގެ ލަފާގެ މަތިން އައްޔަން ކުރެވޭ ފޮރިން ސެކްރެޓަރީ ހިމެނޭހެން ފަސް ބޭފުޅެއްގެ މައްޗަށް ފޮރިން ސާވިސް އެޑްވައިޒަރީ ބޯޑެއް ވެސް އެކުލަވާލަން ޖެހެއެވެ. އެ ބޯޑަށް މެންބަރުން އައްޔަން ކުރުމާއި ވަކި ކުރުމުގެ ހުރިހާ ބާރެއް ވެސް ލިބެނީ ފޮރިން މިނިސްޓަރަށެވެ.\nފޮރިން ސާވިސްގެ މުވައްޒަފުންގެ މުސާރައާއި އިނާޔަތްތައް އެކުލަވާލަން އޮންނަނީ ވެސް ފޮރިން މިނިސްޓަރުގެ ލަފާގެ މަތިން ރައީސް އޮފީހުން އެކުލަވާލާ ގޮތަށެވެ.\nބިލުގައި ހިމެނޭ އެހެން މުހިއްމު ބައިތައް\nސަފީރުން އައްޔަން ކުރާނެ އުސޫލުތަކެއް ވެސް ބިލުގައިވެއެވެ. ފޮރިން ސާވިސްގެ ބޭރުން ވެސް ސަފީރުން އައްޔަން ކުރެވޭއިރު، ސާވިސްގެ ބޭރުން އައްޔަން ކުރެވޭ ސަފީރުން ވެރިކަން ބަދަލުވުމާއެކު އިސްތިއުފާ ދޭން ވެސް ޖެހޭނެއެވެ.\nއެއް ގައުމަކަށް ސަފީރުން ކަނޑައަޅާފައި ބެހެއްޓޭނީ ގިނަ ވެގެން ވެސް ހަތަރު އަހަރުގެ މުއްދަތަކަށް ކަމަށް ވެސް ބިލުގައި ބަޔާންކޮށްފައިވެއެވެ. އެ މުއްދަތު ހަމަވުމުން އާ ސަފީރަކު އެ ގައުމަކަށް ކަނޑައަޅަން ޖެހޭނެއެވެ.\nސަފީރުން އައްޔަން ކުރުމާއި ފޮރިން ސާވިސްގެ މުވައްޒަފުން ތަމްރީން ކުރަން ފޮރިން އިންސްޓްޓިއުޓެއް ގާއިމް ކުރަން ވެސް ބިލުގައިވެއެވެ. އެ އިންސްޓްޓިއުޓްގެ މަސްއޫލިއްޔަތަކީ ފޮރިން ސާވިސްގައި މަސައްކަތް ކުރާ މުވައްޒަފުންނަކީ އޭގެ މަގްސަދުތައް ހާސިލު ކުރެވޭ ތަމްރީނާއި ތަޖުރިބާ ލިބިގެންވާ ބަޔަކަށް ހެދުމެވެ.\nފަސް ރަށެއްގައި ޗައިނާއިން ޕްރޮޖެކްޓްތަކެއް ހިންގަނީ\nއޮކްޓޯބަރ 27, 2021 16:35\nފޮރިންމިނިސްޓަރުކަމުން ސާހިދު ވަކިކުރަނީ ކޮންދުވަހަކު . ގާނުނުއަސަސީގަ ބުނާގޮތުން މިނިސްތަރުގެ މަގާމްގަ ހުރެވޭނީ ވަޒިރުންގެ މަޖިލިހުގެ މެމްބަރަކަސްވާނަމަ ވަޒިރުންގެ މަޖިލީހުގެ މެމްބަރަކަށް މެނުވީ ދަވްލަތުގެ ވުޒާރާއެއް ނުހިންގެނެ. ވަޒީރުންގެ މަޖިލީހުގެ މެމްބަރަކު ވަޒީރުންގެ މަޖިލީހުގެ މެމްބަރު ކަމުގާ ހުރެ އެނޫންއެއްވެސް ވަޒިފާއެއް އަދާ ނުކުރެވޭނެ.\nއޮކްޓޯބަރ 27, 2021 17:49\nސިވިލްސަރވިސް އިން ތައީމީ ދާއިރާ އާއި ސުއްހީ ދާއިރާ ވަކިކޮށް ޕަބުލިކު ސަރވުސް އަށް ހަދަންފެނޭ!\nއޮކްޓޯބަރ 27, 2021 18:33\nމިނިސްޓަރަކި ކާކު ؟ ފޮރިން ސެކްރެތަރިއަކީ ކާކު ؟ އިގިރޭސި ވިލާތުގަ ފޮރިން ސެކްރެޓަރީ ކިޔަސް ފޮރިންމިނިސްތަރު ކިޔަސް އެއީ އެކަކު . އިގިރޭސި ވިލާތުގަ މިނިސްތަރުގެ ބަދަލުގަ މިނިސްތްރީ ހުންގުމުގެ އިސްފަރާތަކީ ފޮރީން ސެކްރެތަރީ ފޮރިން މިނިސްތަރު ކިޔާ މީހަކު ނުހުންނާނެ. ވަޒީރުންނަށް ކިޔާ ނަމަކީ ސެކްރެޓަރީ. މިހާރު ގާނޫނު ބުނާގޮތުން އިގިރޭސި ވިލާތުގަ ހުންނަގޮތަށް ފޮރިންސެކްރެޓަރީ ކިޔާ ވަޒީރަކު ރާއްޖޭގަ ހުންނަންޖެހޭ . އަދި ފޮރިން މިނިސްތަރު ކިޔާ ވަޒިރަކު ވެސް ހުންނަން ޖެހޭ. ފޮރިން ސެކްރެޓަރިއަކީ އެ މިނިސްތްރި ހިންގުމު އިސްފަރާތް ކަމުގައިވާނަމަ އެއީ ކެބިނެޓް މިނިސްތަރެއްތޯ؟ ފޮރން މިނިސްތްރީގެ ފޮރިން ސެކްރެތަރީ ގެ މަގާމުގަ ހުންނަ ފަރާތް ކެބިނެޓްގަ ނުހިމެނޭނަމަ ނުވަތަ ވަޒިރުންގެ މަޖިލީހުގެ މެމްބަރަކަށް ނުވާނަމަ ފޮރިން މިނިސްޓްރީގެ އެންމެ އިސްވެރިއެއްގެ ހައިސިއްޔަތުން މަސައްކަތް ކުރުން ގާނޫނުއަސަސިއާ ހިލާފު. ގާނުނުއަސަސީގަ ބުނާ ގޮތުން ދަވްލަތުގެ އެއްވެސް އިދާރާއެއް ކެބިނެޓް މިނިސްތަރެއްގެ ބެލުމުގެ ދަށުންމެނުވީ ނުހިންގޭނެ އެކަމަށް ޒިންމާވާންޖެހޭ ވަޒިރުންގެ މަޖިލީހުގެ މެމްބަރަކު ހުންނަންވާނެ. އެއީ އެއިދަރާ ހިންގަވަ އެންމެ އިސްވެރިޔާ.


Addu City Hospital Tharahgee Kuraanee Tertiary Fenvaruge Kasheege KhaaSSa Hospitalehge Gothugai- RD- Habeeb\nއައްޑޫ ސިޓީ ހޮސްޕިޓަލް ތަރައްޤީ ކުރާނީ ...\nރައްޔިތުންގެ މަޖިލީހުގެ ރައީސްގެ މަޤާމަށް ޤާސިމް ...\nއައްޑޫ ސިޓީ ހޮސްޕިޓަލް ތަރައްޤީ ކުރާނީ ޓަރޝަރީ ފެންވަރުގެ ކަށީގެ ޚާއްޞަ ހޮސްޕިޓަލެއްގެ ގޮތުގައިކަމަށް ހެލްތު މިނިސްޓްރީގެ ސްޓޭޓް މިނިސްޓަރ ޑރ.މުހައްމަދު ޙަބީބް ވިދާޅުވެއްޖެއެވެ.\nހިތަދޫ ރީޖަނަލް ހޮސްޕިޓަލުގައި ފުރަތަމަ ފަހަރަށް ކުރެވުނު ހުޅު ބަދަލުކުރުމުގެ އޮޕަރޭޝަނަށްފަހު ނޫސްވެރިންނާއި ބައްދަލުކުރައްވާ ވާހަކަފުޅުދައްކަވަމުން ޑރ. ހަބީބް ވިދާޅުވީ އައްޑޫ ސިޓީ ހިތަދޫ ކޮންވެންޝަން ސެންޓަރުގަ ސަރުކާރުން ތަރައްޤީކުރަމުންދާ ހޮސްޕިޓަލްވެގެންދާނީ ރާއްޖޭގައި އެންމެ ފުޅާ ދާއިރާއެއްގައި ކަށީގެ ބަލިތަކަށް ފަރުވާދޭނެ ހޮސްޕިޓަލަށްކަމަށެވެ.\n“އަޅުގަނޑުމެން ޕްލޭން ކޮށްފަަ އޮތީ އައްޑު އަތޮޅުގެ އަލަށް މިއަންނަ ހޮސްޕިޓަލް ޚާއްޞަ ވެގެން ދާނީ ކަށީގެ ކަންތަކަށް ނުވަތަ އޮތޮޕީޑިކް ސެންޓްރޮމޯ ސާރޖަރީއަށް. އެއީ މިތަނަކީ އެންމެ ގިނައިން އަނިޔާވެ އެކަހަލަ ކަންތައް ދިމާވާ ތަނަކަށް ވެފަ، ބޮޑު އާބާދީއެއް އޮންނަ ތަނަކަށް ވީމަ މި އަތޮޅު ރީޖަނަލް ހޮސްޕިޓަލް ޑިވެލޮޕް ވާނީ ސެންޓަރ އޮފް އެކްސެލެންސް ފޯ އޮތޮޕީޑިކް ސެންޓްރޮމޯ ސާރޖަރީއަށް. އަދި އެހެން ހުރިހާ ސްޕެޝަލިޓީސް ތައްވެސް ހުންނާނެ. އެކަމަކު ރާއްޖޭގެ އެންމެ ރަނގަޅަށް ކަށީގެ ކަންތައް ކުރާ ތަނަކަށް މިތަން ވެގެންދާނެ.” ހެލްތު މިނިސްޓްރީގެ ސްޓޭޓް މިނިސްޓަރ ވިދާޅުވިއެވެ.\nއައްޑޫސިޓީއަކީ ގިނަ ޢަދަދެއްދެ އެކްސިޑެންޓް ހިނގާ ސިޓީއެއްކަމުން ތަރައްޤީ މިކުރާ ހޮސްޕިޓަލަކީ ކަށީގެ ޚާއްޞަ ތަނަކަށް ވުމުން ރައްޔިތުންނަށް ފަރުވާ ހޯދުމުގައި ލުއި ފަސޭހަވެގެންދާނެކަމަށް ޑރ. ހަބީބް ވިދާޅުވިއެވެ.\nއައްޑޫސިޓީގެ ކޮންވެންޓަން ސެންޓަރު 100 އެދުގެ ޓަރޝަރީ ހޮސްޕިޓަލަށް ބަދަލުކުރުމުގެ މަސައްކަތުގެ ބޮޑުބައި ވަނީ ނިމިފައެވެ. ސަރުކާރުން އައްޑޫސިޓިގައި ޤާއިމު ކުރާ މި ހޮސްޕިޓަލަކީ ސަޢޫދީ ފަންޑާއި، އޯޕެކްގެ ލޯނުގެ އެހީގައި ޤާއިމުކުރާ ހޮސްޕިޓަލެކެވެ. ހޮސްޕިޓަލް ފަރުމާކޮށްފައިވަނީ ހުރިހައި ބަލިތަކައް ފަރުވާދެވޭ ގޮތައް ކަމަށް ހެލްތު މިނިސްޓްރީން ބުނެއެވެ.\nޤާސިމް އާއި ނަޝީދު އަދި މައުމޫނަކީވެސް ރައްޔިތުން ޓެސްޓްކޮށް، ފެއިލްވެފައިވާ ތިން ޕްރޮޑަކްޓުކަމަށް މިނިސްޓަރ އޮފް ހެލްތް އަބްދުﷲ ...


Qatar Worldcup: FIFA ah husha elhi furathama report in bodu ummeedheh - Vaguthu\n5 މަސް ކުރިން ( އޮކްޓޯބަރ 21, 2020 )\nގަތަރުގައި 2022 ވަނަ އަހަރު ބާއްވަން ތައްޔާރުވަމުންދާ ފީފާ ވޯލްޑްކަޕް އާއި ގުޅިގެން ކުރަމުން އަންނަ މަސައްކަތްތައް ހާމަކުރުމުގެ ގޮތުން ހުށައަޅަންޖެހޭ ފުރަތަމަ ރިޕޯޓު ދުނިޔޭގެ ފުޓުބޯޅައިގެ މައި އިދާރާ (ފީފާ) އަށް ހުށައަޅައިފި އެވެ.\nމިދިޔަ ބުދަދުވަހު ޝާއިއުކުރި ރިޕޯޓުގައިވާ ގޮތުން ގަތަރުން ވަނީ މި މަސައްކަތްތަކުގެ ބޮޑު ކުރިއެރުމެއް ހޯދާފައެވެ. ފީފާއިން ޝާއިއުކުރި މި ރިޕޯޓުގައިވާ ގޮތުން ބައެއް ސްޓޭޑިއަމްތަކުގެ މަސައްކަތް ނިމިފައިވާއިރު އަނެއްބައި ސްޓޭޑިއަމްގެ މަސައްކަތްތައް ދަނީ އަދިވެސް ކުރިޔަށެވެ. އަދި ކަނޑައެޅިފައިވާ ތާރީހަށް ކަންކަން ނިމޭނެކަމުގެ ޔަގީންކަން ގަތަރުން ދީފައިވާ ކަމަށްވެސް މި ރިޕޯޓުގައި ބުނެފައިވެއެވެ.\nމި ރިޕޯޓުގައި ސްޓޭޑިއަމްތައް ހެދުުގައި ހަރަކާތްތެރިވާ މީހުންގެ ކަންކަން ބަލަހައްޓާ ގޮތާއި ވޯލްޑްކަޕާއި ދިމާކޮށް ޓްރާންސްޕޯޓާއި ސާފު ވައިގެ ނިޒާމާއި ، ގަތަރުން ޕްރޮޕޯސްކޮށްފައިވާ ކަންކަމުގެ މައުލޫމާތުތައްވެސް ވަނީ ހިމަނާފައެވެ.\nމެދުއިރުމަތީގައި މިހާތަނަށް ބޭއްވޭ އެންމެ ފުރަތަމަ ވޯލްޑް ކަޕް ފެށުމަށް ހަމަޖެހިފައިވަނީ 2022 ވަނަ އަހަރުގެ ނޮވެމްބަރު މަހު އެވެ. މި މުބާރާތުގެ ލޯގޯ މިދިޔަ އަހަރު ދައްކާލާފައިވެއެވެ.


އަލްވަލީދު ބުނުލް މުޣީރާއާއި ކީރިތި ޤުރުއާން - ޙައްސާން ޢަބްދުއްރައްޒާޤް\nއަލްވަލީދު ބުނުލް މުޣީރާއާއި ކީރިތި ޤުރުއާން\n13 އޮކްޓޯބަރު 2019\n812 ލަފުޒު ގާތްގަނޑަކަށް4މިނިޓު ތެރޭ ކިޔާލެވޭނެ\nއަލްވަލީދު ބުނުލް މުޣީރާ އަކީ ޤުރައިޝުންގެ ބޮޑުންގެ ތެރޭ ކަމުވޮށިވެގެންވާ ހަރު މީހެކެވެ. އޭނާގެ ވިސްނުންތެރިކަމަށްޓަކައި ރައިޙާނަތު ޤުރައިޝްގެ ލަޤަބު އޭނާއަށް ދެވިފައި ވެއެވެ.\nއޭނާ ޤުރުއާނުގެ ވާހަކަ އޮޅުން ފިލުވުމަށްޓަކައި އަބޫބަކުރުގެފާނުގެ އަރިހަށް އެއްދުވަހަކު ޒިޔާރަތް ކުރިއެވެ. ދެން ޤުރުއާން އަޑުއަހާފައި އެއާމެދު އަޖާއިބު ވެގެން ބުންޏެވެ. ”އިބްނު އަބީ ކަބްޝާ (އެބަހީ: ކީރިތި ރަސޫލާ ﷺ) މި ކިޔާ ބަސްތަކަކީ ކޮންފަދަ އަޖައިބު ބަސްތަކެއް ހެއްޔެވެ! ﷲ ގަންދީ ބުނަމެވެ. އެއީކީ ޅެމެއް ނޫނެވެ. ސިޙުރެއް ވެސް ނޫނެވެ. އަދިކިޔެއް، އެއީ މޮޔަގޮވުމެއް ވެސް ނޫނެވެ. ހަމަކަށަވަރުން ވެސް މިއީ މާތްރަސްކަލާނގެ ބަސްފުޅުތަކެކެވެ.“\nދެން އޭނާ މާތް ނަބިއްޔާ ﷺ ގެ އަރިހަށް ޒިޔާރަތް ކުރިއެވެ. ދެން އެކަލޭގެފާނު އޭނާއަށް ޤުރުއާން ކިޔައިދެއްވިއެވެ. ރަސޫލު ﷲ ﷺ ކީރިތި ޤުރްއާނުގެ އާޔަތްތައް ކިޔަވާވިދާޅުވާ އަޑުފުޅު އިވިފައި އޭނާގެ ހިތް އެޔަށް ލެނބުނު ފަދައެވެ.\nއެއަށްފަހު އޭނާ ބުންޏެވެ: ”ﷲ ގަންދީ ބުނަމެވެ. ހަމަކަށަވަރުން ވެސް އެކަލޭގެފާނުގެ އަރިހުން ބަސްފުޅުތަކެއް އަހައިފީމެވެ. މި އިވުނު ބަސްފުޅުތަކަކީ އިންސިއެއްގެ ބަސްތަކެއް ނޫނެވެ. ޖިންނިއެއްގެ ބަސްތަކެއް ވެސް ނޫނެވެ. އަދި ހަމަކަށަވަރުން އެއަށް ފޮނިމީރުކަމެއް ލިބިގެން ވެއެވެ. އޭގައި ފަޞާޙަތްތެރިކަމާއި ރިވެތިކަން ވެއެވެ. އެއީ މަތިވެރިވެގެންދާ ބަސްފުޅުތަކެކެވެ. އޭގެ މައްޗަކަށް އެހެންއެއްޗަކަށް ކުރިއެއް ނުހޯދޭނެއެވެ. މިއީކީ އިންސާނަކަށް ބުނެވޭނޭ ބަސްތަކެއް ނޫނެވެ.“\nދެން މި ވާހަކަތައް ޤުރައިޝުން އަހައިގެން ބުނެފިއެވެ. ވަލީދު އަހަރެމެންގެ ދީން ދޫކޮށްލައިފިއެވެ. ޤުރައިޝުންގެ އެންމެން ވެސް ދީން ދޫކޮށްލާނެއެވެ.\nއަބޫ ޖަހުލު ބުންޏެވެ. ”އޭނާގެ ކަންތައް އަހަންނަށް ދޫކޮށްލާށެވެ. އަހުރެން އެ ކަންތައް ހަމަޖައްސަފާނަމެވެ.“\nދެން އަބޫޖަހުލު ވަރަށް ހިތާމަވެރި މޫނަކާއިގެން ވަލީދުގެ ގެއަށް ހިނގައްޖެއެވެ. ދެން ވަލީދު އެހިއެވެ. ”ކަލޭ މާ ދެރަވެފައި ތިޔަހުރީ ކިއްވެފައި ހެއްޔެވެ؟“\nއަބޫ ޖަހުލު ބުންޏެވެ. ”ދެރަނުވާންވީ ކީއްވެ ހެއްޔެވެ؟ އޭ ބޮޑުބޭބޭއެވެ! ތިބާގެ ޤައުމުގެ މީހުން އެއުޅެނީ ތިބާއަށް މުދާތަކެއް އެއްކުރަން ވެގެންނެވެ.“\nބުންޏެވެ: ”އެއީ ކީއްވެގެން ހެއްޔެވެ؟“\n”ތިބާއަށް ދޭން ވެގެންނެވެ. ޤުރައިޝުން މުދާ އެ އެއްކުރަނީ ތިބާގެ މުސްކުޅި ޢުމުރުގައި އެހީތެރި ވުމުގެ ގޮތުންނެވެ. އެމީހުން ބުނާ ގޮތުގައި މުޙައްމަދުގެ ވާހަކަ ތިބާ ޒީނަތްތެރި ކޮށްފީމުއެވެ. އަދި އިބްނު އަބީ ކަބްޝާއާއި އިބްނު އަބީ ޤުޙާފާގެ ގެއަށް ތިޔަ ދަނީ އެދެމީހުން ކައިފައި ބާކީ ހުންނަ އެތިކޮޅު ހޯދާށެވެ.“\nދެން މި ވާހަކަ އަހައިފައި ވަލީދު ވަލީދު ވަރަށް ރުޅިގަދަ ވެއްޖެއެވެ. އަދި ބުންޏެވެ. ”އަހަރެންގެ ތިމާގެ މީހުން ތިފަދައިން ވާހަކަ ދެއްކީ ހެއްޔެވެ! ޤުރައިޝުން ކުރެ އެންމެ މުއްސަނދި މީހަކީ އަހަރެން ކަން ޤުރައިޝުން ދަންނާނެއެވެ. އަދި އަހަރެންގެ މުދަލުގެ ގިނަކަން ކަލޭމެންނަށް ރަނގަޅަށް އެނގޭނެއެވެ.“\nދެން އަބޫޖަހުލު ބުންޏެވެ. ”އެ ޤުރްއާނަށް ތިބާ އިންކާރު ކުރާކަމާއި، މުޙައްމަދު އެ ދައްކާ ވާހަކަތަކާމެދު ކަލޭ ނުރެހޭކަން ޤައުމުގެ މީހުންނަށް އެނގޭ ފަދަ ބަހެއް ތިބާ ވާނީ ބުނާށެވެ!“\nބުންޏެވެ: ”އަހުރެން ބުނާނީ ފަހެ ކީކޭ ހެއްޔެވެ؟ ﷲ ގަންދީ ބުނަމެވެ. ކަލޭމެންގެ ތެރޭގައި ޅެންވެރިކަމަށް އަހަންނަށްވުރެ މޮޅު މީހަކު ނުވެއެވެ. އޭގެ ވަޒަންތަކާއި ޅެން ކިޔާގޮތާއި އެކި ޅެންބައިތަކާއި ޖިންނީންގެ ޅެމަށް ދާންދެން ވެސް އަހަންނަށް ވުރެ މޮޅަށް އެނގޭ މީހަކު ނުވެއެވެ. ﷲ ގަންދީ ބުނަމެވެ. މުޙައްމަދު އެ ކިޔާ ތަކެއްޗަކީ މިޒާތުގެ އެއްޗެއް ނޫނެވެ. އޭނާ އެކިޔާ ތަކެތީގައި ފޮނިމީރުކަމެއް ވެއެވެ. އޭއިން އޭގެ ދަށުގައި ވާތަކެތި ބަލިކޮށްލައެވެ. އެއީ އެހެން ތަކެތީގެ މައްޗަށް މަތިވެރި ވެގެންވާ އެއްވެސް އެއްޗަކަށް އޭގެ މައްޗަށް ގަދަވެނުގަނެވޭ އެއްޗެކެވެ.“\nއަބޫޖަހުލު ބުންޏެވެ. ”ﷲ ގަންދީ ބުނަމެވެ. ކަލޭ މުޙައްމަދާ ބެހޭ ގޮތުން އެއްޗެއް ނުބުނަނީސް ކަލޭގެ ޤައުމުގެ މީހުން ކަލެޔާމެދު ނުރުހޭނެއެވެ.“\nބުންޏެވެ. ”އެހެން ވެއްޖެއްޔާ އަހަރެން ވިސްނާ ފިކުރުކޮށްލަން ވަގުތުކޮޅެއް ދޭށެވެ.“\nދެން އޭނާ ވިސްނުމަށްފަހު ޤުރައިޝުން ސައްލާކުރާ ދާރުއްނަދުވާއަށް ހިނގައްޖެއެވެ. އޭރު ޤުރައިޝުން ތިބީ ޙައްޖު މޫސުމުގައި ޢަރަބީންގެ އެކި ހިސާބުތަކުގެ މީހުން މައްކާއަށް އައިސް މުޙައްމަދުގެފާނާ ތަބާ ވެދާނެތީ އެކަލޭގެފާނާ ބެހޭ ގޮތުން އެންމެން އެއްބަހެއް ކިޔުމަށްޓަކައި އެންމެންގެ ރައުޔުތައް ހޯދަންވެގެންނެވެ.\nއެއްބަޔަކު ބުންޏެވެ. އެއީ ދޮގުވެރިއެކެވެ. އަނެއް ބަޔަކު ބުންޏެވެ. އެކީ ޝާޢިރެކެވެ. އަނެއް ބަޔަކު ބުންޏެވެ. އެކީ ކާހިނެކެވެ. އަނެއް ބަޔަކު ބުންޏެވެ. އެއީ މޮޔައެކެވެ.\nވަލީދު އިނީ މި ވާހަކަތަކަށް ވިސްނައި ފިކުރުކުރުމަށެވެ.\nދެން ބޮޑާވެގެންފައި އޭނާ ބުންޏެވެ. ”ކަލޭމެން ތިކިޔަނީ އޭނާއަކީ މޮޔައެއް ކަމުކައެވެ. އޭނާ ދުވަހަކު ވެސް މޮޔައިން ކުރާ ކަހަލަ ކަމެއް ކުރަނިކޮށް ދެކުނިން ހެއްޔެވެ؟“ އެމީހުން ބުންޏެވެ. ”ﷲ ގަންދީ ބުނަމެވެ. ނުދެކެމެވެ.“\nއޭނާ ބުންޏެވެ. ”ކަލޭމެން ތިޔަ ދަޢުވާކުރަނީ އޭނާއަކީ ޅެންވެރިއެއް ކަމުގައެވެ. އޭނާ ދުވަހަކު ވެސް ޅެމެއް ކީއަޑު ކަލެމެން އެހިންހެއްޔެވެ؟“ އެމީހުން ބުންޏެވެ. ”ﷲ ގަންދީ ބުނަމެވެ. ނާހަމެވެ.“\nއޭނާ ބުންޏެވެ. ”ކަލޭމެން ތިޔަ ބުނާ ގޮތުގައި އޭނާއަކީ ދޮގުވެރިއެކެވެ. އޭނާގެ ކިބައިން ދުވަހަކު ވެސް ދޮގެއް ކަލޭމެންނަށް ތަޖުރިބާ ކުރެވުނު ހެއްޔެވެ؟“ އެމީހުން ބުންޏެވެ. ﷲ ގަންދީ ބުނަމެވެ. ”ނޫނެކެވެ.“\nއޭނާ ބުންޏެވެ. ”ކަލޭމެން ތިކިޔަނީ އޭނާއަކީ ކާހިނެއް ކަމުގައެވެ. އޭނާ ދުވަހަކުވެސް ކާހިނުކަން ކުރިތަން ކަލޭމެން ދެކުނިން ހެއްޔެވެ؟ އަހަރެމެންނަން ފެންނަނީ ކާހިނުން ޒާތްޒާތުގެ ބަނދިވަރުތަކާއި ހާސަރުތައް ކިޔާ ތަނެވެ. ތިޔައިންކުރެ އެކަކު ވެސް އޭނާގެ ކިބައިން އެފަދަ ކަމެއް ދުށިން ހެއްޔެވެ؟“ އެމީހުން ބުންޏެވެ. ”ﷲ ގަންދީ ބުނަމެވެ. ނުދެކެމެވެ.“\nދެން ޤުރައިޝުން ވަލީދަށް ބުންޏެވެ. ”އެހެންވެއްޖެއްޔާ ދެން އަހަރެމެން ކިޔަންވީ ކީކޭހެއްޔެވެ؟“\nދެން އޭނާ ދޭނޭ ޖަވާބަކާމެދު ބަލައި ވިސްނިއެވެ. ދެން އޭނާ މޫނު ކުނިކޮށްލުމަށްފަހު ބުންޏެވެ. އެއި ސިހުރުވެރިއެކެވެ. މީހާއާއި އޭނާގެ އަނބިދަރިންނާއި އަޅުންނާ ދެމެދު އޭނާ ބައިބައިކުރާތީ ކަލޭމެންނަށް ފެންނާނެއެވެ.\nމިކަމާ ގުޅިގެން އަންނަނިވި އާޔަތްތައް ﷲ ބާވައިލެއްވިއެވެ.\nذَرۡنِي وَمَنۡ خَلَقۡتُ وَحِيدٗا ١١ وَجَعَلۡتُ لَهُۥ مَالٗا مَّمۡدُودٗا ١٢ وَبَنِينَ شُهُودٗا ١٣ وَمَهَّدتُّ لَهُۥ تَمۡهِيدٗا ١٤ ثُمَّ يَطۡمَعُ أَنۡ أَزِيدَ ١٥ كَلَّآۖ إِنَّهُۥ كَانَ لِأٓيَٰتِنَا عَنِيدٗا ١٦ سَأُرۡهِقُهُۥ صَعُودًا ١٧ إِنَّهُۥ فَكَّرَ وَقَدَّرَ ١٨ فَقُتِلَ كَيۡفَ قَدَّرَ ١٩ ثُمَّ قُتِلَ كَيۡفَ قَدَّرَ ٢٠ ثُمَّ نَظَرَ ٢١ ثُمَّ عَبَسَ وَبَسَرَ ٢٢ ثُمَّ أَدۡبَرَ وَٱسۡتَكۡبَرَ ٢٣ فَقَالَ إِنۡ هَٰذَآ إِلَّا سِحۡرٞ يُؤۡثَرُ ٢٤ إِنۡ هَٰذَآ إِلَّا قَوۡلُ ٱلۡبَشَرِ ٢٥ سَأُصۡلِيهِ سَقَرَ ٢٦\nމާނަ: ”ހަމައެކަނި ތިމަންރަސްކަލާނގެ ހެއްދެވި މީހާ، ކަލޭގެފާނު ތިމަންރަސްކަލާނގެއަށް ދޫކޮށްލައްވާށެވެ! އަދި ގިނަވެގެންވާ މުދަލާއި ކައިރީގައި ތިބޭނެ ފިރިހެން ދަރިން، ތިމަންރަސްކަލާނގެ އޭނާޔަށް ދެއްވީމެވެ. އަދި (ދުނިޔޭގެ ހުރިހާ ކަމެއް) ތަނަވަސް ކޮށްދެއްވައި، އޭނާޔަށް ފަސޭހަ ކޮށްދެއްވީމެވެ. ދެންވެސް އޭނާ އެދެނީ، ތިމަންރަސްކަލާނގެ އިތުރު ކޮށްދެއްވުމަށެވެ. ހަމަހިލާ އެހެންނަކުން ނުވާނެއެވެ. ހަމަކަށަވަރުން، އޭނާވީ، ތިމަންރަސްކަލާނގެ އާޔަތްތަކަށް ދެކޮޅުހަދާ މީހެއް ކަމުގައެވެ. ނިކަންހުރެ ތިމަންރަސްކަލާނގެ، ގަދަފަދަވެގެންވާ ޢަޛާބަކަށް ކުރިމަތިލުމަށް އޭނާއަށް ޖައްސަވާހުށީމެވެ. ހަމަކަށަވަރުން، އޭނާ ވިސްނައި ފިކުރުކޮށް ރޭވިއެވެ. ފަހެ، އޭނާޔަށް ލަޢުނަތް ލެއްވިއެވެ. އޭނާ ރޭވީ ކޮންފަދައަކުން ހެއްޔެވެ؟ ދެން އޭނާޔަށް ލަޢުނަތް ލެއްވިއެވެ. އޭނާ ރޭވީ ކޮންފަދައަކުން ހެއްޔެވެ؟ ދެން އޭނާ ބަލައި ވިސްނިއެވެ. ދެން އޭނާ މޫނު ކުނިކޮށްލިއެވެ. އަދި މޫނު ހެދިއެވެ. ދެން އޭނާ ފުރަގަސްދިނެވެ. އަދި ބޮޑާވެގަތެވެ ފަހެ، އޭނާ ބުންޏެވެ. ސިޙުރުވެރީންގެ ކިބައިން އައިސްފައިވާ ސިޙުރެއް ކަމުގައި މެނުވީ މި ޤުރްއާން ނުވެއެވެ. އާދަމުގެ ދަރިންގެ ބަސްކަމުގައި މެނުވީ މި ޤުރްއާން ނުވެއެވެ. ނިކަންހުރެ ތިމަންރަސްކަލާނގެ އޭނާ ނަރަކަޔަށް ވައްދަވާހުށީމެވެ.“\nނޯޓު: އިބްނު ކަޘީރާއި، އަލްޤުރްޠުބީއާއި، އެނޫން ވެސް ތަފްސީރު ޢިލްމުވެރީން އިސްވެދިޔަ އާޔަތްތަކުގެ ތަފްސީރުގައި މިވާހަކަ ގެންނަވާފައި ވެއެވެ. މިތަނުގައި މިވަނީ އެ ރިވާޔަތްތަކުގައިވާ ވާހަކަ އެއްކޮށްލައި އެއް ސިޔާޤަކަށް ބަދަލުކޮށްގެންނެވެ.\nއޭނާއަށް ޙައްޤު އެނގުމަށްފަހު އެއަށް އިންކާރުކުރީ ކީއްވެ؟\nވަލީދު ކާފަރުކަންމަތީ މަރުވެ ނަރަކައިގައި ތާއަބަދަށް އޮންނަން ޖެހުނީ ކާކާ ކެދި؟\nއަބޫޖަހުލު އޭނާ ހައްލާލުމަށް ޓަކައި ބޭނުންކުރި އުކުޅަކީކޮބާ؟\nރޯދައާމެދު… ކުރީގެ ލިޔުން ޝަޤީޤުގެ އަރިހުން ދަސްވި 8 ކަމެއް ދެންއޮތް ލިޔުން


Miaharuge joonmahu raahjeah etherekuri mudhaluge 3.55 bilian rufiyaage kurierumeh !\nމިއަހަރުގެ ޖޫންމަހު ރާއްޖެއަށް އެތެރެކުރި މުދަލުގެ 3.55 ބިލިއަން ރުފިޔާގެ ކުރިއެރުމެއް !\nފާއިތުވި ޖޫން މަހު ރާއްޖެއަށް އިމްޕޯޓު ކުރެވުނު މުދަލުގެ ސީއައިއެފް އަގު 2017 ވަނަ އަހަރުގެ ޖޫން މަހާ އަޅާބަލާއިރު 23 އިންސައްތަ ވަނީ އިތުރުވެފައެވެ.\nމިދިޔަ އަހަރުގެ ޖޫން މަހު ދިވެހިރާއްޖެއަށް 2.89 ބިލިއަން ރުފިޔާގެ މުދާ އިމްޕޯޓްކޮށްފައިވާއިރު މިއަހަރުގެ ޖޫން މަހު މިއަދަދުވަނީ 3.55 ބިލިއަން ރުފިޔާއަށް އިތުރުވެފައެވެ. އިމްޕޯޓްކުރި މުދަލުގެ އަގުގެގޮތުން 24 އިންސައްތަ ޔޫ.އޭ.އީ އިން އިމްޕޯޓްކޮށްފައިވާއިރު، ޗައިނާ އިން 15 އިންސައްތަ އަދި ސިންގަޕޫރުން 10 އިންސަައްތަ މުދާ ވަނީ އެތެރެކޮށްފައިވެއެވެ.\nއިމްޕޯޓު ޑިއުޓީއާއި އެހެނިހެން ފީ ގެ ގޮތުގައި ކަސްޓަމްސަށް ލިބުނު އާމްދަނީ ވަނީ 2017 ވަނަ އަހަރުގެ ޖޫން މަހާއި އަޅާބަލާއިރު ހުސްވި ޖޫން މަހު %4 އިތުރުވެފައެވެ. މިއަހަރުގެ ޖޫން މަހު އިމްޕޯޓު ޑިއުޓީއާއި އެހެނިހެން ފީގެ ގޮތުގައި ދައުލަތަށް 223 މިލިއަން ރުފިޔާ ލިބިފައިވާއިރު 2017 ވަނަ އަހަރުގެ ޖޫން މަަހު 215 މިލިއަން ރުފިޔާ ލިބިފައިވެއެވެ.


މިދިޔަ ހަތަރު އަހަރުގެ ޗެމްޕިއަން ޔުވެންޓަސް ބަލިކޮށް ނަޕޯލީން ކޮޕަ އިޓަލީއާ ކާމިޔާބުކޮށްފި – Dhen.mv\nމިދިޔަ ހަތަރު އަހަރުގެ ޗެމްޕިއަން ޔުވެންޓަސް ބަލިކޮށް ނަޕޯލީން ކޮޕަ އިޓަލީއާ ކާމިޔާބުކޮށްފި\nJune 18, 2020 - 4:33 pm\nކޮޕަ އިޓާލިއާ ފުޓްބޯޅަ މުބާރާތުގެ މިދިޔަ ހަތަރު އަހަރުގެ ޗެމްޕިއަން ޔުވެންޓަސް ބަލިކޮށް ނަޕޯލީން ޗެމްޕިއަންކަން ހޯދައިފިއެވެ.\nއިޓަލީގެ 98 އަހަރުވީ ފުޓްބޯޅަ މުބާރާތުގެ ޗެމްޕިއަންކަން ނަޕޯލީން ހޯދީ ޔުވެންޓަސްއާއި ވާދަކުރި ފައިނަލް މެޗު ޕެނަލްޓީ ޖަހައިން ކުރި ހޯދައިގެންނެވެ.\nމެޗުގެ ފުރިހަމަ ވަގުތު ހަމަވީ އެއްވެސް ޓީމަކަށް ލަނޑެއް ކާމިޔާބުނުކުރެވިއެވެ. ނަތީޖާ ނެރުމަށް ޖެހި ޕެނަލްޓީގައި ޔުވެންޓަސްގެ ފުރަތަމަ ދެ ޕެނަލްޓީ އެޓީމުން ބޭކާރުކޮށްލިއެވެ. ދިބާލާ ޖެހި ޕެނަލްޓީ ނަޕޯލީގެ ކީޕަރު ދިފާއުކުރިއިރު، ޑެނީލޯ ޖެހި ޕެނަލްޓި ދިޔައީ ހުރަސް ދަނޑިމަތިން ބޭރަށެވެ. ނަޕޯލީންވަނީ އެޓީމްގެ ފުރަތަމަ ހަތަރު ޕެނަލްޓީ ކާމިޔާބުކޮށް ތަށި އުފުލާލާފައެވެ.\nޕެނަލްޓީ ޝޫޓްއައުޓްގައި ޔުވެންޓަސްގެ ތަރި ރޮނާލްޑޯއަށް ޕެނަލްޓީ ޖަހަން ފުރުސަތު ނުލިބުނެވެ. އޭނާ ޕެނަލްޓީ ޖަހަން އޮތީ ފަސްވަނައަށެވެ. ނަމަވެސް ޔުވެންޓަސްގެ ފުރަތަމަ ދެ ޕެނަލްޓީ ބޭކާރުވެ ނަޕޯލީން ހަތަރު ޕެނަލްޓީ ވެއްދުމުން ނަތީޖާ ކަށަވަރުވީއެވެ.\nމުޅި މެޗަށް ބަލާއިރު، މެޗުގައިވެސް ރޮނާލްޑޯއަށް މާ އެދެވޭ ކުޅުމެއް ނުދެއްކުނެވެ. މާ ނުރައްކާތެރި ހަމަލާތަކެއް ނުއުފެއްދުނުއިރު، ނަޕޯލީންވަނީ މެޗުގައި ރަނގަޅު ފުރުސަތުތަކެއްވެސް ތަނަވަސްކޮށްފައެވެ. މެޗުގައި ޔުވެންޓަސްގެ ކީޕަރު ބުފޮން ރަނގަޅު ސޭވްތަކެއް ކުރިއެވެ.\nމިއީ6ސީޒަންގައި ނަޕޯލީން ހޯދި ފުރަތަމަ ތައްޓެވެ. އަދި ސީޒަންގެ މެދުތެރެއިން ކުލަބާއި ހަވާލްވި ގެނާރޯ ގަޓޫސޯގެ ކޯޗިންގ ކެރިއަރުގެ ފުރަތަމަ ތައްޓެވެ.


Dho?! Miee kon kujjeh?\nދިވެހި ކުއްޖެއް ކަމަށް ބުނެ ސޯޝަލް މީޑިއާގައި މި ފޮޓޯ ދައުރުކުރާތާ މިހާރު ހަފުތާއެއްހާ ދުވަސް ވެއްޖެ އެވެ؛ އެކަމަކު އަހަރެމެން ބެލި ބެލުމުން އެނގުނީ މިއީ ދިވެއްސެއް ނޫން ކަމެވެ.\nމި ކުއްޖާއަށް ހާއްސަ ސަމާލުކަމެއް ލިބުނީ އޭނާގެ ކަނާތު ލޯ މަޑު ނޫކުލައެއްގައި ހުރެފައި، އޭނާގެ އިސްތަށިގަނޑު މެދުން ހުދު ކުލައިގައި ހުރުމުންނެވެ.\nޝާހިދުލް ނަގައިފައިވާ އެ ކުއްޖާގެ އިތުރު ޕޯޓްރެއިޓެއް. | ފޮޓޯ: ޝާހިދުލް އިސްލާމް ސާހެލް\nމިއީ ބަންގުލަދޭޝް ކުއްޖެކެވެ. މި ފޮޓޯ ނަގާފައި ވަނީ ވެސް ބަންގުލަދޭޝްގެ ފޮޓޯގްރާފަރެއް ކަމަށްވާ ޝާހިދުލް އިސްލާމް ސާހެލް އެވެ. ޝަހީދުލް އަކީ މިދިޔަ މަހު މާލޭގައި ފޮޓޯ އެގްޒިބިޝަނެއް ބޭއްވި ހަމަ އެ ގައުމުގެ ކުޅަދާނަ ފޮޓޯގްރާފަރު، ޖީއެމްބީ އާކާޝްގެ ދަރިވަރެއް ވެސް މެ އެވެ.\nޝަހީދުލްގެ ފޭސްބުކްގައި މި ކުއްޖާގެ އިތުރު ބައެއް ފޮޓޯތައް ވެސް އެބަހުއްޓެވެ. އޭނާ ބޮޑަށް ނަގާފައި ހުރީ އެކި މީހުންގެ ފޭސް ޕޯޓްރެއިޓް ފޮޓޯތަކެވެ.\nޝާހިދުލް ނެގި ފޮޓޯއެއް އެ ކުއްޖާއަށް ދައްކާލަނީ. | ފޮޓޯ: ޝާހިދުލް އިސްލާމް ސާހެލް\nއެންމެ ފުރަތަމަ މި ކުއްޖާގެ ފޮޓޯއެއް ވެބްސައިޓަކަށް އަޕްލޯޑްކޮށްފައި ވަނީ އެޕްރީލް 11، 2016 ގަ އެވެ. އޭގެ ފަހުން މި ފޮޓޯ ވަރަށް ބޮޑަށް ވައިރަލްވެ، ނައިންގެގްގައި މީހަކު މި ޕޯސްޓުކުރުމުން އިތުރަށް ސަމާލުކަން ލިބުނެވެ. ހަމަ އެ އަހަރު އޮގަސްޓް ފަހެއްގައި އެ ކުއްޖާގެ ބައްޕައާއެކު ނެގި ފޮޓޯއެއް ވެސް ލައިފައި އެބަ އިނެވެ.\nމި ކުއްޖާ އަކީ ވާޑެންބާގް ސިންޑްރޯމް ކިޔާ ހާއްސަ ސިއްހީ ހާލަތެއް ހުންނަ ކުއްޖެކެވެ. މިއީ ޖެނެޓިކަލް ކަންތައްތަކެއް ސަބަބުން ދިމާވާ ކަމެކެވެ. ފޮޓޯގެ ކެޕްޝަންގައި ޝާހިދުލް ލިޔެފައި އިންހެން "ވަން އިން އަ މިލިއަން"، މި ސިންޑްރޯމް ހުންނަނީ ކޮންމެ އެއް މިލިއަން މީހުންގެ ތެރެއިން އެކަކުގެ އެވެ.\nއެ ކުއްޖާ އޭނާގެ ބައްޕައާ އެކު. | ފޮޓޯ: ޝާހިދުލް އިސްލާމް ސާހެލް\nމި ސިންޑްރޯމް ހުންނަ މީހުން ކަންފަތް ބީރުވުމާއި އިސްތަށިގަނޑާއި ހަންގަނޑާއި އަދި ލޮލުގެ ކުލަ ބަދަލުވުން ކަހަލަ ކަންކަން ދިމާވެ އެވެ.\nކުއްޖާގެ ބައްޕާއެކު ނަގައިފައިވާ ފޮޓޯގެ ކެޕްޝަންގައި، ޝާހިދުލް ބަންގްލަދޭޝް ބަހުން ލިޔެފައި އޮތީ އެ ފޮޓޯގެ ފަހަތުގައި ވަރަށް ހިތްދަތި ވާހަކަތަކެއް އޮތް ކަމަަށެވެ. އެ ކުއްޖާގެ ދެ ލޮލަށް ފެންނަ ކަމަށާއި އަދި ދެ ކަންފަތަށް އިވޭ ކަމަށެވެ.\nޝާހިދުލް ނެގި ފޮޓޯތައް އެ ކުއްޖާ އަށާއި އޭނާގެ ބައްޕައަށް ހަދިޔާކުރަނީ. | ފޮޓޯ: ޝާހިދުލް އިސްލާމް ސާހެލް\nއެކަމަކު އޭނާގެ ބައްޕަގެ ލޮލަށް ފެނުނު ނަމަވެސް އަޑުއިވުމުން މަހުރޫމުވެފައިވާ ކަމަށެވެ. އެ ބައްޕަގެ ދެ ލޯ ވެސް ހުރީ ނޫ ކުލައިގަ އެވެ. އޭނާގެ ބޭބެގެ ވެސް ދެ ލޯ ހުރީ ހަމަ ނޫ ކުލައިގައި ކަމަށްވެ އެވެ. އެކަމަކު އުމުރުން އެންމެ 16 އަހަރުގައި ހިނގި ކާރު އެކްސިޑެންޓެއްގައި އޭނާގެ ބޭބެ ވަނީ މަރުވެފަ އެވެ.\nސިއްހަތު ކުޑަކުދިން ފޮޓޯގްރަފީ


Philippines gai meehun maraa massala bainal aguvaamee court ah | Mihaaru\nފިލިޕީންސްގެ ރައީސް ޑުޓާޓެ: ބޭރުގެ ޕްރެޝަރަށް ފާޑު ވިދާޅުވޭ.\nފިލިޕީންސްގައި މީހުން މަރާ މައްސަލަ ބައިނަލްއަގުވާމީ ކޯޓަށް\n09 ފެބުރުއަރީ 2018 - 16:23 1 comment\nއައިސީސީގެ ޗީފް ޕްރޮސެކިއުޓާ ފަޓޮއޫ ބެންސޫދާ ވިދާޅުވީ ފިލިޕީންސްގައި ޝަރީއަތުން ބޭރުން މީހުން މަރާކަމުގެ ރިޕޯޓްތަކުގެ އިބްތިދާއީ އަޑުއެހުންތަކެއް ބާއްވާނެ ކަަމަށެވެ. އަދި ފިލިޕީންސްގެ ހާލަތު ވަރަށް ގާތުން ދިރާސާކޮށްފައިވާ ކަމަށް ވެސް އޭނާ ވިދާޅުވި އެވެ. ބެންސޫދާ ވިދާޅުވީ ފިލިޕީންސްގެ މައްސަލާގައި އައިސީސީން ފުރަތަމަ ކުރާނީ ތަހުގީގެއް ނޫން ކަމަށާއި ނަމަވެސް ލިބެމުންދާ ރިޕޯޓްތަކަށް ބަލާ އެއީ ފުރިހަމަ ތަހުގީގެއް ހިންގިދާނެ ކަމެއްތޯ ބަލާނެ ކަމަށެވެ.\nޑްރަގާ ދެކޮޅު ހަނގުރާމައިގައި އެތައް ބަޔަކު މަރަމުންދާތީ ޑުޓާޓެ އަށް ވަނީ ބައިނަލްއަގުވާމީ ގޮތުން ވަރަށް ބޮޑަށް ފާޑުކިޔުން އަމާޒުވާން ފަށައިފަ އެވެ. ފިލިޕީންސްގެ ވެރިކަމަށް 2016 ވަނަ އަހަރު ވަޑައިގަތުމަށް ފަހު ޑުޓާޓެ ވަނީ ޑްރަގުގެ ވިޔަފާރި ކުރާ މީހުން ހުއްޓުވުމަށް ފުލުހުންނަށް އުނދަގޫވާ ނަމަ ބަޑިޖަހާ މަރަން އަންގަވައިފަ އެވެ.\nޑުޓާޓެގެ ތަރުޖަމާން ހެރީ ރޯގް ވިދާޅުވީ އައިސީސީން ކުރަން އުޅެނީ ބޭކާރު ކަމެއް ކަމަށާއި އެއީ ވަގުތާއި ހަކަތަ ނަގާލުން ކަމަށެވެ.\nއިތުރު ލިޔުންތައް މަސްތުވާތަކެތި އިންޓަނޭޝަނަލް ކްރިމިނަލް ކޯޓު ފިލިޕީންސް


Furathama burugai 700 meehun India ah gendhaane: High Commission | Mihaaru\nއިންޑިއާގައި ތާށިވެފައި ހުރި ބޭސްތަކެއް އިންޑިއާގެ އަސްކަރިއްޔާއިން ރާއްޖެ ގެނައުމަށް ފަހު ބޭއްވި ރަސްމިއްޔާތުގައި އިންޑިޔާއިން ރާއްޖެއަށް ކަޑައަޅުއްވާފައިވާ ސަފީރު ސަންޖޭ ސުދީރު ވާހަކަ ދައްކަވަނީ: ރާއްޖޭގައި ތިބި އިންޑިއާ މީހުން ގެންދަން އެ ގައުމުގެ ހައި ކޮމިޝަނުން އަންނަނީ މަސައްކަތްކުރަމުން .-- ފޮޓޯ: އަހުމަދު އަވްޝަން/މިހާރު\nފުރަތަމަ ބުރުގައި 700 މީހުން އިންޑިއާ އަށް ގެންދާނެ: ހައި ކޮމިޝަން\n04 މެއި 2020 - 22:25 25 comments\nރާއްޖޭގައި ވެސް ކޮވިޑް-19 ހަލުވިކަމާ އެކު ފެތުރެމުންދާ އިރު، މި ބައްޔަށް އެންމެ ގިނައިން ޕޮޒިޓިވްވެފައި ވަނީ ބިދޭސީންނެވެ. މިހާތަނަށް އިންޑިއާގެ 52 ރައްޔިތަކު މި ބައްޔަށް ރާއްޖެއިން ޕޮޒިޓިވްވެފައިވާ އިރު، ރާއްޖޭގައި ތިބި އެ ގައުމުގެ ރައްޔިތުން ގެންދަން ބޯޓެއް ފޮނުވަން އެ ގައުމުން ވަނީ ނިންމައިފަ އެވެ.\nއިންޑިއާ ހައި ކޮމިޝަނުން ކުރި ޓްވީޓެއް\nހައި ކޮމިޝަނުން ކުރި ޓުވީޓެއްގައި ބުނީ، ފުރަތަމަ ދަތުރު ކުރާނީ އަންނަ ހުކުރު ދުވަހު ކަމަށެވެ. މާބަނޑު އަންހެނުންނާއި މެޑިކަލް އިމަޖަންސީތަކަށާއި ވަޒީފާ ގެއްލިފައިވާ މީހުންނަށާއި އެނބުރި އިންޑިއާ އަށް ނުދެވިފައިވާ ޓޫރިސްޓުންނަށް މި ދަތުރުގައި އިސްކަންދޭނެ ކަމަށް ހައި ކޮމިޝަނުން ބުނެ އެވެ.\nޑެޕިއުޓީ ހައި ކޮމިޝަނަރު ޝްރީ ރޮހިތު ރަތިޝް "މިހާރު" އަށް ވިދާޅުވީ، މިއީ މި މަސައްކަތުގެ ފުރަތަމަ މަރުހަލާ ކަމަށެވެ.\n"އަޅުގަނޑުމެން އަދި ނުނިންމަން، ކިތައް ދަތުރު ކުރާނެ ކަމަކަށް. ނަމަވެސް ގިނަ މީހުން ބޭނުންވާ ނަމަ އެ ގޮތަށް ކަންތައް ކުރަން މަޝްވަރާ ކުރަން،" ރޮހިތު ވިދާޅުވި އެވެ.\nކުރިއަށް އޮތް ދެ ތިިން ދުވަހުގެ ތެރޭގައި އެ ބޯޓު އަންނާނެ ކަމަށް އޭނާ ވިދާޅުވި އެވެ.\nRaajjey gai thibi India meehun kandumagun gendhan boat eh annanee\nރާއްޖޭގައި ތިބޭ އިންޑިއާ މީހުން ބަލާ އަންނަ ބޯޓު ފުރަތަމަ ދާނީ ކޮޗިން އަށެވެ. އަދި އެތަނުގައި 14 ދުވަސް ކަރަންޓީން ކުރުމަށް ފަހު، އެ މީހުން ބޭނުންތަނަކަށް ދިއުމުގެ ފުރުސަތު ދޭނެ އެވެ.\nއިތުރު ލިޔުންތައް ބިދޭސީން އިންޑިއަން ނޭވީ އިންޑިއާ ހައި ކޮމިޝަން ރާއްޖެ-އިންޑިއާ އިންޑިއާ


Dhevana quarter gai Ooredoo ah 80 million rufiyaa ge saafu faidhaaeh libijje - One Online\n27 ޖެނުއަރީ 2020، މާލެ، އުރީދޫ މަރުހަބާ 2020ގެ ތެރެއިން -- ވަން ފޮޓޯ: މުހައްމަދު އައުޒަމް\nދެވަނަ ކުއާޓަރުގައި އުރީދޫއަށް 80 މިލިއަން ރުފިޔާގެ ސާފު ފައިދާއެއް ލިބިއްޖެ\nމިއަހަރުގެ ދެވަނަ ކުއާޓަރުގައި އުރީދޫ މޯލްޑިވްސްއަށް ސާފު ފައިދާގެ ގޮތުގައި 80.7 މިލިއަން ރުފިޔާ ލިބިއްޖެއެވެ.\nއުރީދޫއިން މިއަދު އާންމުކުރި އެ ކުންފުނީގެ ދެވަނަ ކުއާޓަރުގެ މާލީ ހިސާބުތައް ދައްކާގޮތުން އެކުންފުންޏަށް މިއަހަރުގެ ދެވަނަ ކުއާޓަރުގައި ލިބިފައިވަނީ 409.6 މިލިއަން ރުފިޔާގެ އާމްދަނީއެކެވެ.\nއުރީދޫއިން ބުނީ، ކޮވިޑް 19ގެ ސަބަބުން އުރީދޫގެ އާމްދަނީއަށް ދަށްވެފައިވާ ކަމަށެވެ. އެގޮތުން ކޮވިޑުގެ ސަބަބުން ރާއްޖޭގެ ބޯޑަރު ބަންދުކޮށް ފަތުރުވެރިން އައުން ހުއްޓުމާ ގުޅިގެން ރޯމިން ހިދުމަތުން ލިބުނު އާމްދަނީ މަދުވެފައިވާ ކަމަށް އުރީދޫއިން ބުނެއެވެ.\nމިދިޔަ ކުއާޓަރުގައި އުރީދޫއަށް ގްރޮސް ރެވެނިއުގެ ގޮތުގައި ލިބިފައިވަނީ 410 މިލިއަން ރުފިޔާއެވެ. މިއީ ފުރަތަމަަ ކުއާޓަރާ އާޅާބަލާއިރު 24.6 ޕަސެންޓް ދަށް އަދަދެކެވެ. އަދި މިދިޔަ އަހަރުގެ މި މުއްދަތާ އަޅާބަލާއިރު 16.7 ޕަސެންޓުގެ ދަށްވުމެކެވެ.\nމިއަހަރުގެ ދެވަނަ ކުއާޓަރުގެ ތެރޭގައި އުރީދޫއިން ވަނީ ކޮވިޑްގެ ބަލިމަޑުކަމުގެ ސަބަބުން ރާއްޖޭގެ އިގްތިސޯދަށް ވެފައިވާ ގެއްލުމުން އަރައިގަތުމަށް އެހީތެރިވުމުގެ ގޮތުން ސަރުކާރަށް 2.5 މިލިއަން ރުފިޔާގެ އެހީއެއް ދީފައެވެ.\nމިއަދަކީ އުރީދޫއިން ރާއްޖޭގައި އޮޕަރޭޓް ކުރާތާ 15 އަހަރުވީ ދުވަހެވެ.


Othee gaanoou islaahukurun, noonee kulli haalathu uvaalun | Mihaaru\nއޮތީ ގާނޫނު އިސްލާހުކުރުން ނޫނީ ކުއްލި ހާލަތު އުވާލުން\nމާލެ- އޭޕްރިލް 16، 2020: މާލޭގައި ޑެލިވަރީގެ ހިދުމަތް ދެނީ، ގިނަ ފިހާރަތަކުން އޮންލައިން ވިޔަފާރީގެ ހިދުމަތާއި ޑެލިވަރީގެ ހިދުމަތް ވަނި ފަށާފައި--. ފޮޓޯ: ނިޝާން އަލީ/މިހާރު\n27 ޑިސެމްބަރ 2020 - 10:14\nއާންމު ހާލަތެއް އޮތް ނަމަ، ލޯކަލް ކައުންސިލް އިންތިހާބު ބާއްވަން ޖެހޭނީ އޭޕްރިލް 4، 2020 ގައެވެ. ތިން އަހަރަށް އިންތިހާބު ކުރި ކައުންސިލަރުން އަދިވެސް މަގާމުގައި އެ ތިބީ އާ އިންތިހާބު ބާއްވަން އުޅުނު ދުވަސްވަރު ކޮވިޑް-19އާ ދެކޮޅަށް އަޅަން ޖެހުނު ފިޔަވަޅުތަކުގެ ސަބަބުންނެވެ. ކުއްލި ނުރައްކަލުގެ ހާލަތުގައި އެ ބަލިމަޑުކަން އިތުރަށް ގޯސްވިޔަ ނުދޭން ރައްޔިތުންގެ މަޖިލީހުން ދިން "ފަރުވާ"އަކީ ލޯކަލް ކައުންސިލްތަކުގެ އިންތިހާބުގެ ހާއްސަ ގާނޫނެއް ފާސްކޮށް ކައުންސިލަރުންގެ ދައުރު ދަންމާލައި، އިންތިހާބު ފަސްކޮށްލުމެވެ.\nދިހަ މާއްދާގެ މައްޗަށް އެކުލެވޭ މި ހާއްސަ ގާނޫނުގައި ބުނާ ގޮތުން އެ ގާނޫނަށް އަމަލުކުރަން ފަށާ ތާރީހުން ފެށިގެން، އެއް އަހަރު ދުވަހުގެ ތެރޭގައި ކައުންސިލް އިންތިހާބު ބާއްވާ ނިންމަން ޖެހޭނެ އެވެ. އެގޮތަށް ރައީސް އިބްރާހިމް މުހައްމަދު ސޯލިހު ބިލު ތަސްދީގުކުރައްވާ، ގާނޫނަށް އަމަލުކުރަން ފެށީ މި އަހަރު މެއި 10 އެއްގަ އެވެ. އެހެންކަމުން އަންނަ އަހަރުގެ މެއި9އަކީ އިންތިހާބު ބާއްވަން އެ ގާނޫނުން ކަނޑައެޅި ޑެޑްލައިނެވެ.\nނަމަވެސް އެ ގާނޫނުގެ ހަތް ވަނަ މާއްދާގައި ކައުންސިލް އިންތިހާބު ބޭއްވުމަށް އިތުރު ޝަރުތެއް ކަނޑައަޅާފައިވެ އެވެ. އެ މާއްދާގެ (ހ) ގައި ބުނާ ގޮތުން އިންތިހާބުގެ މަސައްކަތް އިލެކްޝަންސް ކޮމިޝަނުން ފަށަން ޖެހޭނީ މާޗު 12، 2020 ގައި އިއުލާންކުރި ކުއްލި ނުރައްކަލުގެ ހާލަތު ނިމުމަކަށް ގެނައުމުންނެވެ. އަދި އިންތިހާބާ ބެހޭ ކަންކަން ކުރިޔަށް ގެންދިޔުމަކީ އާންމު ސިއްހަތަށް ނުރައްކަލެއް ކުރިމަތިވާނެ ކަމެއް ނޫން ކަމަށް ކަމާ ބެހޭ ފަރާތްތަކުން ކަނޑައަޅުމުން ނޫނީ އަލުން އެ އިންތިހާބު ނުބޭއްވޭނެ ކަމަށް ވެސް ގާނޫނުގައި ބުނެފައިވެ އެވެ.\nއެހެންކަމުން މިއަދު މިއޮތީ އާދަޔާހިލާފު "ހާއްސަ" ހާލަތެއް ކުރިމަތިވެފަ އެވެ. މެއި 9ގެ ކުރިން އިންތިހާބު ބާއްވަން އީސީއަށް އެބަ މަޖުބޫރުވެ އެވެ. އެކަން ނުކޮށްގެން އެ ކޮމިޝަނުން ޝަކުވާތައް އޮއްސަމުން ދާއިރު، ކޮވިޑް-19 އާއި އެ ވައިރަހުގެ އާ ސްޓްރެއިންއެއް ދުނިޔޭގައި ފެތުރެމުންދާތީ ހާލަތު އިތުރަށް ގޯސްވެދާނެކަން ވެސް އެޗްޕީއޭ އިން އެބަ ވިސްނަން ޖެހެ އެވެ. ނަމަވެސް އިންތިހާބު ބާއްވަން ހާއްސަ ގާނޫނެއް ފާސްކޮށްފައިވާތީ ކުއްލި ނުރައްކަލުގެ ހާލަތު އުވާލަން އެޗްޕީއޭއަށް ވެސް ޕްރެޝަރު އެބަ އޮތެވެ.\nޖެނުއަރީ ފަހެއްގެ ކުރިން ކުއްލި ހާލަތު ނިންމަން ޖެހޭ\nއިލެކްޝަންސް ކޮމިޝަން ގާނޫނުގެ 21 ވަނަ މާއްދާގެ (ނ) ގައިވާ ގޮތުން ގާނޫނުގައި ބަޔާންކޮށްފައިވާ މުއްދަތުގެ ތެރޭގައި އިންތިހާބުތައް އިއުލާން ކުރުމަކީ އީސީއަށް ލިބިފައިވާ ބާރެއްގެ އިތުރުން އެ ކޮމިޝަންގެ މަސްއޫލިއްޔަތެއް ވެސް މެ އެވެ. އެކަމަކު މިވަގުތު އިންތިހާބު ބާއްވާ ތާރީހު އިއުލާން ކުރުން ފާޑަކަށް އޮތީ އެޗްޕީއޭގެ އަތްމަތީގަ އެވެ. ސަަބަބަކީ ކުއްލި ނުރައްކަލުގެ ހާލަތު އުވާލާ ގޮތަށް އީސީއަށް އިންތިހާބު ނުބޭއްވޭނެތީ އެވެ. އަދި އިންތިހާބާ ބެހޭ ތައްޔާރީތައް ވާން އެ ކޮމިޝަނަށް ވަގުތު ވެސް ދޭން ޖެހެ އެވެ.\nއީސީގެ ރައީސް އަހްމަދު ޝަރީފް "މިހާރު"އަށް ވިދާޅުވި ގޮތުގައި ހާއްސަ ގާނޫނުގައި ކައުންސިލް އިންތިހާބު ބާއްވަން ޖެހޭނެ ކަމަށް ބުނެފައިވާ ތާރީހުގެ ދެ މަސް ކުރިން ކުއްލި ހާލަތު އުވާލަން ޖެހޭނެ އެވެ. އެއީ ރީރަޖިސްޓާ ކުރުމާއި ލިސްޓަށް ޝަކުވާ ހުށަހެޅުމުގެ މުޅި ޕްރޮސެސްއަށް 45 ދުވަސް ބޭނުންވުމާއި ކެމްޕެއިނަށް ވެސް 28 ދުވަސް ދޭން ގާނޫނުން ލާޒިމްކުރާާތީ އެވެ. އަދި ކުއްލި ނުރައްކަލުގެ ހާލަތު އުވާލުމަށް ފަހު ހަތް ދުވަސް ތެރޭގައި އިންތިހާބު ބާއްވާނެ ތާރީހެއް އިއުލާން ކުރަން ޖެހޭއިރު މުވައްޒަފުން ނަގައި ތަމްރީން ކުރުމަށް ވެސް 15 އަށް ވުރެ ގިނަ ދުވަސް ބޭނުންވާނެ ކަމަށް ޝަރީފް ވިދާޅުވި އެވެ.\n"ޖުމްލަ ދެ މަސް ނޫނީ ދެ މަހާއި ބައި ލިބެން ޖެހޭ. އެހެންވެ ޖެނުއަރީ ފަހެއްގެ ކުރިން ކުއްލި ނުރައްކަލުގެ ހާލަތު ނެތް ކަމަށް އިއުލާން ކުރެވިއްޖެއްޔާ މާޗު ހައެއް ނުވަތަ މާޗު 13 ގައި އިންތިހާބު ބޭއްވޭނެ،" ޝަރީފް ވިދާޅުވި އެވެ.\nކަންމިހެން އޮތް ނަމަވެސް އޭނާ ވިދާޅުވި ގޮތުގައި އެޗްޕީއޭ އާއި އީސީ މީގެ ދެ ހަފްތާ ކުރިން ބޭއްވި ބައްދަލުވުމުގައި ކުއްލި ނުރައްކަލުގެ ހާލަތު އުވާލަން އުނދަގޫ ކަމަށް އެޗްޕީއޭ އިން ވަނީ ބުނެފަ އެވެ. ސަބަބަކީ ކުރިޔަށް އޮތް ތަނުގައި މިހާރުގެ ހާލަތަށް ބޮޑެތި ބަދަލުތަކެއް އައުމުގެ ފުރުސަތު އެތީމަ އެވެ. ގެސްޓްހައުސްތައް ހުޅުވާލުމާއި، ޖެނުއަރީއަކީ ސްކޫލުތައް ވެސް ހުޅުވާ މަހަށް ވުމުން ކޮވިޑް ފެތުރޭ މިންވަރު އިތުރުވުމުގެ ފުރުސަތު އެބަ އޮތެވެ.\nކުއްލި ނުރައްކަލުގެ ހާލަތު އެ މުއްދަތުގައި އުވާ ނުލައިފި ނަމަ ގާނޫނުގައި އޮތް މުއްދަތުގެ ތެރޭގައި އިންތިހާބު ނުބޭއްވޭނެ. މާޗު 13 އަށް ވުރެ ލަސް ނުކުރަން މި އުޅެނީ އޭޕްރިލް މަސް ރޯދައާ ދިމާވާނެތީ، ޝަރީފް އިތުރަށް ވިދާޅުވި އެވެ.\nކުއްލި ނުރައްކަލުގެ ހާލަތު އުވާލުން މުހިންމުވާ އަނެއް ސަބަބަކީ، ޝަރީފް ވިދާޅުވާ ގޮތުން، ކެންޑިޑޭޓުންނަށް ކެމްޕެއިން ކުރުމުގެ ހަމަހަމަ ފުރުސަތު ލިބުމެވެ. އެ ފުރުސަތު ނުލިބިއްޖެ ނަމަ ކޯޓަށް ގޮސް އިންތިހާބު ބާތިލްކުރުމުގެ ފުރުސަތު އޮންނާނެ އެވެ. އެހެންވެ ހަމަހަމަ ފުރުސަތު ނުލިބޭ ނަމަ އިންތިހާބު ނުބާއްވާނެ ކަމަށް ޝަރީފް ވިދާޅުވި އެވެ.\n"ހާލަތު އުވާލައިފި ނަމަ ކޮންޓްރޯލް ކުރަން ދަތިވާނެ"\nރާއްޖޭގައި ކޮވިޑް-19ގެ ހާލަތު ކުރިޔަށް ވުރެ މިވަގުތު ރަނގަޅުވި ނަމަވެސް ދުނިޔޭގައި އެ ވައިރަށް އަންނަ ބަދަލުތަކުގެ ސަބަބުން ބަލި ފެތުރުން އަވަސް ވާތީ ރާއްޖެއިން ވެސް ސަމާލުވާން ޖެހެ އެވެ. ގާނޫނުގައި ޑެޑްލައިންއެއް ކަނޑައަޅާފައި އޮތުމުން "ނަމެއްގައި" ވިޔަސް ކުއްލި ނުރައްކަލުގެ ހާލަތު އުވާލައިފި ނަމަ، ރަށްރަށަށް ދަތުރުކުރާ މީހުން ކަރަންޓީން ކުރުމުގެ އެއްވެސް ގާނޫނީ ބާރެއް އެޗްޕީއޭއަކަށް ނޯންނާނެ އެވެ. އަދި ރާއްޖެއަށް ކޮވިޑް-19ގެ ވެކްސިން ލިބޭނެ ތާރީހެއް ނޭނގޭ އިރު ފިޔަވަޅުތައް އުވާލުމަކީ ވެސް ނުރައްކަލެކެވެ.\nހެލްތު އިމަޖަންސީ އޮޕަރޭޝަން ސެންޓަރު (އެޗްއީއޯސީ)ގެ ތަރުޖަމާނު ޑރ. ނަޒްލާ ރަފީގު "މިހާރު"އަށް ވިދާޅުވި ގޮތުގައި ކައުންސިލް އިންތިހާބު ރައްކާތެރިކަމާ އެކީ ކުރިޔަށް ގެންދެވޭނެ ގޮތްތަކާ މެދު އީސީއާ އެކު އަންނަނީ މަޝްވަރާ ކުރަމުންނެވެ. ނަމަވެސް ކުއްލި ނުރައްކަލުގެ ހާލަތު އުވާލެވޭނީ ކޮން އިރަކުންކަން ކަނޑައަޅަން އަދިވެސް އުނދަގޫ ކަމަށް އޭނާ ވިދާޅުވި އެވެ\n"ހުޅުވާލައިފިއްޔާ ބަލި ކޮންޓްރޯލް ކުރަން އަޅަން ޖެހޭ ރެސްޓްރިކްޝަންސްތައް އަޅަން ގާނޫނީ ގޮތުން ހުރަސްތަކެއް ކުރިމަތިވާނެ. އިލެކްޝަންސްއާ އެއްކޮށް މަސައްކަތް އެބަ ކުރަން ގައިޑަންސް ދޭން،" ޑރ. ނަޒްލާ ވިދާޅުވި އެވެ.\nކޮވިޑާއި އިންތިހާބުގެ މައްސަލަ ހައްލުކުރަން ރައްޔިތުންގެ މަޖިލީހުން ފާސްކުރި ހާއްސަ ގާނޫނު އީސީ އާއި އެޗްޕީއޭއަށް ވެސް ވެފައި މި އޮތީ ފާޑެއްގެ "ތުރާލަކަށެ"ވެ. ސަރުކާރަށް މިހާރު އޮތީ ދެ ގޮތެކެވެ. އާ އަހަރަށް ކުއްލި ނުރައްކަލުގެ ހާލަތު އުވާލައި އިންތިހާބު ބާއްވަންވީ އެވެ. ނުވަތަ ވެކްސިން ލިބެންދެން ކުއްލި ނުރައްކަލުގެ ހާލަތު އުވާނުލާ ހާއްސަ ގާނޫނު އިސްލާހުކުރުމެވެ.\nއިލެކްޝަންސް ކޮމިޝަން ކުއްލި ނުރައްކަލުގެ ހާލަތު ހެލްތު ޕްރޮޓެކްޝަން އެޖެންސީ ލޯކަލް ކައުންސިލްތަކުގެ އިންތިޚާބު 2020\nމާތްކަލާކޯ ތި ހާލަތު އުވާލައި އަވަހަށް އިންތިހާބު ބޭއްވޭ ގޮތް ހަދައިދީ. އެހެނީ މި ރާއްޖޭގައި އެންމެ މުހިއްމު ކަމަކީ ކޮންމެ ސިޔާސީ ޕާޓީއެއްގެވެސް މެެންބަރުން އިތުރުކުރުމާއި އެމީހުންގެ ތާއީދު އިތުރުކުރުމާއި ވީހާވެސް ގިނަ ގޮނޑި ހޯދުން. ދެން މަހުޖަނުންނަށް ފައިދާ ކުރުން. އާންމުންގެ ރައްކާތެރިކަން އަންނާނީ އެެއިގެ ފަހުން، އެހެން ނޫނަސް ރޯނު އެދުރުންގެ މަޖިލީހަށް މީގެ އެންމެ ރަނގަޅު ގޮތް އެނގެނީ. އެޗް.ޕީ.އޭ އަކަށް ނޫން\nއަހަރެމެން އިންސާނުން ހަދާގާނޫނުގެ ދެކޮޅުނުޖެހޭ ކަމުގެ ކުޑަކުޑަ މިސާލެއް. ވިސްނާބަޔަކަށް އިބުރަތެއް. ..\nކޮންޓްރޯލް ކުރަން ދަތިވާނެޔޯ!!!. މިހާރު ކޮން ކޮންޓްރޯލެއްތޯކުރެވެނީ؟. މަގުމަތިން ބަލާލަބަލަ މާސްކް ދަތްދޮޅީގަނޫންގޮތަކައް އެއްވެސް ބަންގާޅީއެއް އުޅޭތޯ. ހަމައެކަނި ތިއުޅެނީ އަދިވެސް އަހަރެމެން ލައްވާ އަތްދޮއްވާފަ، ތިޔަގުރޫޕައް ދޮވެލެވުނުވަރު\nއެމްޑީޕީން ޤާނޫނުއަސާސީއަށާއި ޤާނޫނަށްގެނައި ބަދަލުތަކުންވެސް ޔާމީނުގެވެރިކަމުގައިވެސް ކައުންސިލްތަކަށް ދީފައިވާ "ވިހާ މަރުވާ ބެލެހެއްޓުމުގެ ބާރު" ގެ އިތުރަށް ޙާސިލްކުރެވުނު އެހެން އެއްޗެއްނެތް. # މިކަންބަދަލު ކުރުމަށްޓަކާ މަޖިލީހުން ރާއްޖެ އިދާރީ ޤާނޫނީ3ސަރަހައްދަކަށްބަހާލަން ތިލަދުންމަތިން ފާދިއްޕޮޅަށް ނޯތު، ކ.އަތޮޅުން(މާލެހިމެނޭގޮތަށް)ދާލަށް ސެންޓްރަލް އަދި ކޮޅުމަޑުލުން އައްޑުއަށް ސަދަރންކަމުގައިކަޑައަޅާ މިގޮތަށް ލާމަރުކަޒު ކުރާން ޤާނޫނުބަދަލުކުރޭ.\nކުއްލި ނުރައްކަލުގެ ހާލަތާ އެކުވެސް އިންތިހާބު ބޭއްވޭނެ ގޮތައް މަޖިލީހުން ފާސްކުރުވޭ ވަރަށް ކޯލިޝަންއާއި އެމްޑީޕީ މަޖިލިީސް މެންބަރުން އެބަތިބި .. ގާނޫނު ފާސްކޮއްގެންވެސް ކުއްލި ނުރައްކަލުގެ ހާލަތު އުވާނުލާ އިންތިހާބު ބާއްވަންވީ .. ނަމާދައްވެސް ދަނީ މިއޮއްޓްރެފިކް މާލޭގަވެސް ދުއްވަނީ3ފޫޓް ދުރުމިނުގައި ހުރެގެންވެސް ވޯޓު ވެސް ލެވިދާނެ ! އަންނި އާއި އިބޫއަކީ ވަކި ސަރުކާރެއްވީމަ ތީގެން ކަމެއް ނުވެގެން މިއުޅެނީ !\nކެމްޕޭނޭކިޔާފަ ގަންނަ ގަޑު ނުގަނެ އިންތިޚާބު ވަރަށް ފުރިހަމައަށް ބޭއްވޭނެ. ވޯޓުލާ ގަޑި އިތުރު ކޮށްފަ ކިޔޫ ގައި ގިނަމީހުން ނުތިބެ ކުރިއަށް ގެންދެވޭނެ ގޮތެއް ހޯދާ.\nމަ ކޮސް ހަދުވާފަ މި ނަޒުލާ އަކާ މައިމޫނާ އެއް ގައުމު ހިންގަނީ މި...ކުއްލި ނުރައްކަލޭ ކިއާގެން ބަޖެޓް ހުސް ކުރަނީ\nމިހާރު އިންތިޚާބު ބޭއްވިޔަސް އަދި އިންތިޚާބު ނުބޭއްވިޔަސް އީސީ ކުށްވެރިވާނެ. ހެހެހެ. ރަނގަޅު އެއްގޮތެއް ވެސް ނެތް. އެހެންވިޔަސް މަރު. މިހެންވިޔަސް މަރު.\nއަބަދު ބަނދެވިފަ ތިބުން އިންސާނާގެ ތަބީއަތާ ފުށުއަރާކަން އެޗް.ޕީ.އޭ އަށް ނުވިސްނެނީ ކީއްވެ؟\nސިއްހީ ކުއްލި ނުރައްކަލުގެ ހާލަތަކީ ނަމަކަށް އިއުލާންކޮށްފަ އޮންނަ އެއްޗެއް.. ތިޔަ ހާލަތެއް އިއުލާން ނުކުރިއަސް ހަމަ މިހާރު މިކުރާ ގޮތަށް ބަލި ކޮންޓްރޯލްކުރަން ކުރާ މަސައްކަތްތައް ކުރިއަށް ގެންދެވޭނެ.. ކުއްލިއަކަށް މާގަދައަށް ބަލި ފެތުރިގަނެއްޖެ ނަމަ އެކަމާއި ކުރިމަތިލާން ވާންޖެހޭ ތައްޔާރީތައް ވާން ސިއްހީ ނިޒާމަށް އެކަށީގެންވާ ފުރުސަތުވެސް ދެވިއްޖެ.. އެހެންވީމާ ރިސްކެއް ނަގާފަ ނަމަވެސް މިހާރު އިންތިހާބު ބޭއްވެން ޖެހޭނެ..\nއެހާވަރަކުން އިންތިހާބެއް ބޭއްވުމުގެ ބޭނުމެއް އެބައޮތްބާ.\nބަލިވެދާނެތީ، މަރުވެދާނެތީ އެހާވަރަކުން ތެޅިފޮޅުމުގެ ބޭނުމެއް އެބައޮތްބާ؟؟ ކޮރޯނާ ޖެހުނަސް ނުޖެހުނަސް އެމީހަކު ދުނިޔޭގަ އުޅެންހުރި ވަގުތަކާއި ހަމައަށް އުޅެފަ ނިމިދާނީ.. ދިރިތިބީންނަށް އޮތީ ދުނިޔެމަތީ އުޅެން ލިބޭ ވަގުތުކޮޅު އާޚިރަތަށް ތައްޔާރުވެ ހެޔޮ ގޮތުގައި ދުނިޔެ އާރާސްތުރުކުން.. އަދުލު އިންސާފު ގާއިމުކޮށް، އިންސާނުންނާއި މަތިކުރައްވާފައިވާ ދުނިޔޭގެ ޚަލީފާވެރިކަން ފުރިހަމަ ގޮތުގައި އަދާކުރުން.. އިންތިޚާބު ބާއްވަން މުހިއްމުވަނީ މިސަބަބާއި ހުރެ..


Hannan ge adun 25 aharu kureega handhaaneh\nމިއުޒިކީ ލެޖެންޑް އަދި ލަވަކިޔުންތެރިޔާ އަބްދުލް ހަންނާނު މޫސާ ދީދީ -- އަވަސް ފޮޓޯ: އައިމިނަތު އިޒްމީނާ\nކުޑަ އީދު ވިޔަސް ބޮޑު އީދު ވިޔަސް އީދުގެ އުފަލާއި ހިނިތުންވުން ހިފައިގެން އަންނަ ހާއްސަ ލަވައެއް ވެއެވެ. "އީދު އައީ ހިނިތުވަމުން" މި ލަވައަކީ އީދު ދުވަހުގެ އެންމެ ހާއްސަ ލަވަ އެވެ. މިދިޔަ ތިރީހަކަށް އަހަރުގެ ތެރޭގައި އީދަށް ހާއްސަކޮށްގެން ވަރަށް ގިނަ ލަވަތައް ތައްޔާރުކޮށްފައިވެއެވެ. ނަމަވެސް މި ލަވައިގެ މައްޗަށް ކުރި ހޯދޭ ގޮތެއް ނުވެއެވެ. ނޫންނަމަ އެ ލަވައަށް ދިވެހިންގެ ހިތުގައި ދެވިފައި އޮތް ހާއްސަ ވަނަ ނުވަތަ މަގާމަކަށް އެހެން ލަވަޔަކަށް އާދެވޭ ގޮތެއް ނުވެއެވެ.\nއީދު ދުވަސްތަކުގައި ޓީވީ އާއި ރޭޑިއޯ ޗެނަލްތަކުން އެންމެ ގަދައަށް ގުގުމަމުންދާ މި ލަވައިގެ ޅެން ތައްޔާރުކޮށްފައިވަނީ ޅެންވެރިޔާ، އަދި އަދީބު އަބްދުﷲ ސޯދިގު އެވެ. ސޯދުބެ މި މަސައްކަތް ކުރެއްވީ އޭރު ދިވެހިރާއްޖޭގެ އަޑާއި ޓީވީ މޯލްޑިވްސް ހިންގެވުމުގައި އެންމެ އިސްކޮށް ހުންނެވި ސަމަރުބްލޫ އިބްރާހިމް މަނިކުގެ އެދިވަޑައިގަތުމަކަށެވެ. އެ މަސައްކަތް ކުރެވުނު ގޮތާމެދު ސޯދުބެ ދެއްވާފައިވާ ހާއްސަ އިންޓަވިއެއްގެ މައްޗަށް އަވަސްއިން 2016 ވަނަ އަހަރު ވާނީ ވަރަށް ތަފްސީލީ ރިޕޯޓެއް ގެނެސްދީފައެވެ.\nމިއުޒިކީ ލެޖެންޑް އަދި ލަވަކިޔުންތެރިޔާ އަބްދުލް ހަންނާނު މޫސާ ދީދީގެ އަޑުން އިވިގެންދިޔަ މި ލަވާގައި ހަންނާނުގެ އިތުރުން މަދަހަ އާއި ލަވައިގައި ފާހަގަކޮށްލެވުނު މަރުހޫމް މުހައްމަދު ރަޝީދު (ރަޝާދުބެ) އާއި މަހުމޫދާ ޝަކީބްވެސް ބައިވެރިވެފައިވެއެވެ.\nމިއަދު ފާހަގަކުރަމުންދާ ފިތުރު އީދުގެ އުފަލުގައި ހަންނާނު ވަނީ މީގެ އެތައް އަހަރެއްގެ ކުރީގެ ފޮނި ހަނދާންތައް އައު ކުރައްވާފައެވެ. ހަންނާން ވަނީ އޭނާގެ އަޑުން އަލުން އެލަވައިގެ ކަޑިއެއް ރެކޯޑްކޮށް އީދުގެ ތަހުނިޔާ ދިވެހި ރައްޔިތުންނަށް ފޮނުވާފައެވެ. ދިވެހިން އެންމެ ގަޔާވާ އީދު ލަވައިން ހަންނާން މިފަހަރު ތަހުނިޔާ މި ފޮނުވަނީ ދިވެހީންގެ 15،000 ވުރެ ގިނަ މީހުންގެ އާބާދީއެއް އޮތް އަވައްޓެރި ސްރީލަންކާއިންނެވެ.\nމީގެ ފަނަރަ އަހަރު ކުރީން ފެށިގެން ހަންނާން ދިރިއުޅެނީ ސްރީލަންކާގައެވެ. 2017 ވަނަ އަހަރު ކުރިމަތިވި ސިއްހީ މައްސަލަތަކަކާއި ގުޅިގެން ރާއްޖެ ނައިސް އުޅޭތާވެސް އަހަރުތަކެއް ފާއިތުވީއެވެ. ހަންނާން ވިދާޅުވި ގޮތުގައި އީދު ދުވަހު އޭނާއަށްވެސް އެންމެ ހާއްސަ އުފަލެއް ލިބެނީ "އީދު އައީ ހިނިތުންވަމުން" މި ލަވައިންނެވެ. އާންމުންގެ މެދުގައި މި ލަވައަށް ހާއްސަ ލޯތްބަކާއި ގަދަރެއް އޮތުމަަކީ އޭނާ ފަހުރުވެރިވާ ކަމެކެވެ. މި ލަވަ ރެކޯޑް ކުރެވި އަރްޝީފުގެ ތެރެއަށް ދޫކޮށްލެވުމަކީ ހަންނާނުގެ ލަވައިގެ ކެރިއަރުގެ އެންމެ ފޮނި ހަނދާނެވެ.\nއެހެންވީމަ 25 އަހަރަށްވުރެ ގިނަ ދުވަސް ފަހުން އެ ލަވަ އަލުން އޭނާގެ އަޑުން ރެކޯޑްކޮށްލީއެވެ.\nއެހެންވީމަ މި ލަވައިގެ މަތިން އޭނާ ވަރަށް ހަނދާންވެއެވެ. ލަންކާގައި ހުރެ އަވަސްއަށް ފޯނުން ދިން އިންޓަވިއެއްގައި ހަންނާން ވަނީ އީދު ލަވައިގެ ރެކޯޑިން ދިޔަ ގޮތާއި އެ ލަވަ ކިޔަން ފުުރުސަތު ލިބުނު ގޮތް ހިއްސާކޮށްފައެވެ.\nކޮންމެ އަހަރަކުވެސް އީދު ދުވަހަށް ޓީވީ އާއި އަޑުން އީދު ލަވަތައް އުފައްދައެވެ. ކޮންމެ އަހަރަކުވެސް ލަވައެއް ނުވަތަ ދެ ލަވައެއް އާންމުންނާއި ހަމައަށް ގެނެސްދެވޭތޯ ބަލައެވެ. އެ މަަސައްކަތުގައި އެންމެ މުހިންމު ދައުރެއް އޮންނަނީ އަޑުގެ ބޭންޑަށެވެ. އެންޓާރިސް ބޭންޑުން އޭރުވެސް އީދާއި ގުޅިގެން ތަފާތު ލަވަތައް ކިޔާ ބެލުންތެރިންނާއި އެހުންތެރިންނާއި ހަމައަށް ގެނެސްދެއެވެ.\n"އެއް ދުވަހަކު ސަމަރޭ ވިދާޅުވީ މި ލަވަ [އީދު ލަވަ] ރެކޯޑް ކުރަން ޖެހިއްޖޭ މިފަހަރު އީދަށް. އެވަގުތު ރަޝާދު އާއި މަހުމޫދާވެސް ތިއްބެވި. ތިން މީހުން އެކުވެގެން މި ލަވަ ރެކޯޑްކުރީ. ދެން ރަޝާދުއަކީ ވަރަށް މަޖާ ވަރަށް ތަފާތު މޮޅު ލަވަކިޔުންތެރިއެއް. ލަވައިގެ ތެރެއިން އެ ލައްވާލާފައި ހުންނަ ހޯހޯ ހައްހާ ތަކަކީ ރެކޯޑް ކުރަމުންދިޔައިރު ރަޝީދު އަމިއްލައަށް ފެނިގެން ހެއްދެވި ގޮތެއް. އެ ގޮތްވީ ވަރަށް ކަމުދާ ގޮތަކަށް،" ހަންނާން ވިދާޅުވިއެވެ.\nމި ލަވައިގެ ރާގަކީ ހިންދީ ފިލްމު "ގަވާރު" ގައި ހިމެނުނު އެ ދުވަސްވަރު ވަރަށް މަޝްހޫރުވި ލަވައެއްގެ ރާގެކެވެ. އެހެން ކަމުން އެ ވަގުތު ސަމަރޭ ހިތްޕުޅު ހަމަޖެހޭ ގޮތަށް ލަވަ ރެކޯޑް ކޮށްލަން ހަންނާނަށްވީ ވަރަށް ފަސޭހަ ކަމަކަށެވެ.\n"އެ ދުވަހު ކޮށްލި ރެކޯޑިން އެއް. މިއަދު މި ލަވަ ނީވެންޏާ އީދު އައިހެން ހީވޭސް ނުވޭ. އީދުގައި މި ލަވަގެ މުހިންމުކަން އާންމުންގެ ކޮމެންޓްތަކުންވެސް އެނގޭ. އެހެންވީމަ ހިތަށް އެރީ ރޭގައި ރެކޯޑްކޮށްލާފައި ހިއްސާކޮށްލާނީ އޭ. ވަރަށް ގިނަ ބަޔަކަށް ކުރީގެ އެތައް ހަނދާނެއްވެސް އާވެއްޖެ،"\nލަވައިގެ ޅެން ހެއްދެވި ކުޅަދާނަ އަދީބު އަބްދުﷲ ސޯދިގް (ސޯދުބެ) އަވަސްއަށް އިންޓަވިއު ދެއްވަނީ --\nއަވަސްއަށް ދިން އިންޓަވިއުގައި ސޯދުބެ ވިދާޅުވި ގޮތުގައި ކޮންމެ އީދެއްގައި ހުރިހާ ދިވެހިންގެ ކަންފަތް ދޭ އެ ލަވަ ހަދަން އޭނާއަށް ޖެހުނީ ކުއްލިއަކަށް އައި "އޯޑަރަ" ކަށެވެ.\n"ދިވެހި ރާއްޖޭގެ އަޑުގައި އަޅުގަނޑު އުޅެނިކޮށް އެއް ދުވަހަކު ހަމަ ކުއްލިއަކަށް ސަމަރޭގެ އޯޑަރު އަތުވެއްޖެ! މި އަންނަ އީދަށް ވާނޭ ސޯދިގު ލަވައެއް ހަދައިދޭން!" ސޯދުބެ ވިދާޅުވި އެވެ. "ދެން ވިދާޅުވެއްޖެ އެ ލަވައިގައި ރޯދައިގެ ވާހަކަ އާއި ޒަކާތުގެ ވާހަކަ އާއި ރޯދައާ ގުޅޭ ދަރުސްތަކާއި ވައުޒުތަކުގެ ވާހަކަ އާއި އެއްބައިވަންތަ ކަމާއި އީދުގެ އުފާވެރި ކަމާއި ކެއިންބުއިން ފަދަ ހުރިހާ އެއްޗެއް ވެސް ހިމެނެންވާނޭ... ތިމަނަންނާ ވަރަށް ބޮޑަށް އެދެމޭ އެ ޝުއޫރުތައް ފާޅުވެގެން އަންނަ ގޮތަށް އީދު ލަވައެއް ހަދައިދިނުން،"\nސޯދުބެ ވިދާޅުވި ގޮތުގައި ސަމަރޭގެ އެ އޯޑަރު ނުކުތް އިރު ރޯދަ ނިމި އީދު އޮތީ ބޯމަތިވެފަ އެވެ. ވަގުތު ނެތުމުން ދެން ޖެހި ވަޑައިގަތީ ވަރަށް އަވަސްކޮށްލައިގެން ސަމަރޭ ވިދާޅުވި ގޮތަށް "ގޮތެއް ހަދާލާ" ށެވެ.\n"ދެން އިށީނދެލާފައި އެ ލަވަ އަމުނާލައި ގޮތެއް ހަދާލައިގެން ދިޔައިމަ ސަމަރޭއަށް ވަރަށް ކަމު ހިނގައްޖެ، އަޅުގަނޑަށް ވެސް ވަރަށް އަވަހަށް އެކަން ކޮށްލެވުނު... ދެން ހަމަ އެދުވަހު އަބްދުލް ހަންނާނު މޫސާދީދީމެން ބުނެފި މިރޭ ހޭލާ ތިބެގެން މި ލަވަ ނިންމާލާނީއޭ، އެމީހުން އެކަމާ އުޅަގަތް ގޮތުން އަޅުގަނޑަށް ވަރަށް މަޖާވެސްވި ވަރަށް ރަނގަޅަށް އެ ޓީމުން އެކަން ކޮށް އެރޭ ނިންމާލީ، ހަންނާނު އިސްވެ ދެން އަޑުގައި އޭރު އުޅުނު ލަވަ ކިޔާ ކުދިންތައް އުޅުނީ. އަޅުގަނޑަކަށް ނޭނގޭ ސަމަރޭގެ ހަނދުމަފުޅުގައި ހުރި ކަމެއް، އަސްލުގައި އެ ލަވައަކީ ސަމަރޭ ވިދާޅުވެގެން އޭނާގެ ޝުއޫރުތަކާ އެއްގޮތަށް ހެދުނު ލަވައެއް، ތިޔަ ލަވައިން ސޯދިގަށް ލިބެނީ ދެލިގަނޑު ހުރިހާ އޮއްޓަރެއް ސަމަރޭއަށް، އޭނާގެ ހިޔާލުން އުފެއްދި ލަވައެއް ތިއީ،" ސޯދުބެ ވިދާޅުވި އެވެ.


ކެނެޑާގެ ބޮޑުވަޒީރު މިސްކިތަކަށް ޒިޔާރަތްކޮށް މުސްލިމުންނަށް ނަސޭހަތްދޭ ވީޑިއޯއެއް މީޑިއާގެ ސަމާލުކަމަށް\nމުޙައްމަދު އަޒްހީމް 12 ޖެނުއަރީ 2016\nކެނެޑާގެ ބޮޑުވަޒީރު ޖަސްޓިން ޓްރޫޑޯ، މިސްކިތަކަށް ޒިޔާރަތްކޮށް މުސްލިމުންނާއެކު އަޅުކަމުގައި ބައިވެރިވާ ވީޑިއޯއެއް އާންމުވެއްޖެއެވެ.\nމި ވީޑިއޯއިން ފެންނަނީ ޓްރޫޑޯ، ކެނެޑާގެ ބޮޑުވަޒީރު ކަމުގެ މަޤާމަށް އިންތިޙާބު ވުމުގެ ދެ އަހަރު ކުރިން ކުރިން 2013 ވަނަ އަހަރުގެ ރޯދަމަހުގައި އެ ޤައުމުގެ ޖަމީއަތް މަސްޖިދް ނަމަކަށްކިޔާ މިސްކިތަކަށް ޒިޔާރަތްކޮށް ޖަމާޢަތުގައި ބައިވެރިވާ މަންޒަރެވެ. އޭރު އޭނާ ހުންނެވީ ކެނެޑާގެ ލިބަރަލް ޕާޓީގެ ލީޑަރެއްގެ ގޮތުގައެވެ.\nމި ޒިޔާރަތުގައި ޓްރޫޑޯ ވަނީ މިސްކިތުގައި ތަޤުރީރެއް ދެއްވައި ރޯދައިގެ މުހިންމުކަމާއި ގުޅޭގޮތުން ވާހަކަދައްކަވާފައެވެ. އަދި އެފަދަ ފުރުސަތެއް އޭނާއަށް ފަހި ކޮށް ދިނީތީ މިސްކިތުގައި ތިބި މުސްލިމުންނަށް އޭނާ ޝުކުރު އަދާ ކޮށްފައިވެއެވެ.\nޓްރޫޑޯއަކީ ކެނެޑާގެ ބޮޑުވަޒީރުކަމަށް އައުމުގެ ކުރިންވެސް މުސްލިމުންނާއި ގާތް ގުޅުމެއް ބާއްވާ ބޭފުޅެކެވެ.\nއަދި އޭނާ އެ މަޤާމަށް އައި ފަހުން އެޤައުމުގެ މިސްކިތަކަށް ދިން ޓެރެރިސް ހަމަލާއާއި ގުޅިގެން އޭނާ ވަނީ އެކަމުގެ ފަހަތުގައި ތިބި ބަޔަކު ހޯދައި އެމީހުނަށް ހައްޤު އަދަބު ދޭނެ ކަމުގެ ޔަޤީންކަން މުސްލިމުންނަށް އަރުވާފައެވެ.\nއަދި މުސްލިމް ރެފިއުޖީންނަށް މަރުޙަބާ ކިޔާ ރެފިއުޖީންނަށް ހިމާޔަތް ދިނުމުގައި ވެސް ޓްރޫޑޯ އަކީ ފާހަގަކޮށްލެވޭ ބޭފުޅެކެވެ.\nއަރުޝީފަށް ނެގީ 25/01/2017 01:12\nއެންމެފަހުން އަޕްޑޭޓްކުރީ 25/01/2017 01:12\nޟަމްރަތު އަޙްމަދު 31 މިނެޓު ކުރިން


Fuvahmulakuge Karantaai Fenuge Hidhumai Huhtumakah ފުވަމުލަކުގެ ކަރަންޓާއި ފެނުގެ ހިދުމަތް ހުއްޓުމުަކަށް – Huvadhoo News Fuvahmulakuge Karantaai Fenuge Hidhumai Huhtumakah Huvadhoo News\nފުވަމުލަކުގެ ކަރަންޓާއި ފެނުގެ ހިދުމަތް ހުއްޓުމުަކަށް\nފުވައްމުލަކު ސިޓީއިން ކަރަންޓާއި ފެނުގެ ޚިދުމަތަށް ހުއްޓުމަކަށް އައިސްފިއެވެ.\nރޭ ފަތިހު ގާތްގަޑަކަށް 4.45 ހާކަށްއިރު މުޅި ފުވައްމުލަކުން ވަނީ ކަރަންޓާއި ފެނުގެ ހިދުމަތްމެދު ވަނީ ކެނޑިފައެވެ.\nމިހާރު ބައެއް ހިސާބުތަކަށް ކަރަންޓްގެ ޚިދުމަތް ދެވިފައިވާ އިރު ފެނުގެ ޚިދުމަތް ކެނޑިފައިމިވަނީ ކުއްލިއަކަށް މުޅި ރަށުން ކަރަންޓް ދިއުމުގެ ސަބަބުންކަމަށް ފެނަކަ ކޯޕަރޭޝަނުން ހާމަކުރެއެވެ.\nމިވަގުތު ކަރަންޓްގެ ޚިދުމަތް ޚިދުމަތް ފޯރުކޮށްދެވިފައިވަނީ ލޯވޮލްޓޭޖުގައި ބައެއް ސަރަހައްދުތަކަށެވެ.\nފުވައްމުލަކު ސިޓީއިން ކަރަންޓު ކެނޑިފައިމިވަނީ މިސިޓީގެ މައި ޓްރާންސްފޯމަރަކަށް ދިމާވި މައްސަލައަކާއި ގުޅިގެންކަމަށް ފެނަކަ ފުވައްމުލަކު ގޮފިން ހާމަކުރެއެވެ. މިހާރު ޓްރާންސްފޯމަރެއް ފުވައްމުލަކަށް ގެނައުމުގެ މަސައްކަތް ކުރިއަށް ދާކަމަށާއި މިކަމަށް 24 ގަޑިއިރަށްވުރެ ގިނަ ވަގުތު ހޭދަވެދާނެ ކަމަށްވެސް ފެނަކައިން ބުނެފައިވެއެވެ. ޓްރާންސްފޯމަރަކީ ބަރުދަނުގައި ގާތްގަނޑަކަށް 8-9 ޓަނު ހުންނާނެ ކަަމަށާއި އެހެންކަމުން ޓްރާންސްފޯމަރު ގެނައުމަކީ އުނދަގޫ ކަމެއް ކަަން ފެނަކައިން ފާހަގަ ކުރެއްވިއެވެ.\nފުވައްމުލަކުން މީގެ ކުރިން ވެސް ކަރަންޓް ކެނޑުމުގެ މައްސަލަ ދޭތެރެ ދޭތެރެއިން ދިމާވެއެވެ. އެމައްސަލަތަކަށް ހައްލެއް ހޯދުމަށް 2019 ވަނަ އަހަރު ފަހުކޮޅުގައިވަނީ ހައި ވޮލްޓޭޖް ކޭބަލާއި ޓްރާންސްފޯމަރުވެސް ފުވައްމުލަކަށް ގެނެވުނެވެ.\nމީގެ އިތުރުން ފުވައްމުލަކު އިންޖީނުގޭގެ ޖާގައިގެ ދަތިކަމާއި ގުޅިގެން އެކަމަށް ހައްލެއް ހޯދުމަށް އާ އިންޖީނުގޭގެ ބިންގާ ވަނީ މިދިޔަ އެޕްރީލް މަހު 8 ވަނަ ދުވަހު އަޅާފައެވެ.\nފުވައްމުލަކު އާ އިންޖީނުގޭގެ ބިންގާ އެޅުމުގެ ރަސްމިއްޔާތުގައި ވާހަކަދައްކަވަމުން ފެނަކަ ކޯޕަރޭޝަނުގެ މެނޭޖިން ޑިރެކްޓާ ސައީދު ވިދާޅުވީ އެއްމަސް ދުވަސްތެރޭ އާ އިންޖީނު ގޭގެ މަސައްކަތް ފެށި 18 މަސްދުވަސްތެރޭ ނިމޭނެކަމަށެވެ. މިއީ ފުވައްމުލަކަށް ދިމާވެފައިވާ ކަރަންޓްގެ މައްސަލައަށް ދާއިމީ ހައްލެއް ލިބޭނެ ކަމެއް ކަމަށް ވެސް ސައީދު ވިދާޅުވިއެވެ.\nމިއީ 260 މިލިއަން ރުފިޔާގެ އަގުހުރި ޕްރޮޖެކްޓެކެވެ.


ދިވެހިރާއްޖޭގެ ޕްރައިމަރީ ގްރޭޑްތަކުގައި މީޑިއަމް އޮފް...\nދިވެހިރާއްޖޭގެ ޕްރައިމަރީ ގްރޭޑްތަކުގައި މީޑިއަމް އޮފް އިންސްޓްރަކްޝަންގެ ގޮތުގައި ބޭނުންކުރަން އެންމެ ރަނގަޅީ 'ދިވެހި ބަސް'\nމިފަދައިން ދިމާވުމުގައި ބެލެނިވެރިންނާއި، ސްކޫލު ވެސް ބަރާބަރަށް ޒިންމާވާން ޖެހެއެވެ.\nމިފަދަ ދަރިވަރުންގެ ކިބައިން ނޭދެވޭ، ވިޔާނުދާ ކަންކަން ފެނުން މަދުކަމަށް ތަޖުރިބާއިން ހޯދިފައިވާ ކަމުގައި ވެއެވެ.\n28 ފެބްރުއަރީ 2019 | ބުރާސްފަތި 14:04\nއަމީނިްޔާ ސްކޫލުގެ ދަރިވަރުން: މާދަރީ ބަހުން ފަށާތަޢުލީމު ދެވިފައިވާ ދަރިވަރުންގެ ކިބައިގައި ޤައުމިއްޔަތާއި، ޘަޤާފަތާއި، ވަޙުދަތު އަށަގެންނެވޭ.\n(06 އޮކްޓޯބަރ 2018 ވަނަ ދުވަހު ޝާއިޢުކޮށްފައިވާ ލިޔުމާ ގުޅޭ)\nމިގޮތަށް މާދަރީބަހުން ކިޔަވައިދިނުމުން ދަރިވަރުންނަށް ލިބޭ ފައިދާ އަކީ ހަމައެކަނި ތަޢުލީމީ ޙަޔާތް ބާއްޖަވެރިވުމެއް އެކަންޏެއް ނޫނެވެ. ދިރިއުޅުމުގެ އެހެނިހެން ކަންތައްތައް ވެސް ތަރައްޤީވުމެވެ. ހަމަ އެފަދައިން ޤައުމީ މަޞްލަޙަތު ވެސް މިކަމުގައި އެކުލެވިގެން ވެއެވެ. އެހެނީ މާދަރީ ބަހުން ފަށާތަޢުލީމު ދެވިފައިވާ ދަރިވަރުންގެ ކިބައިގައި ޤައުމިއްޔަތާއި، ޘަޤާފަތާއި، ވަޙުދަތު އަށަގެންނެވޭކަމަށާއި، އެބައިމީހުންގެ ކިބައިން ނޭދެވޭ، ވިޔާނުދާ ކަންކަން ފެނުން މަދުކަމަށް ތަޖުރިބާއިން ހޯދިފައިވާ ކަމުގައި ވެއެވެ. މިހެންކަމުން ދިވެހިރާއްޖޭގެ ޘަޤާފަތާއި ވަޙުދަތަށް ފޯރާފައިވާ ނުރަނގަޅު އަސަރަކީ ފަށާތަޢުލީމު މާދަރީބަހުން ނުދެވޭތީ ކުރިމަތި ވެފައިވާ ކަމެއްކަމުގައި މިހާރު ދުނިޔޭގައި ހޯދިފައިވާ ތަޖުރިބަގެ އަލީގައި ދެންނެވުމުގެ ފުރުސަތު އެބައޮތެވެ. މިހެންކަމުން ދިވެހިރާއްޖޭގެ ޘަޤާފަތާއި، ޤައުމީ އެއްބައި ވަންތަކަމާއި، އަމިއްލަވަންތަ ކަން ދެމެހެއްޓުމަށްޓަކައި އިބްތިދާއީ މަރުޙަލާގައި ތަޢުލީމު ދިނުމުގައި މާދަރީ ބަހުން ކިޔަވައި ދިނުމަށް ބާރުއަޅައި އިނގިރޭސި ބަހުން ކިޔަވައިދިނުން ހުއްޓާލަން އެބަޖެހެއެވެ.\nޢިލްމީ ދިރާސާތަކުން ދައްކާގޮތުގައި ފަށާ ތަޢުލީމު މާދަރީ ބަހުން ނުދެވޭ ނަމަ އޭގެ ނުބައި އަސަރު އެކިކަންކަމުން އެކުދިންނަށް ކުރެއެވެ. މިފަދައިން ދިމާވުމުގައި ބެލެނިވެރިންނާއި، ސްކޫލު ވެސް ބަރާބަރަށް ޒިންމާވާން ޖެހެއެވެ. ބަސްބަހުގެ ޢިލްމުވެރިއެއް ކަމުގައިވާ އެނާ ޕައުލާ ވިދާޅުވެފައިވެއެވެ. "އަހަންނާ ދިމާވާ ގިނަ ބެލެނިވެރިން، އެބައި މީހުންގެ ދަރިންނާ މާދަރީބަހުން ވާހަކަދެއްކުން ހުއްޓާލިކަން އެއީ، އަހަރެންނަށް ކުއްލި ޙައިރާންކަމެއް ލިބުނު ކަމެކެވެ. އެމީހުން އެގޮތަށް އެ ކަންކުރަނީ އެ މީހުންގެ ދަރިންނަށް ސްކޫލުގައި ކިޔަވައިދެނީ މާދަރީބަސް ނޫން އެހެން ބަހަކުން ކަމުގައިވާތީއެވެ. ސްކޫލްގައި ކިޔަވައިދޭ ބަހަށް މޮޅުވުމަށް އެޅިދާނެ ހުރަހަކަށް އެކަން ވާނެކަމަށް ހީކޮށެވެ. އެކުދިންނާ ސްކޫލްގައި ކިޔަވައިދޭ ބަހާ ތަފާތު ބަހަކުން ވާހަކަ ދައްކާނަމަ އިޖްތިމާޢީ ގޮތުންނާއި ތަޢުލީމީގޮތުން ނުރަނގަޅު އަސަރުކުރާނެ ކަމަށް ކޮންމެވެސް ބަޔަކު އެބައިމީހުންނަށް ވިސްނައިދީފައި ވާތީއެވެ."\nމާދަރީބަހުން ދަރިންނާ ވާހަކަ ދައްކަން ބޭނުން ނުވާ މައިންބަފައިން ދުވަހުން ދުވަހަށް ގިނަވަމުން ދާކަމަށް ދިރާސާތަކުން ދައްކައެވެ. އެހެންނަމަ ވެސް މިއީ ރަނގަޅުކަމެއް ނޫންކަމަށް އެނާ ޕައުލާ (2013) ލިޔުއްވައެވެ. އޭނާ ވިދާޅުވާ ގޮތުގައި ކުދިންނަށް އެންމެ ރަނގަޅަށް ދޭހެވާނީ މާދަރީ ބަހުންނެވެ. އަދި އެންމެ ނުފޫޒު ގަދަވެފައި، އެންމެ ރަނގަޅަށް ފަހުމްވެ، އެންމެ ބޮޑަށް އަސަރުކުރުވަނީ މާދަރީ ބަހުން ހުށަހަޅައި ދިނުމުން ކަމުގައެވެ. މިހެންވުމުން ބޭރު ބަސް ބަސް ދަންނަ މައިންބަފައިންނަށް ވެސް އެމީހުން ދަންނަ ބަސްބަހުގެ ބަސްކޮށާރުގެ މުއްސަނދިކަމާއި ބަސްބަހުގެ ޤަވާޢިދުތަކާއި އެބަހަކުން މުޢާމަލާތުކުރުމުގެ ފަސޭހަކަން އަބަދު ވެސް އޮންނާނީ އަލަށް ދަސްކުރެވުނު ބަސްބަހަކު ނޫނެވެ. ހަމަޔަޤީނުން ވެސް މާދަރީ ބަހުގައެވެ. ވުމާއެކު ބޭރުބަހަކުން ދީފައިވާ ފިލާވަޅެއް ނަމަވެސް މާދަރީބަހުން ބުނެދިނުމުން ފަހުމްވާލެއް އަވަސްވެފައި ފައިދާބޮޑުވާނެއެވެ. އަދި ސުވާލުތައް ދޭހަ ކޮށްދިނުމަށާއި ލަފާދިނުމުގައި މާދަރީބަސް ބޭނުންކުރުން ފައިދާބޮޑެވެ. ޢިބާރާތްތަކާއި އޭގެ މާނައާމެދު މާދަރީބަހުން މަޝްވަރާކުރުމުން އޭގެ ފައިދާ ބޮޑެވެ.\nމިހެންވުމުން ދަރިވަރުންނަށް ދޭހަވާ އެއްޗަކާއި، ވިސްނައި ގަނެވޭ އެއްޗަކާއި، ދެނަގަނެވޭ އެއްޗަކާއި، އެކަމެއް ތަޙުލީލުކުރެވޭ އެއްޗަކާއި، މިފަދަކަންކަން އޭގެ އެންމެ މަތީފެންވަރުގައި ތަރައްޤީކުރެވޭނީ މަދަރީބަސް ބޭނުންކޮށްގެން ކުރެވޭ މުޢާމަލާތުތަކުގައެވެ. މާދަރީބަހުން ހުށަހަޅައި ދިނުމުންނެވެ. އެހެނީ އިބްތިދާއީ ތަޢުލީމުގެ މަރުޙާލާއަކީ ފަހުމްވުމާއި، ދެނަގަތުމާއި، ތަޖްރިބާކުރުމާއި، ތަޙުލީލުކުރުމުގެ މަރުޙަލާކަމުގައި ޢިލްމުވެރިން ވިދާޅުވާތީއެވެ. މި މަރުޙަލާގައި މާދަރީބަހުން ކިޔަވައި ނުދިނުމުގެ ސަބަބުން ތަޢުލީމީ މައްސަލައިގެ އިތުރުން މައިވަންތަކަމާއި، ބަފައިވަންތަކަމުގެ ގުޅުމަށް ވެސް ނުރަނގަޅު އަސަރުކުރެއެވެ. އެއީ ދަރިންނާއި، މައިންބަފައިންނާއި، ޢާއިލާއާ އެކު އޮންނަ ގުޅުމަށް ކުރާ ނޭދެވޭ އަސަރެވެ. މައިންބަފައިންނަށް އެހާ ރަނގަޅަށް ނޭނގޭ ބަހަކުން އިބްތިދާއީ ތަޢުލީމު ދިނުމުން އެކުދިންނަށް ޓިއުޝަންދިނުމަށް މައިންބަފައިންނަށް މަޖުބޫރުވެއެވެ. އަދި ޓިއުޝަނަށް ފޮނުވައެވެ. މިހެންވުމުން މާލީގޮތުން ނުރަނގަޅު އަސަރު ޢާއިލާއަށް ފޯރައެވެ. އަދި މައިންބަފައިންނާއި އެކުގައި ހޭދަކުރަން ލިބޭ ވަގުތު މަދުވެގެން ދެއެވެ. މައިންބަފައިންނާއި ޢާއިލާގެ އެހެން މެންމަރުންނާ އެކު އޮންނަ ގުޅުމަށް ހީނަރުކަން އާދެއެވެ. އަދި ޓިއުޝަނަށް ދާމަގުމަތީގައި ނުވަތަ ޓިއުޝަން ގުރޫޕުން ގޮތް ނޭނގޭ ހިލޭ ބަޔަކާ ގާތް ގުޅުން އުފެދޭގޮތް ވެއެވެ. އޭގެތެރޭގައި ރަނގަޅު ބަޔަކުވެސް ތިބެދާނެއެވެ. ނަމަވެސް ގިނަފަހަރަށް ހިނގާ މަގުމަތިންނާއި، ގުރޫޕުގެ ތެރެއިން އެފަދަ ކުދިން ލަންބުވަނީ ވިޔާނުދާ ކުދިން ނުވަތަ ހަމައިން ނެއްޓިފައިވާ ގުރޫޕުތަކުންނެވެ. މިހެންވުމުން މައިންބަފައިންނާއި ކުދިންނާ އޮންނަންޖެހޭ ގުޅުން ހީނަރުވެ ނުވަތަ ގުޅުން ކެނޑިގެންދާ ކަމުގައި ޑރ. ޙަސަން ޙަމީދު (2002) ހާމަކުރައްވައެވެ. މިހެން ދިމާވުމުން ޤައުމަށް ނުރަނގަޅު ބުރަބޮޑުވާނޭ ދަރިއަކު އުފެދުނީއެވެ.


Hashivihkkaa Anheneh Kairiah Vadhe Oi Fuluhehege Athun Feyrigenfi ހަށިވިއްކާ އަންހެނެއް ކައިރިއަށް ވަދެ އޮތް ފުލުހެއްގެ އަތުން ފޭރިގެންފި – Huvadhoo News Hashivihkkaa Anheneh Kairiah Vadhe Oi Fuluhehege Athun Feyrigenfi Huvadhoo News\nރައްޓެހިވެގެން އުޅުނު އަންހެން މީހާ ކައިރިއަށް ވަދެ އޮތް ފުލުހެއްގެ އަތުން 12،000 ރުފިޔާ ފޭރުނު ކަމުގެ ތުހުމަތުގައި ތިން މީހަކު ހައްޔަރުކޮށްފިއެވެ.\nމައުލޫމާތު ލިބިފައިވާ ގޮތުގައި އެމައްސަލައާ ގުޅިގެން 20 އަހަރުގެ އަންހެނަކާއި 31 އަހަރުގެ އޭނާގެ ލޯބިވެރިޔާގެ އިތުރުން 35 އަަހަރުގެ ފިރިހެނަކު ވަނީ ހައްޔަރުކޮށްފައެވެ. އަދި އެ ތިން މީހުންގެ ބަންދަށް އިއްޔެ ކްރިމިނަލް ކޯޓުންވަނީ 15 ދުވަހުގެ މުއްދަތު ޖަހާފައެވެ.\nމިމައްސަލައާ ގުޅިގެން މި ތިން މީހުން ހައްޔަރުކޮށްފައިވަނީ، ފުލުސް މީހާއަށް އަނިޔާކޮށް އޭނާ އަތުން ފައިސާ ފޭރުނު މައްސަލައިގައި އާއި، ލޯބިވެރިޔާ އެހެން މީހެއް ގޮވައިގެން ކޮޓަރިއަކަށް ވަން މަންޒަރު ފެނުމުން އިތުރު މީހަކާއެކު އެތަނަށް ގޮސް ފޯނުން ވީޑިއޯ ކުރި ކަމަށް ތުހުމަތުކޮށްފައެވެ.\nނަމަވެސް އެތުހުމަތުތަކަށް އަންހެން މީހާގެ ލޯބިވެރިޔާ ވަނީ އިންކާރުކޮށްފައެވެ. އަދި އޭނާގެ ލޯބިވެރިޔާ ކައިރިއަށް ވަނީ ފުލުހެއް ކަން ކުރިން އެނގިފައި ނުވާ ކަމަށާއި، އޭނާގެ އަތުން ފޭރުނު ކަމަށް ކުރާ ތުހުމަތަށްވެސް އޭނާ ވަނީ އިންކާރު ކޮށްފައެވެ. އަދި އެފައިސާ ފުލުސްމީހާ ދީފައިވަނީ އޭނާ ދޫކޮށްލުމަށް އެއްބަސްވުމުން ހިތުން ތުހުމުގައި ކަމަށްވެސް 31 އަހަރުގެ މީހާ ވަނީ ބުނެފައެވެ.\nއަދި އެމަންޒަރު ވީޑިއޯ ނުކުރާ ކަމަށާއި، ފުލުސް މީހާއަށް އޭނާ ވީޑިއޯ ކުރާކަން ހީވެގެން އޭނާގެ އަތުން ފޯނު އަތުލައި ހަލާކުކޮށް އޭނާއަށް އަނިޔާކުރި ކަމަށްވެސް ވަނީ ބުނެފައެވެ.\nމިމައްސަލައާ ގުޅިގެން ހައްޔަރު ކުރި އަންހެން މީހާ ބުނެފައިވަނީ، އޭނާ ކައިރިއަށް ފުލުސް މީހާ ގޮސްފައިވަނީ ފައިސާއަށް ހަށިވިއްކަން ކަމަށާއި، އަދި އެކަމަށް އެދި އިސްވެ ގުޅީ ފުލުސް މީހާ ކަމަށްވެސް ވަނީ ބުނެފައެވެ. އޭނާ ބުނި ގޮތުގައި އަގަކީ 1000 ރުފިޔާއެވެ.\nއަދި ފުލުސްމީހާ އެތަނުން ދޫކޮށްލުމަށް އެއްބަސްވުމުން، އޭނާ ޓްރާންސްފާރކުރި 12،000 ރުފިޔާ އަނބުރާ އޭނާއަށް ދީފައިވާ ކަމަށްވެސް ހައްޔަރުކުރި މީހުން ވަނީ ބުނެފައެވެ.\nއެ މައްސަލައިގައި ފުލުހެއްގެ މައްޗަށް ތުހުމަތުކުރި ނަމަވެސް އެކަމާ ގުޅިގެން ފުލުހުންގެ ބަހެއް އަދިވަނީ ލިބޭ ގޮތް ނުވެފައެވެ.


ހާފިޒު އަޙުމަދު ސްކޫލް ޕީޕީއެމް ކޭމްޕޭނަށް ތައްޔާރުކޮށްފިMikal News\nޕީޕީއެމް ކެމްޕޭނަށް ހާފިޒު އަޙުމަދު ސްކޫލް ތައްޔާރު ކޮށްފި. އިދިކޮޅު ފަރާތްތކަށް މަނާ.\nހާފިޒު އަޙުމަދު ސްކޫލް ޕީޕީއެމް ކޭމްޕޭނަށް ތައްޔާރުކޮށްފި\n14 ސެޕްޓެމްބަރ 2018, 12:21 |\nފުވައްމުލަކު ހާފިޒު އަޙުމަދު ސްކޫލް(ހޭޒް) ޕީޕީއެމް ކެމްޕޭނަށް ތައްޔާރުކޮށްފިއެވެ. ރާއްޖެގެ ސްކޫލްތަގައި ސިޔާސީ ޕާޓީތަކުގެ ކެމްޕޭން ހަރަކާތްތައް ހިންގުމަށް ހުއްދަ ނުދޭނަކަމަށް އެޑިއުކޭޝަން މިނިސްޓްރީން ކުރީއްސުރެ ބުންމުން އަންނަ ވާހަކައަށް އިދިކޮޅު ފާރާތްކުން ރައްދު ދެނީ އެއީ ޕީޕީއެމް ނޫން އެހެން ޕާޓިއަކަށް ބޭނުން ނުކުރެވޭނެ ވާހަކަ ކަމަށްވެ. މިއަދު ފެނިގެން އިދިކޮޅު ފަރާތްތަކުން އެބުނާ ވާހަކަ ތަކުގެ ހަގީގީ މަންޒަރެވެ.\nފުވައްމުލަކުގެ އެއްވެސް ސްކޫލެއް އިދިކޮޅު ޕާޓީއެއްގެ ހަރަކާތަކަށް ދޫނުކުރާތާ ގިނަ ދުވަސްތަކެއް ވެއްޖެއެވެ. އަދި އާއްމު ހުސް ބިމެއްގައި ވެސް އިދިކޮޅު ފަރާތްތަކުން އެއްވުމެއް ނޫނީ ޖަލްސާއެއް ބޭއްވިޔަ ނުދޭން ވަރަށް މަސައްކަތް ކުރަމުން ދާކަމަށް އެކަންން އނގޭ މީހަކު މިކަލް ނޫހަށް ކުރިން ކިޔައިދީފައި ވެއެވެ.\nޕީޕީއެމްގެ ވެރިކަމުގައި އެޕާޓީ ނޫން ބަޔަކު ސިޔާސީ ހަރަކާތް ހިންގުނަ ނުދޭން ފާޅުގައި މަސައްކަތް ކުރާކަމީ މުޅި ރާއްޖެއިން ވެސް ފާޅުކަން ބޮޑު ކަމެކެވެ.\nނަމަވެސް އެއީ މިގައުމަށް ސިޔާސީ ޕާޓީތައް ތަޢާރަފު ކުރުމުގެ ބޭނުމެއް ނޫން ކަމަށް ސިޔާސީ ދާއިރާގެ މާހިރުން ބުނެއެވެ. އިދިކޮޅު ޕާޓީތަކަށް ފުރުސަތު ނުދެވޭނަމަ ވެރިކަން ކުރާ ޕާޓީއެއް ހަމަ މަގު ގެއްލި، އަމިއްލަ ފައިދާ އަށް ކަންތައް ކުރުމުގެ ފުރުސަތު ހުޅުވި އެކަމުގެ ހުރިހާ ގެއްލުމެއް އާއްމު ފަރުދންނާއި ކުރިމަތިވެއެވެ. އާއްމު ރައްޔިތުންނާއި ހަމަޔަށް ސަރުކާރުން ކުރާ ގޯސް ކަންތައްތައް ތިލައެއް ނުވާނެއެވެ.\nމިރޭ ޕީޕީއެމުން ހާފިޒު އަޙުމަދު ސްކޫލުގައި ބާއްވާ ޖަލްސާއަކީ ސީޔާސީ ޕާޓީއެއްގެ ކެމްޕޭން ޖަލްސާއެއްކަން ހާމަވަނީ ޖަލްސާގެ ތައްޔާރީތަކުންނާއި ވަގުތާއި ޙާލަތުގެ ގޮތުންނެވެ.\nމިއަދުގެ ޖަލްސާއަށް ތަން ޒީނަތްތެރި ކުރެވިފައި ވަނީ ޕީޕިއެމްގެ ކުލައާއި ލޯގޯ ތަކުންނެވެ. އަދި މިއާީ ރިޔާސި އިންތިާޚބުގެ ކެމްޕޭނުގެ އެންމެ ފަހު ހަފުތާ ފެށޭ ހިސާބެވެ. ތަނުގައި ބޭނުން ކުރެވިފައި ވަނީ ރިޔާސި ކެމްޕޭނަށް އިލެކްޝަންސް ކޮމިޝަނުން ފާސްކޮށްފައިވާ ޕީޕީއެމްގެ ކެމްޕޭން ލޯގޯއެވެ. ތަނުްގައި މަސއްކަތް ކުރަނީ ޕާޓީގެ ކެމްޕޭން އެކްޓިވިސްޓުންނެވެ.\nދެން އޮތީ މިރޭގެ ޖަލްސާގައި ދައްކާނެ ވާހަކަތަކެވެ. ވާހަކަތަަކަށް ބަލާއިރު ބެލެވެނީ މުޅިންހެން ވެސް އިވޭނީ ކެންޑިޑޭޓް ނަމްބަރު 1 އަށް ވޯޓުލާން ގޮވާލާ އަޑެއްވެ. މިއީ ރޭ އައްޑޫގައި ބޭއްވި ޖަލްސާގައި ވެސް ވާހަކަތައް ހުރިގޮތެވެ.\nފުވައްމުލަކު ސްކޫލްތަކުގެ މުވައްޒަފުންނާއި ދަރިވަރުން ކެމްޕޭން ހަރަކާތްތަކުގައި ބައިވެރި ކުރުމަށް ސްކޫލްތައް މެދުވެރިކޮށް މަސައްކަތް ކުރާ ކަމުގައި އަޑުތައް ސޯޝަލް މީޑިއާގައި ވަނީ އާއްމު ވެފައެވެ. އިދިކޮޅު ކޯލިޝަނުން ބުނަނީ ޕީޕީއެމް ޖަލްސާތަކުގައި މީހުން ގިނަކުރަނީ މިގޮތަށް، އޮޅުވާލައިގެން ނޫނީ މަޖުބޫރުކޮށްގެން ކަމަށެވެ. ޕީޕީއެމް ޖަލްސާތަކުގައި މީހުން ގިނަކުރަނީ އެކިގޮތްގޮތުން ވަޒީފާގެ ބިރުދައްކައިގެން ކަމާއި ބޯތައް ގިނަވިޔަސް އިންތިޚާބުގައި އެމީހުންގެ ވޯޓު ޕީޕީއެމަށް ނުލިބޭނެ ކަމަށް އިދިކޮޅު ފަރާތްތަކުން ބުނެއެވެ.\nރައީސް ޔާމީނު ކެމްޕޭނުގައި ދައުލަތުގެ މުދަލާއި ވަސީލަތްތައް ނަހަމަ ގޮތުގައި ބޭނުންކުރާ ކަމަށް އިދިކޮޅު ފަރާތްތަކުން އަންނަނީ ފާޅުގައި ބުނަމުންނެވެ. ރައްޔިތުންގެ ފައިސާއާއި މުދަލުން ނާޖާއިޒު ފައިދާތައް ނަގާ ފަރާތްތަކާއި މެދު އިދިކޮޅު ކޯލިޝަނގެ ވެރިކަމެއްގައި އިންސާފު ގާއިމު ކުރެވޭނެ ކަމަށް ބުނެއެވެ. އިދިކޮޅު ފަރާތްތަކުގެ ކެމްޕޭން މައިގަނޑު އެއް ޝިއާރަކީ އަދުލު އިންސާފު ގާއިމު ކުރުމުގެ ވައުދެވެ.


Kurin Kuni Gondeh, Mihaaru "Ganduvareh" - Vaguthu\nކުރިން ކުނިގޮނޑެއް، މިހާރު "ގަނޑުވަރެއް"\nސޯސަންވިލާގެ ކްލާސް ރޫމެއް – ވަގުތު އިމޭޖްސް : އިބްރާހިމް ޝާބިލް\nމިއީ މިއަދު އަވައްޓެރި ސްރީލަންކާގެ ކޮލަމްބޯގައި ދިރިއުޅޭ ހުރިހާ ދިވެހިން ގޮސް ތިބޭ އެއް ތަނެވެ. މީގެ އަހަރުތަކެއް ކުރިންވެސް ހުރި އެތަނަށް މިހާރު ބޮޑެތި ބަދަލުތަކެއް އައިސް ގިނަ ހިދުމަތްތަކެއް ދަނީ ލިބެމުންނެެވެ. ހުރިހާ ހިދުމަތެއް ލިބެމުން ދަނީ މުޅިން ހިލޭއެވެ. އެތަނުން ގާތް ރަހުމަތްތެރިން ލިބިއްޖެއެވެ. ކުޅެން އަންނާނެ ފުރުސަތު ލިބިއްޖެއެވެ. ތައުލީމް އުގެނުމުގެ ފުރުސަތު ލިބިއްޖެއެވެ.\nމިއީ ކޮލަމްބޯގައި ހުންނަ މޯލްޑިވިއަން އެޑިޔުކޭޝަނަލް އެންޑް ކަލްޗަރަލް ސެންޓަރު ނުވަތަ ދިވެހިންނަށް ހާއްސަ ސޯސަންވިލާ އެވެ.\nސޯސަން ވިލާގެ ބިމަކީ މުހައްމަދު އަމީންގެ ވެރިކަމުގައި ލަންކާ އިން ބައްލަވައިގެންނެވި ބިމެކެވެ. ސޯސަންވިލާގައި މޯލްޑިވިއަން އެޑިޔުކޭޝަނަލް އެންޑް ކަލްޗަރަލް ސެންޓަރުގެ ނަމުގައި ވުޖޫދަށް އައިސްފައި ވަނީ ރައީސް އަބްދުﷲ ޔާމީންގެ ވެރިކަމުގައެވެ. އެއީ 2014 ވަނަ އަހަރުގެ މާރިޗް މަހުގެ 20 ވަނަ ދުވަހުއެވެ. ރައީސް ޔާމީން ވެރިކަމަށް އައުމުގެ ކުރީގައި އެތަނަކީ ވަރަށް ބޮޑަށް ވީރާނާ ވެފައި އޮތް ތަނެކެެވެ. ރައީސް މައުމޫންގެ ވެރިކަމުގެ ފަހު ދުވަސްކޮޅުން ފެށިގެން އެއްވެސް ވަރަކަށް އަޅައި ނުލެވި އޮތުމުގެ ސަބަބުން މުޅި އިމާރާތް ވިރާނާވެ މުޅި ގޯތި ތެރެ އޮތީ ކުނިގޮނޑަކަށް ވެފައެވެ.\nސޯސަންވިލާގެ ފުޓްސަލް ދަނޑު – ވަގުތު އިމޭޖްސް : އިބްރާހިމް ޝާބިލް\nސޯސަންވިލާގައި ގާއިމް ކޮށްފައިވާ މޯލްޑިވިއަން އެޑިޔުކޭޝަނަލް އެންޑް ކަލްޗަރަލް ސެންޓަރު ހިންގެވުމާއި ހަވާލުވެ ހުންނެވި އަބްދުއް ރަޝީދު ވިދާޅުވީ ސޯސަންވިލާ އަލުން މަރާމާތު ކުރުމަށްޓަކައި އެތަނަށް ވަޑައިގެންނެވިއިރު އެތަން ފެންނަން އޮތީ ބޮޑު ޖަންގައްްޔެއްގެ ގޮތުގައި ކަމަށެވެ. އިމާރާތް ވަރަށް ބޮޑަށް ވީރާނާވެފައިވާއިރު، ކަރަންޓާއި ފެންވެސް އެތަނުގައި އެއިރު ނެތެވެ. އިމާރާތް ސާފުކުރުމާއި އިމާރާތުގެ ސެކިއުރިޓީ ބެލެހެއްޓުން ހަވާލުކޮށްފައިވާ ފަރާތްތަކަށް ދައްކަން ޖެހިފައިވާ ފައިސާގެ އަދަދު އެތައް މިލިއަން ރުޕީސް އަކަށް އަރައެވެ.\n"އެއިރުގައި މުޅި ސެންޓަރުގެ އޮޕަރޭޝަނަށް ގެންނަން ޚަރަދުވި ވަރަށްވުރެ އެއިރު ނުދައްކާ ހުރި ޕޭމަންޓްތަކަށް ދައްކަން ޖެހުނު އަދަދު ބޮޑުވެގެން ދިޔަ." އަބްދުލް ރަޝީދު ވިދާޅުވިއެވެ.\nސޯސަން ވިލާ - ވަގުތު އިމޭޖްސް: އަމީން ފަހުމީ\nމިހާރު ސޯސަން ވިލާގައި ހިންގަމުންދާ އެމްއީސީސީ އެފެދުމަށްފަހު ލަންކާގައި ދިރިއުޅޭ ދިވެހިންނަށް އެތަނަށް ވަނުމުން އުޅެވެނީ ރާއްޖެއިން ބޭރުގައޭ ހީވެސް ނުވާނެއެވެ. އެހާ ވަރަށް ހިދުމަތްތައް ދެވޭކަމަށް އެތަނަށް އަންނަ ދިވެހިންވެސް ބުނެއެވެ.\nސޯސަންވިލާގައި ރާއްޖޭގެ ގައުމީ ފެންވަރުގައި ފާހަގަކުރާ ދުވަސްތައް ކުލަގަދަކޮށް ފާހަަގަކުރެއެވެ. އޭގެ އިތުރުން އީދު ދުވަސްތަކާއި ހާއްސަ ގައުމީ ދުވަސްތައް ރާއްޖޭގެ އެކި ރަށްރަށުގައި ފާހަގަކުރާ ގޮތައް ކުލަގަދަކޮށް ސޯސަން ވިލާގައި ފާހަގަކުރަމުންދެއެވެ.\nސޯސަންވިލާގައި ގާއިމްކޮށްފައިވާ އެމްއީސީސީ ދިވެހިންނަށް ހާއްސަކޮށް ރާއްޖެއިން ބޭރުގައި ގާއިމްކޮށްފައިވާ މިފަދަ ފުރަތަމަ ސެންޓަރެވެ. މިތަނުގައި ދިވެހި ދަރިވަރުންނަށް ގުރުއާން ކިޔަވައިދެއެވެ. އަހަރު ދެ ފަހަރު ދީނީ ނަސޭހަތްދިނުން ސޯސަންވިލާފައި އޮވެއެވެ. ޒުވާނުންނަށް ހާއްސަ ފުޓްސަލް މުބާރާތްތަކާއި، ހޭންޑް ބޯލް މުބާރާތްތަކުގެ އިތުރުން، ރޯދަ މަސް އައުމުގެ ކުރިން އޮންނަ ބޮޑު މާހެފުންވެސް ސޯސަން ވިލާތެރޭގައި ކުރިއަށް ދެއެވެ. މިތަނުގައި ޖިމެއް ހުރެއެވެ. ފުޓްސަލް ދަނޑުގައި ކޮންމެ ދުވަހަކު އެތައް ޒުވާނުންނެއް ފުޓްސަލް ކުޅެމުން ގެންދެއެވެ. އަދި އޭގެ އިތުރުން، ސޯސަން ވިލާގައި އީދު ނަމާދާއި ހުކުރު ނަމާދު ކުރުންވެސް ކުރިއަށްދެއެވެ. އެ ދުވަސްތަކުގައި ހުތުބާ ކިޔަނީ ދިވެހިންނެވެ.\nސޯސަންވިލާގައި ނާސަރީން ފެށިގެން ގްރޭޑް 10 އާއި ހަމައަށް ދިވެހިރާއްޖޭގެ ގައުމީ މަންހަޖާ އެއްގޮތަށް ކިޔަވައިދެއެވެ. އެއީ ދިވެހި އިސްލާމް ގުރުއާންއެވެ. އެ ކުދިންނަށް ކިޔަވައި ދިނުމަށް ތިބެނީ ފެންވަރު ރަނގަޅު ޓީޗަރުންނެވެ.\n"ފާއިތުވެދިޔަ ތިން އަހަރު މިތަނުގައި އެސްއެސްސީ އިމްތިހާނު ހަދައިފި. ހެދިއިރުގައި ފުރަތަމަ ދެ އަހަރުވެސް ވަރަށް ރަނގަޅު ނަތީޖާއެއް ވަނީ ހޯދާފައި. ހާއްސަކޮށް މިދިޔަ އަހަރުގެ ނަތީޖާއަށް ބަލާއިރު، 100 ޕަސެންޓް ކުދިން ވަނީ ފާސްވެފައި އެސްއެސްސީ އިމްތިހާނުތަކުން". އަބްދުއް ރަޝީދު ވިދާޅުވިއެވެ.\nމިވަގުތު އެމްއީސީސީގައި 700 އަށްވުރެ ގިނަ ދިވެހި ދަރިވަރުން ތައުލީމް ހާސިލް ކުރަމުން ދެއެވެ. އެމްއީސީސީން ދޭ އެއްވެސް ހިދުމަތަކީ އެއްވެސް އަގަކާ ނުލޭ ދެވޭ ހިދުމަތެއްކަން ފާހަގަކޮށްލަން ޖެހެއެވެ.\nސޯސަންވިލާގައި ތައުލީމް ހާސިލްކުރަމުންދާ ގްރޭޑް 10 ގެ ދަރިވަރުންތަކެއް - ވަގުތު އިމޭޖްސް: އަމީން ފަހުމީ\nސްރީލަންކާގައި އުޅޭތާ ގިނަ ދުވަސްވީ މީހަކު "ވަގުތަށް" މައުލޫމާތު ދެމުން ބުނިގޮތުގައި، ސޯސަން ވިލާއިން ދެވޭ ހިދުމަތްތަކާއި މެދު ވަރަށް ބޮޑަށް ހިތްހަމަޖެހެއެވެ. ވަކިން ހާއްސަކޮށް ކުދިންނަށް ދިވެހި އިސްލާމް ގުރުއާން ދިވެހި ސަރުކާރުގެ ހިލޭ އެހީގެ ދަށުން ދަރިންނަށް ކިޔަވާދެވޭތީ ވަަރަށް ބޮޑަށް އުފާވެއެވެ.\n"،މިއީ އަޅުގަނޑުމެންނަށް ލިބުނު އަގު ނުކުރެވޭ ވަރުގެ ޚިދުމަތެއް. އަޅުގަނޑުމެން ޝުކުރުވެރިވަން ސޯސަންވިލާ އިން ލިބެމުންދާ ޚިދުމަތްތަކަށް." ލަންކާއަށް ދިރިއުޅުން ބަދަލުކޮށްގެން އުޅޭ މީހަކު ބުންޏެވެ.\nއިތުރު ބެލެނެވެރިޔަކު ބުނިގޮތުގައި، ދިވެހިން ބޭނުންވާ ކެއުން ބުއިމުގެ ހިދުމަތާއި، ގާތް ރަހުމަތްތެރިންވެސް ލިބުނީ، ސޯސަން ވިލާގެ ތެރެއިންނެވެ. ސޯސަން ވިލާ ތެރޭގައި އުޅެލުމުން ހީވަނީ ހަމަ ދިވެހި ރާއްޖޭގައި އުޅެވޭހެންކަމަށް ބައެއް މީހުން ބުނެއެވެ.\nއައްޑޫ ފްލައިންގް ސްކޫލްގައި ކިޔެވި ދަރިވަރުންނަށް "ރިފްރެޝަރ ޕްރޮގްރާމް" ފުރިހަމަކުރަން ލޯނު ދެނީ\nޕިޗްއަޕް ޔޫތު އޮންޓްރޮޕްރިނިއަރޝިޕް ޗެލެންޖު ކާމިޔާބު ކުރި ފަރާތްތަކަށް އެވޯޑް ދީފި\nމާޗް 15, 2018 08:41\nރައީސް ޔާމީނަށް ފަށްފަށުން ޝުކުރިއްޔާ..!\nމާޗް 15, 2018 09:49\nކަމެށް ކޮއްދީފިއާ އެކަންފާހަގަކުރުން ރަގަނޅު ވާގޮތަކީ ބައެއްމީހުނަށް ކޮްދޭކަންކަން ވެސްނުފެން ނާތީ\nމާޗް 15, 2018 10:43\nމާޗް 15, 2018 10:59\nއަސްލު ދިވެހިން ދެކެ ލޯބިވާ ރައީސްސަކީ ރައިސް ޔާމީނުކަން ޔަޤީން ޝުކުރިއްޔާ ރައިސް ޔާމީން\nމާޗް 15, 2018 11:53\nތިޔައީ ހަމަ ތެދެއް!\nމާޗް 15, 2018 11:51\nހުރިހާ ހައްޤު ޝުކުރެއް ރައްދުވާ ފަރާތަކީ ރައީސް ޔާމީން\nއޭޕްރީލް 24, 2018 13:45\nނެތްތަ ޔާމިނުއާ ދެކޮޅަށް ކިޔާނެ އެއްޗެއް؟ ހެޔޮ ނުވާނެ ކޮންމެވެސް އެއްޗެކޭ ކިޔަންވީނު ރައީސް ޔާމިން އޭ ކިޔައިން. ވާހަކަ ދައްކާނެ ކަމެއް ނެތް. 21 ވަނަ ގަރުނުގެ ގަޓުހުރި ރައްޔިތުން ދެކެ ލޯބިވާ ރައީސް އެއް.


Haafizunge Bagechaain Alhafiz Ahmed Zawl | Dhiislam\nއުމުރުން 15އަހަރުގެ އަޙްމަދު ޒައުލްއަކީ ދ ކުޑަހުވަދޫ ޝަބްނަމީގޭ ޢަބްދުﷲ ޙަލީލާއި ހަމަ އެރަށު އެދުރުގޭ ނާހިދާ އިބްރާހިމްގެ ދެދަރިންގެ ތެރެއިން ހަގު ދަރިފުޅެވެ. ޢުމުރުން 9އަހަރުގައި ޤުރުއާން ހިތުދަސް ކުރަންފެށި ޒައުލް ވަނީ މި2020ވަނަ އަހަރުގެ ފެބްރުއަރީ މަހުގައި ޙާފިޡް ކަމުގެ ސަނަދު ހާސިލް ކޮށްފައެވެ.\nއަލްޙާފިޡް އަޙްމަދު ޒައުލް ކީރިތި ޤުރުއާން ހިތުދަސް ކުރަން ޝައުޤުވެރިކަން އުފެދުނީ އޭނާގެ ބޭބެ އަލްޙާފިޡްް މުޙައްމަދު ފިރުޒުލް 2011ވަނަ އަހަރު ޙާފިޡް ކަމުގެ ސަނަދު ޙާސިލް ކުރުމުން ކަމަށް ޒައުލް ބުނެއެވެ. ބޭބެ ނަމޫނާ އަކަށް ބަލައިގެން ޒައުލް ފެށި މަސައްކަތުން އެދެބެންގެ މައިންބަފައިންނަށް ވަނީ އުފާވެރިކަން ގެނެސްދީފައެވެ.\nވާހަކަ ދެއްކުމުގައި ދިމާވި އުނދަގޫތަކަކާއި ހެދި ހިތުދަސް ކުރަން ދަތިތަކެއް ދިމާވިކަމަށް ޒައުލް ބުނެއެވެ. ވާހަކަ ދައްކަން އުނގޫތަކެއް ހުރުމުގެ ސަބަބުން ޓީޗަރުން ވިދާޅުވެ އިރުޝާދު ދެއްވާ ގޮތަށް ދުލުގެ ހަރަކާތްތަށް ނުގެންގުޅެވުމުން ދަތި ކަމެއް ދިމާވިނަމަވެސް ހިތްވަރާއި އެކު ކުރި މަސައްކަތުން ޒައުލް ވަނީ 4އަހަރުގެ މަސައްކަތުން ހިތުދަސްކޮށް ނިންމައިލައިފައެވެ.\nޤުރުއާން ހިތުދަސްކުރަމުން ދިޔަ ދުވަސްވަރު ބޭސްފަރުވާއަށް ރާއްޖެއިން ބޭރަށް ދަތުރުކުރަން ޖެހުނު ނަމަވެސް ޒައުލް ހިތްވަރު އެލުވައި ނުލައި ކުރި މަސައްކަތާއި ޒައުލްގެ ލޮބުވެތި މަންމަގެ ހިތްވަރާއި އެކު ޒައުލް ވަނީ އެބުރަ މަސައްކަތް ނިންމާލައިފައެވެ.\nޤުރުއާން ހިތުދަސް ކުރަމުން ދިޔައިރު އެންމެ ބޮޑު އެހީތެރި ކަމެއް ލިބުނީ ޒައުލްގެ މަންމަގެ ފަރާތުންކަމަށް ޒައުލް ބުނެއެވެ. އަލްޙާފިޡް އަޙްމަދު ޒައުލް އޭނާ ޙާފިޡަކަށް ހެދުމަށް އޭނާގެ މަންމަ ކޮށްދެއްވި ބުރަ މަސައްކަތަށް ޝުކުރުވެރިވަނީ ހިތުގެ އެންމެ ފުންމިނުންނެވެ. އަދި ކިޔަވައި ދެއްވި މުދައްރިސުންނާއި އޭނާގެ ބޭބެ އަލްޙާފިޡް މުޙައްމަދު ފިރުޒުލް އަށް ޙާއްސަ ޝުކުރެއް އަދާ ކުރާކަމަށް ޒައުލް ބުނެއެވެ.\nމުސްތަޤަބަލުގައި މިލިޓަރީ ދާއިރާއިން ކުރިއަށްދާން ބޭނުންވާ ޒައުލް އަކީ ޤުރުއާން މުބާރާތް ތަކުން ފާހަގަ ކޮށްލެވޭ ވަނަތަކެއް ޙާސިލް ކޮށްފައިވާ ކުއްޖެކެވެ. އެގޮތުން ޕްރީސްކޫލްގައި ކިޔެވި ދުވަސްވަރު ދ އަތޮޅު މުބާރާތުން ދެއަހަރު އެއްވަނަ ޙާސިލް ކޮށްފައިވެއެވެ. އަދި ޤައުމީ މުބާރާތުންވެސް 6އަހަރާއި 7އަހަރާއި ދެމެދުގެ ޢުމުރު ފުރާއިން އެއްވަނަ ޙާސިލް ކޮށްފައިވެއެވެ.\nޙާފިޡަކަށް ވެވުމުން ދެދުނިޔޭގެ ބާއްޖަވެރިކަން ލިބިނު ކަމުގެ އިޙްސާސު ކުރެވުނު ކަމަށް ޒައުލް ބުނޭ\nމިހާރު އަލްމަދްރަސަތުލް ޢަރަބިއްޔަތުލް އިސްލާމިއްޔާގެ ގްރޭޑް9ގައި ތަޢުލީމު ޙާސިލް ކުރަމުންދާ ޒައުލް އަކީ ކިޔެވުމުގެ އިތުރުން ސްކައުޓް ޙަރަކާތް ތަކުގައިވެސް ބައިވެރި ވަމުން އަންނަ ކުއްޖެކެވެ. ރާއްޖޭގެ ސްކައުޓުންގެ ތެރެއިން އެންމެ ފުރަތަމަ ޤުރުއާން ހިތުދަސް ކުރީ ޒައުލްގެ ބޭބެ އަލްޙާފިޒް މުޙައްމަދު ފިރުޒުލްއެވެ. އަދި ދެވަނަ އަށް މިޝަރަފު ޙާސިލް ކޮށްފައިވަނީ ޒައުލްއެވެ.\nޙާފިޡަކަށް ވެވުމުން ދެދުނިޔޭގެ ބާއްޖަވެރިކަން ލިބިނު ކަމުގެ އިޙްސާސު ކުރެވުނު ކަމަށް ޒައުލް ބުނެއެވެ. އަދި އެކަމުގެ ސަބަބުން ކިޔެވުމަށްވެސް ފަސޭހަ ތަކެއް ވެގެން ދިޔަކަމަށް ޒައުލް ބުނެއެވެ. ޤުރުއާން ހިތުދަސް ކުރާ ކުދިންނަށް އަލްޙާފިޡް އަޙްމަދު ޒައުލް ދިން ނަސޭޙަތަކީ ކޮންމެކުއްޖަކުވެސް ހިތްވަރާއި އެކު މިކަން ކޮށްލުމަށާއި، އަބަދުވެސް މިކަން ވާނެކަމަށް އުންމީދު ކޮށްގެން ވަކި ޓާގެޓެއް ކަނޑައަޅައިގެން މިކަން ކުރުމެވެ. އަދި ހިތްވަރާއި އެކު މަސައްކަތް ކުރަނީނަމަ އިންޝާ ﷲ ކާމިޔާބުވާނެއެވެ.


ރައީސް ޔާމީންގެ އިސްތިއުނާފު މައްސަލައިގެ ހުކުމާއި ހިސާބަށް ގޮސްފި – Dhuvas Online\nކުރީގެ ރައީސް އަބްދުﷲ ޔާމީން -- ފޮޓޯ: ރައީސް އޮފީސް\nރައީސް ޔާމީންގެ އިސްތިއުނާފު މައްސަލައިގެ ހުކުމާއި ހިސާބަށް ގޮސްފި\nޓެރަރިޒަމްގެ ކުށް ސާބިތުވާ ކަމަށް ކަނޑައަޅައި ކުރީގެ ރައީސް އަބްދުﷲ ޔާމީނަށް ކުރި ފަސް އަހަރު ދުވަހުގެ ޖަލު ހުކުމާއި ފަސް މިލިއަން ޑޮލަރުން ޖޫރިމަނާ ކުރި މައްސަލައިގެ އިސްތިއުނާފު އަޑުއެހުންތައް ނިންމާލައިފި އެވެ.\nމިއަދު ހައިކޯޓުގައި ކުރިޔަށް ގެންދިޔަ އިސްތިއުނާފު އަޑުއެހުމުގައި ދެ ފަރާތުން ހުލާސާ ބަޔާން ހުށަހެޅުމުގެ ފުރުސަތު ދީފައިވެ އެވެ. މިއަދުގެ އަޑުއެހުން ފަނޑިޔާރު ނިންމަލާވެއްލީ ދެން އޮންނާނީ ހުކުމް ކުރުމުގެ އަޑުއެހުން ކަމަށް ވިދާޅުވެފައި އެވެ.\nރައީސް ޔާމީންގެ ފަރާތްޕުޅުން ހުލާސާ ބަޔާން ހުށަހަޅުއްވައި ދެއްވައި ކުރީގެ ނައިބު ރައީސް ޑރ. މުހައްމަދު ޖަމީލް އެވެ. އަދި އަމިއްލަ ދިފާއުގައި ރައީސް ޔާމީން ވެސް މިއަދުގެ އަޑުއެހުމުގައި ވަނީ ވާހަކަފުޅު ދައްކަވާފަ އެވެ.\nމިއަދުގެ ޝަރީއަތުގެ އަޑުއެހުމުގައި ރައީސް ޔާމީންގެ ވަކީލުން ވަނީ އެ ކުށް އެމަނިކުފާނުގެ މައްޗަށް ގާނޫނީ ހަމަތަކުން ސާބިތު ނުވާނެ ކަމަށެވެ. އަދި މި މައްސަލައިގަ ޔާމީނާއި ދެކޮޅަށް ހެކި ދެއްވާފައިވަނީ ރައީސް ޔާމީނާއި ދެކޮޅަށް ހަސަވެރިކަން އޮތް ބޭފުޅުންނަށް ވާތީ އެއީ ގަބޫލު ކުރެވޭ ހެކިތަކެއް ނޫން ކަމަށެވެ.\nރައީސްް ޔާމީން އާއި ދެކޮޅަށް މި މައްސަލައިގައި ހެކި ބަސް ދެއްވާފައިވަނީ ކުރީގެ ނައިބު ރައީސް އަހްމަދު އަދީބު އާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އިބްރާހިމް ޒިޔަތެވެ.


މާމިގިލީ ދާއިރާގެ ބާތިލު ވޯޓުތަށް އަލުން ގުނަނީ – Haftha\nSun, 31 May, 2020, 11:52 am\nމާމިގިލީ ދާއިރާގެ ބާތިލު ވޯޓުތަށް އަލުން ގުނަނީ\nމިދިޔަ ހޮނިހިރު ދުވަހު ބޭއްވި ރައްޔިތުން މަޖިލީހުގެ އިންތިޚާބުގައި މާމިގިލީ ދާއިރާގެ ތިން ވޯޓު ފޮއްޓެއްގެ ބާތިލު ވޯޓު އަލުން ގުނަން އިލެކްޝަންސް ކޮމިޝަނުން ނިންމައިފި އެވެ.\nއިލެކްޝަންސް ކޮމިޝަންގެ މެންބަރ އަޙްމަދު އަކްރަމް ވިދާޅުވީ މާމިގިލި ދާއިރާގެ ވޯޓު ފޮށިތައް އަލުން ގުނަން ނިންމީ މާމިގިލި ދާއިރާއަށް ވާދަކުރެއްވި ކެންޑިޑޭޓެއްގެ މަންދޫބަކު އެ ކޮމިޝަނަށް ހުށަހަޅާފައިވާ ޝަކުވާއަކާއި ގުޅިގެން ކަމަށެވެ. އަދި ޝަކުވާއާ ގުޅިގެން މާމިގިލި ދާއިރާގެ ވޯޓު ފޮށިތަކުގައި ހުރި ބާތިލް ވޯޓުތައް މިއަދު ގުނާނެ ކަމަށްވެސް އަކްރަމް ވިދާޅުވިއެވެ.\nއިލެކްޝަންސް ކޮމިޝަނުން އިޢުލާން ކުރައްވާފައިވާ ވަގުތީ ނަތީޖާ ދައްކާ ގޮތުގައި މާމިގިލި ދާއިރާގެ ބާތިލް ވޯޓު 190 ވޯޓަށް އަރައެވެ. ވަގުތީ ނަތީޖާ ދައްކާ ގޮތުން މިހާރު މާމިގިލި ދާއިރާގެ ގޮނޑި ކާމިޔާބު ކުރައްވާފައިވަނީ އެ ދާއިރާގެ މިހާރުގެވެސް މެންބަރު ޤާސިމް އިބްރާޙީމެވެ. ޤާސިމް އިބްރާޙީމަށް 1081 ވޯޓު ލިބިވަޑައިގެންއިރު އެމްޑީޕީގެ ފަރާތުން އެ ދާއިރާއަށް ވާދަކުރެއްވި އަލީ އަމީޒަށް ލިބިވަޑައިގަތީ 1001 ވޯޓެވެ.\nމާމިގިލި ދާއިރާގެ ބާތިލް ވޯޓުތައް އަލުން ގުނުމަށް އިލެކްޝަނުން ނިންމިއިރު މާވަށު ދާއިރާގެ ވޯޓު ފޮށިތައްވެސް އަލުން ގުނުމަށް އިލެކްޝަނުން ވަނީ ނިންމާފައެވެ. މާވަށު ދާއިރާގެ ވޯޓު ފޮށިތައްވެސް މިއަދު ގުނާނެ ކަމަށް އަކްރަމް ވިދާޅުވިއެވެ.


ލޭލާ - ވިކިޕީޑިއާ\nއަލްބަމް Layla and Other Assorted Love Songs\nރިލީޒް ކުރެވުނީ Originally 1970, asasingle 1972\nފޯރމެޓް Vinyl album\nރެކޯރޑް ކުރެވުނީ Criteria Studios, Miami, August–September 1970\nދިގުމިން 7:02 – 7:11\nލޭބެލް Atco Records\nޕްރޮޑިޔުސް ކުރީ Tom Dowd\nލޭލާ އަކީ ޑެރެކް އެންޑް ދަ ޑޮމިނޯސް ގެ އަލްބަމެއްކަމުގައިވާ ލޭލާ އަދި އަދާރ އެސޯރޓެޑް ލަވް ސޯންގސް ގައިވާ ލަވައަކަށް ކިޔާ ނަމެކެވެ. މި އަލްބަމް ރިލީޒް ކުރެވިފައިވަނީ 1970ވަނަ އަހަރުގެ ޑިސެމްބަރ މަހުގެ ތެރޭގައެވެ. ލޭލާ ފާހަނަގަ ކުރެވިފައިވަނީ ރޮކް ލަވަ ތަކުގެ ތެރެއިން ފުން މާނަ އެއް އެކުލެވިގެންވާ ލޯބީގެ ލަވައެއްގެ ގޮތުގައެވެ. މިލަވަ ހަދާފައިވަނީ އެފަދަ ދެވަނައެއްނުވާ މޮޅު ގިޓާރ ކުޅުންތެރިޔާ އެރިކް ކްލެޕްޓަން އެވެ. އަދި ލަވަ ހެދުމުގައި ޖިމް ގޯރޑަން އެދެވޭ އެހީއެއް ވެފައިވެއެވެ. މިލަވަ ހަދާފައިވަނީ ހަޤީޤީ ހާދިޘާއެއްގެ މައްޗަށް ބިނާ ކޮށެވެ. އެރިކް ގެ ގާތް ރަހްމަތްތެރި އެއް ކަމަށްވާ ހެރިސަންގެ އަންހެނުން ޕެޓީ ބޯއިޑްގެ މައްޗަށް މީނާ ވީ ލޯތްބަށް ބިނާ ކޮށްފައެވެ. ލޭލާ އެންމެ ފުރަތަމަ އާއްމުންގެ ތެރެއަށް ނިކުތުމުން މިލަވައަށް އެދެވޭ ތާއިދެއް ނުލިބުނެވެ. ނަމަވެސް ފަހުން މިލަވަ ވަނީ ދެގޮތަކަށް ރިލީޒް ކޮށްފައެވެ. މިދެލަވަ ވެސް ވެގެން ދިޔައީ ދުނިޔޭގެ ޗާތޓުތަކު މަތީ އުޑު ތަކުގައި ގަދަޔަށް ފިޔަ ޖަހާލި ތަރިތަކެއް ފަދައިންނެވެ. ޗާރޓުތަކުގައި ފުރަތަމަ މިލަވަ ހިމެނުނީ 1972 ގައެވެ. އެއަށްފަހު މިލަވަ ޗާރޓު ތަކުން ފެނިގެން ދިޔައީ އޭގެ 20 އަހަރު ފަހުންނެވެ.\n1966 ގައި ހެރިސަން، ޕެޓީ ބޯއިޑް އާއި ކައިވެނި ކުރިއެވެ. ޖޯޖް ހެރިސަން އަކީ މަޝްހޫރު ބޭންޑެއްކަމުގައިވާ '''ދަ ބީޓްލްސް''' ގެ ގިޓަރ ކުޅުންތެރިޔާ އެވެ. ޕެޓީ ބޯއިޑް އަކީ ޖޯޖް؛ އަ ހާރޑް ޑޭއިޒް ނައިޓް ކިޔާ ފިލްމެއް ކުޅުނު އިރު ދިމާވި ސުޕަރ މޮޑެލް އެކެވެ. 1960 އަހަރުތަކުގައި އެރިކް ކްލެޕްޓަން އާއި ޖޯޖް ހެރިސަން ގިޓަރ ކުޅުން ތެރިންގެ ތެރެއިން އެންމެ މަތީ ހަރުފަތުގައި ގުނާލެވެއެވެ. އެހެންކަމުން މިދެމީހުން ވަރަށް ގާތް ދެ ރަހްމަތްތެރިންނަށް ވިއެވެ. ދަ ބީޓްލްސްގެ ވައިޓް އަލްބަމްގެ ލަވައެއްކަމުގައިވާ ވައިލް މައި ގިޓަރ ޖެންޓްލީ ވީޕްސް މި ލަވަ ރެކޯރޑް ކުރުމުގައި ޖޯޖް ވަނީ އެރިކް ކްލެޕްޓަން އަށް އެހީވެފައެވެ. އަދި ކްރީމްގެ ގުޑްބައި އަލްބަމް އަށް އެރިކް ހެދި ބެޖް ނަމަކަށް ކިޔާ ލަވައިގެ މަސައްކަތުގައިވެސް ޖޯޖް ވަނީ އެރިކް ކްލެޕްޓަން އަށް އެހީ ވެފައެވެ. އެހެންނަމަވެސް ކަންދިމާ ކުރިގޮތުން އެރިކް އާއި ޖޯޖް އެއްކޮށް އުޅުނު ކްރީމް ބޭންޑް އުވިގެން ދިޔައެވެ. އެއީ ހެރިސަން ޑްރަގް ބޭނުންކުރަން ފެށުމުންނެވެ. ހެރިސަންގެ އަންހެނުން އެދެމީހުންގެ ކައިވެނި ސަލާމަތް ކުރުމަށް ލަފާ ހޯދުމަށް ދިޔައީ އެރިކްގެ ގާތަށެވެ. އަދި ކަންދިމާވިގޮތުން އެރިކް ޕެޓީ ދެކެ ލޯބިވިއެވެ.\nމިލަވައަށް ލޭލާ ކިޔުނީ މަޝްހޫރު ލޯބީގެ ވާހަކައެއްގެ މައްޗަށެވެ. ނެޒާމީ އޭ ކިޔުނު ޅެންވެރިއަކު ލިޔުއްވާފައިވާ ލައިލާ މަޖްނޫނު ގެ މައްޗަށެވެ. އެރިކް މިލަވަ ލިޔުމުގެ ދުވަސްކޮޅެއް އިއާން ޑެލެސް ނަމަކަށް ކިޔުނު އެރިކްގެ ރައްޓެއްސެއް އެރިކް އަށް މިވާހަކަ ދިންކަމުގައި ބުނެވެއެވެ. އަދި ބުނެވޭގޮތުގައި އިއާން ޑެލެސް ވަނީ އިސްލާމް ދީނަށް ވަނުމުގެ މަގުމަތީގައެވެ.؛ ޕެޓީ ހެރިސަން ގާތުން ވަރިވީ 1977 ވަނަ އަހަރުގައެވެ. އަދި އެރިކް އާއި ކައިވެނި ކުރީ 1979 ގައެވެ. ހެރިސަން ގެ ހިތުގައި މިކަމާ މެދު އެއްވެސް ހަސަދަ ވެރިކަމެއް ނުބާއްވައެވެ. އަދި އެކުގައި ދަ ބީޓްލްސް ގެ މެމްމެމްބަރުން ކަމުގައިވާ ރިންގޯ ސްޓަރ އާއި ޕައުލް މެކް ކާރޓްނީ އާއި އެކު ކުރީގެ އަނބި މީހާގެ ކައިވެނީގެ ހަފްލާ އަށްވެސް ދިޔައެވެ. ކައިވެނީގެ އަހަރުތަކުގައި މުޅި ދުނިޔޭގެ މަޝްހޫރުކަން ހޯދި ވޮންޑަރފުލް ޓުނައިޓް މި ލަވަ އެރިކް ލިޔުނެވެ. ނަމަވެސް ކައިވެންޏަށް އަހަރުތަކެއް ވީ ފަހުން ދެމީހުންގެ ދެމެދުގައި މައްސަލަތައް ޖެހެންފެށިއެވެ. ސަބަބަކަށް ވީ އެރިކް ރަލާ ދިމާލަށް އެނބުރުމާއި އިވޯން ޚާން ކެލީ ނަމަކަށް ކިޔުނު އަންހެނަކާއި އެކު އެރިކް ހިންގަމުން ދިޔަ ސިއްރު ލޯބީގެ ގުޅުމެވެ. 1985ގައި އެރިކް ޕެޓީ ބޯއިޑް ދޫ ކޮށް އިޓަލީގެ ސުޕަރ މޮޑެލް އެއް ކަމުގައިވާ ލޯރީ ޑެލް ސެންޓޯ އާއި ގުޅުނެވެ. ފހުން މިދެމީހުންގެ ދަރިއެއްވެސް ހުރިއެވެ. އެރިކް އާއި ޕެޓީ ވަރިވީ އެތަކެއް ދުވަހު ދުރުގައި އުޅުމަށް ފަހު 1989 ގައެވެ.\n↑ The exact time given varies depending on the source; All Music Guide and the CD give 7:02, whereas the vinyl album gives 7:10. This may be due to remastering.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 11 ފެބްރުއަރީ 2014، 02:03 ގައެވެ.


Flight Furumu Ge Kurin Mobile Phone Nivvaalan Jehenee Kyvve? - Vaguthu\nފްލައިޓު ފުރުމުގެ ކުރިން މޯބައިލް ފޯނު ނިއްވާލަން ޖެހެނީ ކީއްވެ؟\nމަތިންދާބޯޓެއްގައި މިހާތަނަށް ދަތުރުކޮށްފައިވާ ކޮންމެ މީހަކަށްވެސް، ބޯޓު ފުރުމުގެ ކުރިން ފޯނު ނިއްވާލަން ޖެހޭކަން، ނުވަތަ، ބޯޓުގެ ފަޅުވެރިން އެގޮތަށް އަންގާކަން ވާނީ އެނގިފައެވެ. އެހެން ނަމަވެސް މިގޮތަށް ކަންތައް ކުރަން ޖެހެނީ ކީއްވެކަން އެނގެނީ މަދު ބަޔަކަށެވެ.\nގިނަ ބަޔަކަށް ހީވެފައިވާ ގޮތުގައި، މަތިންދާ ބޯޓު ނައްޓާލާ ވަގުތު، އަދި ބޯޓު ޖައްސާ ވަގުތު މޯބައިލް ފޯނު ފަދަ އެލެކްޓްރޯނިކް ވަސީލަތްތައް ބޭނުން ކުރުމަކީ މާ ބޮޑު ކަމެއް ނޫނެވެ. ހަގީގަތުގައި އެއީ އެއްވެސް ޙާލަތެއްގައި ކޮށްގެން ވާނޭ ކަމެއް ނޫނެވެ.\nއިންސާނާގެ ލޮލަށް ނުފެނުނު ކަމުގައިވީނަމަވެސް މޯބައިލް ފޯނު ފަދަ އާލަތްތަކުން އެކި ޒާތްޒާތުގެ "ރޭޑިއޯ ވޭވްސް" ދޫކުރެއެވެ. އެއިން "ރޭޑިއޯ ވޭވެއް" މަތިންދާބޯޓުގެ މުޢާސަލާތީ އެއްވެސް ވަސީލަތަކަށް އެޅިއްޖެނަމަ، ބިމާއި، ބޯޓާއި ދެމެދު އޮންނަ މުއާސަލާތީ ގުޅުމަށް ބުރުއަރައެވެ.\nމަތިންދާބޯޓުގައި މޯބައިލް ފޯނު ބޭނުން ނުކުރަން އަންގާ ހަމައެކަނި ސަބަބަކީ، އޭގެ ރޭންޖުގެ ސަބަބުން ބޯޓުގެ މުއާސަލާތީ ވަސީލަތްތަކަށް ބުރުއަރާތީއެއް ނޫނެވެ. އޭގެ އިތުރުން ބޯޓުގެ ނިޔަމި ކަމަށް ބޭނުން ކުރާ ބައެއް އާލަތްތަކަށް ވެސް އެކި ކަހަލަ ބުރުއަރައެވެ.\nނަތީޖާއެއްގެ ގޮތުން ބައެއް ފަހަރު ޕައިލެޓުންނަށް ބޯޓު ދުއްވުމުގައި ބޮޑެތި ދަތިތަކާއި ކުރިމަތިވެ، މީގެ ކުރިންވެސް ވަނީ ހިތާމަވެރި ބޮޑެތި ހާދިސާތައްވެސް ހިނގާފައެވެ.\nކަން މިހެން ހުރުމާއެކު، ކޮންމެ މީހަކުވެސް މަތިންދާ ބޯޓުގައި ދަތުރު ކުރާއިރު، ބޯޓު ފުރާ ވަގުތުގައި އަދި ބޯޓު ޖައްސާ ވަގުތުގައި މޯބައިލް ފޯނު ނުވަތަ އެއްވެސް އެފަދަ އެލެކްޓްރޯނިކް ވަސީލަތެއް ބޭނުން ނުކުރުން މުހިންމެވެ.\nނޮވެމްބަރު 29, 2020 17:42\nއެއްވެސް ރެފަރެންސްއެއް ނެތި މިކަހަލަ އާޓިކަލް ލިޔުމަކީ ވ އަންޕްރޮފެޝަނަލް ކަމެއް. މޯބައިލްފޯނުގެ ސަބަބުން ބޯޓުގެ އެއްވެސް ނިޒާމަކަށް ހުރަހެއްނޭޅޭނެ\nނޮވެމްބަރު 29, 2020 20:16\nމޯބައިލް ފޯން ބޯޓްގައި ބޭނުން ކުރާނަމަ ފުލައިޓް މޫޑައްލާ! އޭރުން އެއްވެސް މައްސަލައެއް ނުޖެހޭނެ! އޭރުން ފޯން ވާނީ ނެޓްވޯކް ނެތް ޓެބްލެޓްއަކައް!\nނޮވެމްބަރު 30, 2020 06:57\nތިފަދައިން ކިރިޔާވެސް ރިސްކް އޮތް ކަމެއް ނަމަ މަނާ ކުރާނެ އޭވިއޭޝަންގެ އިންޓަރނޭޝަނަލް އިދާރާތަކުން\nއެއަށްވުރެ މާ ކުދިކުދި ކަން ކަން މަނާކޮށްފައިވާއިރު\nނޮވެމްބަރު 30, 2020 13:05\nއަޅުގަނޑު ފޯނު -/1000 ޑޮލަރު، މަދިންދާބޯޓެއްގެ އަގު މިލިއަންސްގަ އެކަމަކު ފޯނުގެ ސަބަބުން އެތަށް މިލިއަނެއް ހޭދަކޮއްގެން ހަދާ ބޯޓުގެ މުވާސަލާތޫ އާލާތަކަށް އަސަރު ކުރޭ!!\nނޮވެމްބަރު 30, 2020 19:16\nއެތައް މިލިއަން މީހުން ފޯނުކރަން ބޭނުން ކުރަނީ ގިނަވެގެން 54 ފްރިކްއެންސީ. ނަމަވެސް ބޭނުންކުރާ މީހުންގެ މެދުގައި އެއްވެސް އިންޓަފެރެންސެއް ނާރާ.\nފްލައިޓެއްގެ އަގަކީ ގާތްގަނޑަކަށް ރާއްޖޭގައި ހިދުމަތްދޭ ދެކުންފުނި ކަހަލަ 15 ކުންފުނީގައި ބޭނުންކުރާވަރުގެ އާލާތުގެ އަގު.\nދެންވެސް ތިބުނަނީ އެވަރު އަގުބޮޑު އެއްޗަކަށް އިންޓަރފެއަރ ކޮށްފާނެއޭ ؟ ސޭފްތީއެއް ނެތޭ ؟\nތިކަހަލަ ކަމެއް 1970 ނުވަތަ އެއަށްވުރެ ކުރިން އުފައްދާފައިވާ ބޯޓަކަށް ދިމާވެދާނެ.


Majileehakee maskakka thaneh noon, amalu kuranee gaanoonaa ehgothah: Raees Nasheed\nމަޖިލީހަކީ މަސްކައްކާ ތަނެއް ނޫން، އަމަލުކުރަނީ ގާނޫނާއި އެއްގޮތަށް: ރައީސް ނަޝީދު\n30 ޖޫން 2020 - 10:34:01\nރައްޔިތުންގެ މަޖިލީހަކީ މަސްކައްކާ ތަނެއް ނޫންކަމަށާއި، މަޖިލީހުން އަމަލުކުރަނީ ގާނޫނުތަކާއި އެގޮތަށް ކަމަށް ވިދާޅުވެ މަރަދޫ ދާއިރާ މެމްބަރު އިބްރާހިމް ޝަރީފަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ރައްދު ދެއްވައިފި އެވެ.\nމެދުހެންވޭރު ދާއިރާގެ މެމްބަރު އަލީ އާޒިމް މަޖިލީހަށް ހުށަހެޅި މައްސަލައާއި ގުޅޭގޮތުން ވާހަކަ ދައްކަވަމުން ޝަރީފް ވިދާޅުވީ މަޖިލިސް ޝަރީއަތް ކޮށް ހުކުމް ކުރާތަނަކަށް ވެފައިވާކަމަށެވެ. އަދި ބަދަލު ހިފުމުގެ ރޫހުގައި މަސައްކަތްކުރާތަނަކަށް މަޖިލިސް ވެފައިވާކަމަށް ވެސް ޝަރީފް ވިދާޅުވި އެވެ.\nޝަރީފް ދެއްކެވި ވާހަކައަށް ރައްދު ދެއްވާ ރައީސް ނަޝީދު ވިދާޅުވީ މަޖިލީހަކީ މަސްކައްކާ ތަނެއް ނޫންކަމަށެވެ. މަޖިލީހަކީ ރާއްޖޭގެ ގާނޫނުހަދާތަން ކަން ފާހަގަކޮށް ރައީސް ނަޝީދު ވިދާޅުވީ، މަޖިލީހުން ސަރުކާރާއި ދައުލަތުގެ މުއައްސަސާތައް ޖަވާބު ދާރީ ކުރުވާނެ ކަމަށެވެ.\nރާއްޖޭގެ ގާނޫނުތަކުގައި މަޖިލީހުގެ މަސައްކަތްތައް ވަރަށް ސާފުކޮށް ބަޔާން ކޮށްފައިވާކަމަށް ވެސް ވިދާޅުވި އެވެ. އަދި މަޖިލީހަށް ހުށަހެޅޭ މައްސަލަތަކާއި ގަރާރުތަކަކީ މަޖިލީހުގެ ގަވައިދާއި ގާނޫނުތަކާއި އެއްގޮތަށް ހުށަހެޅޭ ތަކެތި ކަމަށް ރައީސް ނަޝީދު ވިދާޅުވި އެވެ.


Hehdhevunu enme bodu goahakee Jeff Sessions ah Attorney General ge magaamu dhinun: Trump | Mihaaru\nހެއްދެވުނު އެންމެ ބޮޑު ގޯހަކީ އެޓާނީ ޖެނެރަލް ކަމަށް ޖެފް ސެޝަންސް ގެނައުން: ޓްރަމްޕް\n25 ޖޫން 2019 - 15:483comments\nވޮޝިންޓަން (ޖޫން 25) - ރައީސްކަމުގައި މިހާތަނަށް ހެއްދެވުނު އެންމެ ބޮޑު ގޯހަކީ ކުރީގެ ސެނޭޓަރު ޖެފް ސެޝަންސް އަށް އެޓާނީ ޖެނެރަލްގެ މަގާމު ދެއްވުން ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\n"ކަމެއް ބަދަލު ކުރާނަމަ އެންމެ ބޮޑަށް ކުރަން ބޭނުންވި ކަމަކީ އެޓާނީ ޖެނެރަލްގެ މަގާމުން ޖެފް ސެޝަންސް ވަކިކުރުން،" އެންބީސީ އަށް ދެއްވި އުންޓަވިއުއެއްގައި ޓްރަމްޕް ވިދާޅުވި އެވެ.\nއެމެރިކާގެ ރިޔާސީ އިންތިޚާބަށް ރަޝިޔާ އިން ނުފޫޒް ފޯރުވި މައްސަލަ ތަހުގީގު ކުރަން ފެށުމާ އެކު ސެޝަންސް އާއި ޓްރަމްޕުގެ ގުޅުން ވަރަށް ބޮޑަށް ގޯސްވި އެވެ. ސެޝަންސް އަކީ ކުރިން ޓްރަމްޕުގެ ކެމްޕޭނުގައި އިސްކޮށް އުޅުއްވި ބޭފުޅަކަށް ވުމާ އެކު، މަސްލަހަތު ފުށުއަރައިފާނެތީ، އެ ތަހުގީގުން އޭނާ ވަނީ އެއް ފަރާތްވެ، އެ މައްސަލަތައް ބެލުން ސެޝަންސްގެ ނައިބާ ހަވާލުކޮށްފަ އެވެ.\nއެމެރިކާގެ ކުރީގެ އެޓާނީ ޖެނެރަލް ޖެފް ސެޝަންސް. --ފައިލް ފޮޓޯ\nމިދިޔަ ނޮވެމްބަރު މަހު ޓްރަމްޕް ވިދާޅުވެފައި ވަނީ ޖަސްޓިސް ޑިޕާޓްމަންޓް އޮތީ އެޓާނީ ޖެނެރަލް ސެޝަންސްގެ ކޮންޓްރޯލްގެ ދަށުގައި ނޫން ކަމަށެވެ. ޓްރަމްޕް އެހެން ވިދާޅުވެފައި ވަނީ ސިޔާސީ ޕްރެޝަރަށް ޖަސްޓިސް ޑިޕާޓްމަންޓް ބޯނުލަނބާނެ ކަމަށް އޮގަސްޓް މަހު ސެޝަންސް ވިދާޅުވެފައިވާތީ އެކަމަށް ރައްދު ދެއްވުމުގެ ގޮތުންނެވެ. އެކަމަކު ޓްރަމްޕް ތަކްރާރުކޮށް ވިދާޅުވަމުން ގެންދެވީ ރިޔާސީ އިންތިޚާބަށް ރަޝިޔާގެ އެއްވެސް ނުފޫޒެއް ފޯރުވާފައި ނުވާ ކަމަށެވެ.\nއަލަބާމާގެ ކުރީގެ ސެނެޓަރު ސެޝަންސް އަކީ ޓްރަމްޕުގެ ކެމްޕޭނުގައި ވަރަށް އިސްކޮށް އުޅުއްވި ބޭފުކެވެ. ނަތީޖާ އަކީ އެމެރިކާގައި ގާނޫނު ނެގެހެއްޓުމުގެ ބާރުގެ އެންމެ އިސްވެރިޔާގެ ޒިންމާ އޭނާއާ ހަވާލު ކުރުމެވެ.\nއެޓާނީ ޖެނެރަލްގެ މަގާމުން ސެޝަންސް ދުރުކޮށްފައި ވަނީ މިދިޔަ ނޮވެމްބަރު މަހު ކުރީކޮޅު އެވެ. ސެޝަންސް ވިދާޅުވެފައި ވަނީ އޭނާ މަގާމު ދޫކޮށްލަނީ އަމިއްލަ އަށް ބޭނުންވެގެން ނޫން ކަމަށާއި ޓްރަމްޕް މަޖްބޫރުކޮށްގެން ކަމަށެވެ.\nއިތުރު ލިޔުންތައް ޑޮނަލްޑް ޓްރަމްޕް އެމެރިކާ އެޓާނީ ޖެނެރަލް\nމައްސަލަ ބޮޑުވި އެޓާނީ ޖެނެރަލަށް ޓްރަމްޕުގެ ތާއީދު\nއެޓާނީ ޖެނެރަލް ރަޝިޔާ ސަފީރާ ބައްދަލުކުރިކަމަށް ބުނެފި


Mendhan - 1 | Vaahaka މެންދަން – 1 – Vaahaka\nމެންދަން - 1\n2k 16 0\tApril 6, 2021\nމެންދަން - 2\nމެންދަން - ޓްރެއިލަރ\nއުޑުމަތި ރީތި ދުވަހެކެވެ. މާދަމާއަކީ ލަމްހާ އާއި ލަމްހާގެ އާއިލާ އެހެން ގެއަކައް ބަދަލުވާ ދުވަހެވެ. އެކަމަކު މިފަހަރު ބަދަލުވަނީ މާލޭގައި ހުންނަ ގެ އަކައްށެނޫނެވެ. މިފަހަރު ލަމްހާމެން ބަދަލުވަނީ ދެ ތިން ގެ ހުންނަ ރަށެއްގައި ހުންނަ ގެއަކައްށެވެ. ފުރުމުގެ ކުރިން ލަމްހާ ރައްޓެހިން ގާތައް ގޮސްލާ މަޖާކޮއްލިއެވެ. އަދި ލަމްހާގެ ތިމާގެ މީހުން ގާތައް ގޮސް މަޖާ ކޮއްލާ ހެދިއެވެެ. ފުރަން އޮތްރޭ ލަމްހާ ނިދީ ވަރައް އަވަހައްށެވެ. އެއީ ވަރައް ފަތިހު ފުރަންޖެހޭތީއެވެ.\nފަތިހު 00؛04 [ހަތަރެއް] ޖެހިއިރު ލަމްހާ ހޭލައިގެން ، ފެންވަރައިގެން ، ދަތްއުނގުޅައިގެން ، ރީތި ވެގެން ލަމްހާ ލޯންޗު ކައިރިއައް ދިޔައެވެ. ލޯންޗައް އަރައިގެން ފުރިއިރު ލަމްހާ ހުރީ ވަރައް ދެރަވެފައެވެ. އެއީ ދެން ލަމްހާ އުޅެން ޖެހޭނީ ރައްޓެހިންނާއި ތިމާގެ މީހުންނާއި ދުރުގަައިކަމައްވާތީއެވެ. ފަސް ގަޑިއިރު ފަހުން ރަށާހަމައައް އަދެވުނެވެ. އާދެވުނުއިރު ހުރީ ވަރައް ވަރުބަލިފެފައި ކަމުން ގެއައް ގޮސް ފެންވަރާލައިގެން ވަރުބަލިކަން ފިލުވާލަން އެނދުގައި އޮށޯވެލިއެވެ. އިރުކޮޅަކުން ޓީވީ އިން ބަންގި ގޮވާއަޑު އިވިގެން ލަމްހާގެ މަންމަ ފާތުމަ ލަމްހާ ކައިރީގައި ނަމާދުކުރާށޭ ބުނަންދިޔައިރު ލަމްހާ އޮތީ ނިދާފައިއެވެ. އެހެންކަމުން ލަމްހާ ހޭލައްވާފައި ނަމާދުކޮއްގެން ކާން އަންނާށޭ ބުނެފައި ކޮޓަރިން ނިކުމެގެން ދިޔައެވެ. ލަމްހާ އިރުކޮޅެއް ފަހުން އެނދުން ތެދުވެގެން ގޮސް ބޯރީތި ކޮއްލައިގެން ނަމާދު ނުކޮއް ކޮޓަރިން ނިކުމެގެން ކާންހިނގައްޖެއެވެ.\nކައިނިމިގެން ލަމްހާ ދިޔައީ ލަމްހާގެ ބޭބެ ޒުބެއިރު އާއެއްކޮއް އަތިރި މައްޗައްށެވެ. އަތިރިމައްޗައް ގޮސް އެތާގައި އިން ޖޯއްޔެއް ފެނުމުން ލަމްހާ އަވަހައް ލަމްހާގެ ބޭބެ އައް ނުފެންނަނިސް ދުވެފައިގޮސް ޖޯލީގައި އިނށީންދެއްޖެއެވެ. ޒުބައިރު ލަމްހާ ކައިރީގައި ޖޯލިދޭށޭ އާދޭސްކުރިއަސް ލަމްހާ ބުނަނީ ނޫނެކެވެ. އެހެންވެ ޒުބައިރު އައް ޖެހުނީ ހުދު ދޮންވެލިގަނޑު މަތީގައި އިށީންނާށެވެ. އިށީންނުމައް ފަހު ދެ ކުދިން އާދެއިގެ މަތިން ލަމްހާ އާއި ޒުބައިރު ގެ ސިއްރުތައް ކިޔައިދޭން ފަށާއިފިއެވެ. ވާހަކައިގެ ތެރެއައް ގެއްލިފައި އިންދާ ލަމްހާއައް މީހަކު ލަމްހާއައް ގޮވާއަޑުއިވުނުހެން ހީވާތީ ލަމްހާ ސިހުނެވެ. ލަމްހާ ބޭބެ ކައިރީގައި ލަމްހާއޭ ގޮވި އަޑު އިވުނުތޯ އެހީމަ ޒުބައިރު ބުނީ ނުނެކޭއެވެ. އޮޅުން އަރައިފައި ހުރި ޒުބައިރު ލަމްހާ ކައިރީގައި ކިހިނެއްވީތޯ އެހީމަ ލަމްހާ ބުނީ ''ދެންމެ ލަމްކޮ އައް މީހަކު ގޮވިހެން ހީވީމަ އަހާލީ. ވަރައް ބިރުވެރި އަޑަކުން ގޮވިއަޑު އިވުނީ''. ޒުބައިރު އެއީ މާސީރިއަސް ކަމަކައް ނަހަދައި ''އެއީ ލަމްކޮ އައް ހީވިގޮތެއް ކަންނޭގެ. ލަމްކޮ ބިރުގަންްނަންޔާ ހިނގާ ގެއައް ދާން. މިހާރު އުޅޭނެ އަސުރު ނަމާދައް ބަންގިގޮވަން. ނަމާދުކޮއްގެން ވާނެ ބައްޕަ އާއެއްކޮއް ރަށުތެރެ ބަލައިލާންދާން''. މިހެން ބުނެފައި ދެކުދިން ގެއާދިމާލައް މިސްރާބު ޖެހިއެވެ.\nގެއައް ދެވުނުއިރު ބަންގިގޮވައިފިއެވެ. އެހެންކަމުން ދެ ކުދިން ކޮޓަރިއައް ވަދެފައި ފެންވަރާލައިގެން ނަމާދުކޮއްލައިގެން ބޭރައްދާން ރީތިވެލިއެވެ. އެކަމަކު ލަމްހާ ނަމާދެއް ނުކުރެއެވެ. ރީތިވެނިމިގެން ޒުބައިރު އާއި ލަމްހާ ދިޔައީ ލަމްހާ މެންގެ ބައްޕަ އަހްމަދު އާއިއެއްކޮއް ރަށުތެރެ ބަލައިލާންށެވެ. އެންމެ ފުރަތަމަ ދިޔައީ ވަރައް އާސާރީ ވަޅެއް ހުންނަތަނަކައްށެވެ. އެވަޅުތެރޭގައި ހުރީ ހުސް ފެހި ޖަހައިފައެވެ. ލަމްހާ ވަޅުތެރެއައް ބަލައިލި ވަގުތު ލަމްހާ ސިއްސައިގެން ގޮސް ނުވެއްޓުނީ ކިރިޔާއެވެ. ލަމްހާއައް ވަރައް ބާރައް ހަޅެއިލަވާގަނެވުނެވެ.\nލަމްހާއައް ފެނުނީ ކޯއްޗެއްބާ؟\nމިއީ އަޅުގަނޑު ލިޔާ ފުރަތަމަ ވާހަކަ ކަމުން ކުޑަކޮއް ކުރުވެދާނެއެވެ. އެކަމަކު ދެން އިންނަ ބައި ދިގުކޮއްލަން މަސައްކަތް ކުރާނަމެވެ.\nlucky April 6, 2021\nThoober April 12, 2021\nމާޝާﷲ ވަރަށް ރީތި ...💗\nTHUA April 12, 2021\nޝުކުރިއްޔާ ތޫބަރް. ތޫބަރް ގެ ވާހަކަވެސް މާޝާﷲ ވަރައް ރީތި.\nވަރަށް ރީތި 💖👍\nIba April 12, 2021\nمَا شَاءَ ٱللّٰهْ,ވަރަށް ރީތި ❤❤❤❤\nމަރްޔަމް April 12, 2021\nވާރަށް ރީތި ވާހަކައެއް ވަރަށް ތަނަވަސް ހިޔާލެއް 👍\nވަރަށް ރީތި ވާހަކައެއް ވަރަށް ތަނަވަސް ހިޔާލެއް ދެން ވާނީކިހިނެއް ބާ؟\n😍😍😍😍😍 April 13, 2021\nވަރައް ރީތި ވާހަކައެއް. ކީޕް އިޓް އަޕް ތުއާ.❤\nމާލީ April 28, 2021\nސަޅި އިނގޭ 💖💖\n......ތުއާ April 29, 2021\nވަރައް ބޮޑައް ސޮރީ މެންދަން ގެ 2ވަނަ ބައި ލަސްވާތީ. އެއީ އިންޓަނެޓް މައްސަލައެއް ދިމާވެގެން. ވީހާވެސް އަވަހަކައް އިންޓަނެޓް ލިބުނު ހާ އަވަހަކުން 2ވަނަ ބައި ލިޔަން ފަށާނަން.\nނޯޓް:𝕥𝕙𝕚𝕤 𝕚𝕤 𝕋ℍ𝕌𝔸 𝕚𝕟 𝕒𝕟𝕠𝕥𝕙𝕖𝕣 𝕕𝕖𝕧𝕚𝕔𝕖\nމާލީ May 1, 2021\nއަދިވެސް މައްސަލަ އުޅެނީތަ؟\nTHUA May 5, 2021\nއަދި ކިރިޔަ އިންޓަނެޓް ލިބުނީ. މިހާރު އިންނާނީ ވާހަކަ ލިޔަން ފަށާފައި. ވީހާވެސް އަވަސްކޮއްލަދޭނަން. 3>\nށަވިޔަނި ސުކުން May 5, 2021\nމަށަކީވެސް ބަހުގައި އެކުލެވޭ އެއްޗަކީމޭ. 😡😡


Eid Namaadhu jamaathugai kurumuge hudhdha nudhinumun milandhoo rahyithun ihuthijaaju koffi | ThePress\nއީދު ނަމާދު ޖަމާއަތުގައި ކުރުމުގެ ހުއްދަ ނުދިނިމުން މިލަންދޫ ރައްޔިތުން އިހުތިޖާޖު ކޮށްފި\nށ. މިލަންދޫގައި އިހުތިޖާޖު ކުރުން\nއީދު ނަމާދު ޖަމާއަތުގައި ކުރުމުގެ ހުއްދަ ނުދިނިމުން މިލަންދޫ ރައްޔިތުން އިހުތިޖާޖު ކޮށްފިއެވެ.\n"ދަ ޕްރެސް" އަށް މައުލޫމާތު ދެއްވަމުން މިލަންދޫ ކައުންސިލްގެ ނައިބަ ރައީސް އަހުމަދު ޝިޔާމް ވިދާޅުވީ އަމަލު ކުރަމުން ދަނީ އިސްލާމިކް މިނިސްޓްރީން އަންގާފައިވާ އުސޫލުގެ ދަށުން ކަމަށާއި ރައްޔިތުންނަށްވެސް އެކަން އަންގާފައިވާނެ ކަމަށެވެ.\nއިސަލާމިކް މިނިސްޓްރީން އެ ރަށުގެ ކައުންސިލަށް ފޮނުވާފައިވާ ބަޔާނުގައި ބުނެފައި ވަނީ މޮނިޓަރިންގެ ހާލަތުން ދޫކޮށްލާތާ 14 ދުވަސް ނުވާ ރަށްތަކުގައި ނަމާދު ނުކުރެވޭނެ ކަމަށެވެ.\nކަމާބެހޭ ފަރާތްތަކުން ދޭ އިރުޝާދުތަކަށް ބޯ ލެނބުމަށާއި އަމަލު ކުރުމަށްވެސް އެ ބަޔާނުގައި ބުނެއެވެ.\nނަމާދު ކުރުމުގެ ހުއްދަ ދީފައި ނުވާ ރަށެއްގެ ގޮތުގައި މިލަންދޫ ކަނޑައަލާފައި ވަނީ މޮނިޓަރިންގެ ހާލަތުން ދޫކޮށްލާތާ 14 ދުވަސް ހަމަނުވާތީއެވެ.\nމިލަންދޫ ޓާސްކްފޯސްއިން "ދަ ޕްރެސް" އަށް މައުލޫމާތު ދެއްވި ބޭފުޅަކު ވިދާޅުވި ގޮތިގައި މިލަންދޫ އަކީ ޕޮޒިޓިވް ކޭސްއެއް ފެނިފައިވާ ރަށަކަށް ވުމުން އެފަދަ ގޮތަކަށް ނިންމާފައި ވަނީ ކަމަށް ރައްޔިތުންނަށް ބުނެދީފައި ވާނެ ކަމަށާއި މިފަދަ ދަނޑިވަޅެއްގައި އިޖުތިމާއީ ގައިދުރުކަން އިސްކޮށް އިދާރާ ތަކުން އަންގާ ގޮތަށް އަމަލު ކުރުމަށް ނަސޭހަތްރެތި ވެފައި ވާނެ ކަމަށެވެ.\nނަމަވެސް ރައްޔިތުންގެ ތެރެއިން ބަޔަކު ވަނީ ކައުންސިލް އިދާރާ ދޮރުަތީގައި އިހުތިޖާޖު ކޮށްފައެވެ.\nއިސްލާމިކް މިނިސްޓްރީން މިއަދު ނެރުނު ބަޔާނުގައި 14 ދުވަސް ކަނޑަ އަލާފައިވީ ނަމަވެސް ކުރިން އެޗްޕީއޭގެ އިރުޝާދަކީ މޮނިޓަރިންނުން ނަގާތާ 28 ދުވަހެވެ. ނަމަވެސް ބައެއް ރަށްރަށުގައި ވަނީ 28 ދުވަސް ހަމަ ނުވަނީސް ޖަމާއަތުގައި ނަމާދު ކުރަން ފަށާފައެވެ.\nހަބަރު ހެލްތު މިނިސްޓްރީ ކޮރޯނާވައިރަސް ކޮވިޑް-19 އިސްލާމިކް ފައިނޭންސް


Sihhee saamaanu India in Rajje genaumuge huhdha dheefi | Mihaaru\nސިއްހީ ސާމާނު އިންޑިއާ އިން ރާއްޖެ ގެނައުމުގެ ހުއްދަ ދީފި\n17 ޖޫން 2020 - 14:58\nއިންޑިއާގައި ހުންނަ ރާއްޖޭގެ ހައި ކޮމިޝަނުން ކުރި ޓުވީޓެއްގައި ބުނީ އެސްޓީއޯ އިން އިންޑިއާ އިން ގަނެ، ބޯޑަރުތައް ބަންދުކޮށްފައި ހުރުމުގެ ސަބަބުން ރާއްޖެ ނުގެނެވިފައި ހުރި ބައެއް ސާމާނު ރާއްޖެ އަށް އެކްސްޕޯޓްކުރުމުގެ ހުއްދަ އިންޑިއާ ސަރުކާރުން ދީފި ކަމަށެވެ. މި ސާމާނުގެ ތެރޭގައި ކޮވިޑް-19 އަށް ޓެސްޓު ކުރަން ބޭނުންކުރާ ބައެއް ތަކެތި ހުރި ކަމަށް ވެސް ބުނެފައިވެ އެވެ.\nއިންޑިއާ އިން ރާއްޖެ ގެންނަ ސާމާނުގެ ތެރޭގައި އެކި ބާވަތުގެ މެޑިކަލް މާސްކާއި، ވެންޓިލޭޓަރުގައި ބޭނުންކުރާ އެމްބޫ ބޭގްތަކުގެ އިތުރުން އޮކްސިޖަން ގުޅަން ބޭނުންކުރާ ހޮޅި އާއި ލެބޯޓްރީގައި ބޭނުންކުރާ ފިލްޓާ ޓިޕްތައް އަދި ހަކުރު ޓެސްޓު ކުރުމަށް ބޭނުންކުރާ ސާމާނު ވެސް ހިމެނެ އެވެ.\nކޮވިޑް-19 ގެ ސަބަބުން އިންޑިއާ ފަދަ ގިނަ ގައުމުތަކުގެ ބޯޑަރު ބަންދުކުރުމުގެ ސަބަބުން ރާއްޖެ އަށް ބޭނުންވާ ބައެއް ބޭސް ވެސް ތާށިވި އެވެ. ނަމަވެސް އިންޑިއާ ސަރުކާރުން ވަނީ އެ ބޭސްތައް ވެސް ރާއްޖެއަށް ފޯރުކޮށްދީފަ އެވެ. އަދި އިންޑިއާ އިން އެކްސްޕޯޓް ކުރުން ހުއްޓާލި ބައެއް ސާމާނު ވެސް ރާއްޖެ އަށް ދޫކުރާ ގޮތަށް އެ ގައުމުން ހަމަޖެއްސި އެވެ.\nއިންޑިއާގެ ބޯޑަރު ބަންދުކޮށް އެކި ސަރަހައްދުތަކުގައި ކާފިއު ހިންގައިފައިވާތީ އެކި ސިޓީތަކުން ސާމާނު އުފުލުމުގައި ވެސް ދަތިތައް ދިމާވަމުންދެ އެވެ.\nއިންޑިއާ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ނަރެންދުރާ މޯދީ ސިއްހަތު ރާއްޖެ-އިންޑިއާ ރައީސް އިބްރާހިމް މުހައްމަދު ސޯލިހް ދިވެހި ސަރުކާރު\nބަލިމީހުން ގެންދަން ހުއްދަދީބަލަ\nއެމްޑީޕީ އަކީ ކޮންކަހަލަ ބައެއްކަން ދިވެހިންނަ ސިފަކޮއްދިނީ އަދާލަތު. މިހާރު އެމީހުންވެސް ހިތައް އަރާނެ ރައިސް ޔާމިން ވެރިކަމުގަ ބެހެއްޓުނު ނަމައޭ؟\nމިސަރުކާރު މުޅިން އިންޑިޔާގެ ފޫބުޑައް ވެއްޓި ދާހިލީ އިގްތިސޯދީ އަޅުވެތިކަމަކާ ދިމާލައް ޤައުމުގެ މިސްރާބު މިހިރީ. މީގެ އެއްލުން އަންނަންއޮތްޖީލަ ކުރާނެ. މިކުމުން އަރާގަނެވޭނީ ވަރައް ޒަމާނުން ދެން؟\nމިވެސް ހަބަރެއް! އިންޑިއާ ޕްރޮމޯޓްކުރުން ނޫން ދެން ކޮންކަމެއް!\nއިންޑިޔާ ޕްރަމޯޓް ކުރަން ހިންދީފިލްމު ނޫނީ ނުބެލެ. ހިންދީ ލަވަ ނޫނީ ނުކިޔޭ. ނަށަނީ އެމީހުން ނަށާގޮތަށް!\nއިންޑިޔާގެ ސިއްހީ ސާމާނުގެ ރަނގަޅު ކޮލިޓީ އެއްނުހުރޭ.\nއެހެންވެ ދޯ ބަލިވީމަ އިންޑިޔާއަށްދަނީ!!\nމިވަރުންވެސް އެސްޓީއޯ އެމްޑީ ފޮނި ވާހަކަ ދައްކާނެ؟ ސާމާނުކޮޅު މި ގެނެވުނީ ކޮވިޑް ކަންތަށް ކޮންޓްރޯލުވެ ލޮކްޑައުން އުވާލި ފަހުން. ސާބަހޭ. ތިޔައީ ފިސާރި ހިންގުންތެރިއެއް. އަމްރުގެ އެމްޑީ ކަމުގައި އެމްޓީސީސީ ބަނގުރޫޓުވި ގޮތަށް އެސްޓީއޯގެ ހާލެއް ނޭނގެ ބުނާކަށް\nއަދިވެސއ ސާޖެއް އައިއްސާނެ ތިބެން ޖެހޭނީ ތައްޔާރަށް\nމިވަރުން ދަންޏާ ދެން އަނެއް ސާޖުގެ ތަކެތި އެސްޓީއޯއަށް ގެނެވޭނީ ކުރިއަށް އޮތް އަހަރުގައެއް ނޫންތަ؟ ހެހެހެ\nޝުކުރިއްޔާ ޤައުމުތައް ކޯވިޑުން ސަލާމަތްވެ ހުޅުވާލީމަ ތިދިން ހުއްދައަށް ވެސް.\nއިންޑިޔާ ހާދަ ހެޔޮފުޅޭ އެސްޓީއޯއިން ގަނެފަ ފައިސާ ދައްކާފަ ހުރި މުދާތަކެއް ބޭރު ކުރުމުގެ ހުއްދަ އެދިނީ .. ތިއީ ޤައުމީފެން ވަރެއްގަ ފާހަގަ ކުރުމައްޓަކައި ހަވާ އަރުވަންޖެހޭ ވަރުގެ ކަމެއް\nނަސީބެއްނު ޗައިނާ ހެން އަތަށް ފަޔަށް ނުކުޅަދާނަ ވަރު އިންޓަރެސްޓް ބޮޑެތި ލޯނު ނޭޅުވިކަން ބޭފުޅާ. ރާއްޖެ ޗައިނާ އިގްތިސާދީ އަޅަކަށް ހަދައިފި އެއީ ޒަ މާނީ އަޅުވެތިކަން\nވަރަށް ހެޔޮފުޅު.. ޝުކުރިއްޔާ އިންޑިޔާ.


9kg ge drug ge massalaigai himeney4meeheh ge shareeaiy nimendhen bandhukoffi | Mihaaru\nނުވަ ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި ނުވަ މީހުން.\nނުވަ ކިލޯގެ ޑްރަގް މައްސަލައިގައި ހިމެނޭ ހަތަރު މީހަކު ޝަރީއަތް ނިމެންދެން ބަންދުކޮށްފި\n09 އެޕްރީލް 2020 - 18:23 8 comments\nފުލުހުން ބުނީ އެ މައްސަަލައިގެ ޝަރީއަތް ނިމެންދެން ބަންދުގައި ބައިތިއްބަން ކްރިމިނަލް ކޯޓުން އަމުުރުކުރީ ގދ. ހޯނޑެއްދޫ، އަލޯރާ، އަރުޝަދު ހާލިދު، 24 އާއި ގދ. ހޯނޑެއްދޫ، އިރުމަތީގެ، އަހްމަދު ސުނައިނު 23 އާއި ގދ. ހޯނޑެއްދޫ، މެޑްރިޓްހައުސް، އަހްމަދު ގިޔާސް 25 އާއި ގދ. ހޯނޑެއްދޫ، ގުލޭނޫރަންމާގެ، އަލީ ޒުބައިރު، 50 ކަމަށެވެ.\nމީގެ ތެރެއިން އަރުޝަދަކީ، އެ މައްސަލައިގައި ހިމެނޭ އެންމެ އިސްމީހާ ކަމަށް ފުލުހުން ކުރިން ވަނީ ބުނެފަ އެވެ. އޭނާ ހައްޔަރުކުރުމަށް ފަހު ބަންދުގެ މުއްދަތު އިތުރުކުރަން ކުރިން ގެންދިއުމުން ކޯޓުން ދޫވެސް ކޮށްލި އެވެ. އެކަމަކު އޭނާ އަލުން ހައްޔަރު ކުރީ އެ އަމުރު މުރާޖައާ ކުރަން ހުށަހެޅުމުން ކޯޓުން އަމުރު ދިނުމުންނެވެ.\nފުލުހުން ބުނެފައިވާ ގޮތުގައި، ތުހުމަތު ކުރެވޭ މީހުން ހައްޔަރުކުރި ކުށުގެ ވެށިން ވެސް 4.6 މިލިޔަން ރުފިޔާ ފެނުނެވެ. އޭރު ފުލުހުން ބުނީ އަރުޝަދުގެ ނަމުގައި ހުޅުވާފައިވާ ބޭންކް އެކައުންޓުތަކުގައިވާ ފައިސާ އަކީ މަސްތުވާތަކެތީގެ ވިޔަފާރި ކޮށްގެން ހޯދާފައިވާ ފައިސާ ކަމަށް ތަހުގީގަށް ތުހުމަތު ކުރެވޭތީ ކްރިމިނަލް ކޯޓުގެ އަމުރެއްގެ ދަށުން އެކައުންޓުތައް ފްރީޒްކޮށްފައިވާ ކަމަށެވެ.\nއިތުރު ލިޔުންތައް ކުށްކުރުން ފުލުހުން ކްރިމިނަލް ކޯޓް މަސްތުވާތަކެތި މާލެ